open-index/open-wikipedia-markdown huggingface dataset:
ߓߌ߲ߣߐ߲ߓߐ

**ߓߌ߲ߣߐ߲ߓߐ**/ߌ ߓߴߊ߬ ߦߵߌ ߞߘߐ߫ ߣߐ߲ߓߐ ߖߌ߬ߦߊ ߦߴߊ߬ ߘߐ߫߸ߞߏ߬ߣߌ߲߬،ߊ߬ ߓߐߢߐ߲߯ߡߊ ߛߌߦߊߡߊ߲߫ ߞߏߛߓߍ߫߸ߊ߬ ߦߋ߫ ߓߌ߲ ߠߋ߬ ߘߌ߫ ߝߛߊߦߌ߫߸ߓߌ߲ߦߙߌ ߣߐ߲ߓߐߟߡߊ ߘߏ߫߫ ߕߐ߯ ߝߟߍ߫ ߕߋ߲߬߸ߞߎ،ߘߊ߲ߘߊ،ߖߋ߭،ߜߊ߰ߙߊ،ߞߊ߲߬ߕߊ߲߬ߙߌ߬ߢߊ߲، ߛߐ߬ߛߐ،ߖߊ߲߬ߓߌ،ߘߊ߲ߘߊ،ߥߎߛߋ،ߞߎ߬ߘߋ߲، ߞߟߊ߬ߡߊ،ߥߟߎ߬ߣߍ߲߬ߕߟߏ،ߞߎ߬ߘߋ߲،ߛߊ߬ߦߌߙߊ،ߛߙߊ،ߞߐ߭ߞߎ،ߝߍ،ߛߍ߭߸ߊ߬ ߣߌ߫… ߡߊ߬ߞߏ߫ ߦߵߊ߬ ߡߊߞߊ߬ߝߏ߬ ߟߊ߫ ߞߏߛߓߍ߫
ߦߌߟߡߊ:ߟߐ߲ߞߏ
ߦߌߟߡߊ:ߓߌ߲ߣߐ߲ߓߐ
ߦߌߟߡߊ:ߝߍߘߍ߲ߝߋ߲
ߦߌߟߡߊ:ߘߎ߰ߘߐ߬ߛߓߍ
ߊߦߌߛߊ߫ ߞߐߣߍ߫

**ߊߦߌߛߊ߫ ߞߐߣߍ߫**/ ߞߘߏߥߊߙߌ߫ ߡߏ߬ߛߏ ߘߐ߲߬ߞߟߌ߬ߟߊ߬ߟߊ ߘߏ߫ ߟߋ߬߸ߊ߬ ߓߐߛߎ߲ ߦߋ߫ ߜߐ߲߫ ߖߡߊ߬ߣߊ ߞߐ߰ߘߎ߮ ߘߐ߫ ߸ߓߎ߲߬ߖߊ߬ߟߌ߫ ߕߌ߲߬ߞߎߘߎ߲ ߘߐ߫߸ ߊ߬ ߡߏߦߌ߫ ߘߊ߫ ߘߓߊ߬ߕߊ߫ ߕߋ߬ߟߋ߫ ߂߁/߁߉߅߇ ߊߓߌߖߊ߲߬ ߞߘߏߥߊߙߌ߫ ߞߎߓߋߘߊ ߟߊ߫߸ߊ߬ ߦߋ߫ ߡߊ߲߬ߘߋ߲ ߞߊ߲ߓߏߟߏ߲߫ ߝߌ߬ߟߊ߫ ߣߌ߲߬ ߠߋ߬ ߘߐ߫߸ ߛߣߍߝߐ ߣߌ߫ ߡߊ߬ߣߌ߬ߞߊ߬ ߞߊ߲߸ߊ߬ ߓߘߊ߫ ߘߐ߲߬ߞߟߌ߫߫ ߛߌߦߊߡߊ߲߫ ߟߊ ߞߊ߲ ߏ߬ ߟߎ߫ ߘߐ߫߸ ߊ߬ ߣߌ߫ ߝߊ߬ߙߊ߲߬ߛߌ߬ߞߊ߲ ߝߣߊ߫ ߕߎ߯ߣߌ߲߬. 

ߊߌߛߊ߫ ߞߐߣߍ߫ ߓߘߊ߫ ߖߐ߫ ߥߙߎߞߌ߫ ߘߐ߲߬ߞߟߌ ߘߏ߫ ߟߊ߫ (ߞߊߣߊ߬ ߥߊ߫)߸ ߊߝߙߌߞߌ߬ ߖߡߊ߬ߣߊ ߓߘߍ߬ߓߘߍ߬ߟߌ߬ߟߊ ߓߍ߯ ߡߊߥߟߋ߫ ߘߴߊ߬ ߓߟߏ߫ ߘߐ߲߬ߞߟߌ ߏ߬ ߘߐ߫ ߟߊ߫߸ ߦߏ߫، ߊ߲ߜ߭ߏߟߊ߫، ߗߊߘ، ߟߌߓߙߋߦߊ߫، ߛߏߡߊߟߌ߫، ߝߏ߫، ߏ߬ ߟߎ߫ ߥߊ߬ߥߎߟߋ߲ ߓߟߏߞߊ߬߸ ߞߊ߬ ߕߍߝߐ߫ ߟߊߘߏ߲߬ ߊ߬ߟߎ߬ ߣߌ߫߫ ߢߐ߲߰ ߕߍ߫.

ߊߌߛߊ߫ ߞߐߣߍ߫ ߓߘߊ߫ ߖߐ߫ ߥߙߎߞߌ߫ ߘߐ߲߬ߞߟߌ ߘߏ߫ ߟߊ߫ (ߞߊߣߊ߬ ߥߊ߫)߸ ߊߝߙߌߞߌ߬ ߖߡߊ߬ߣߊ ߓߘߍ߬ߓߘߍ߬ߟߌ߬ߟߊ ߓߍ߯ ߡߊߥߟߋ߫ ߘߴߊ߬ ߓߟߏ߫ ߘߐ߲߬ߞߟߌ ߏ߬ ߟߊ߫߸ߦߏ߫،ߊ߲ߜ߭ߏߟߊ،ߗߊߘ،ߟߌߓߙߋߦߊ،ߛߏߡߊߟߌ،ߝߏ߫،ߏ߬ ߟߎ߫ ߥߊ߬ߥߎߟߋ߲ ߓߟߏߞߊ߬߸ߞߊ߬ ߕߍߝߐ߫ ߟߊߘߏ߲߬ ߊ߬ߟߎ߬ ߣߌ߫߫ ߢߐ߲߰ ߕߍ߫

## ߘߐ߲߬ߞߟߌ߫߫ ߞߎߡߊߝߘߍ ߟߎ߬
ߞߎߡߊߝߘߍ ߟߎ߬

ߞߊߦߌ߯،߁߉߇߉ ߟߊ߫߸ߘߐ߲߬ߞߟߌ߬  ߞߎ߲ߕߐ߮ ߟߊߞߐߟߐ߲߫ ߘߊ߫߸ߏ߬ ߟߎ߫ ߛߙߍߘߍ߫ ߝߟߍ߫ ߣߌ߲߬

߁߉߇߉:ߘߋߣߌ߲ߞߟߋߣߌ߲

߁߉߈߀:ߖ߭ߕߊ߫

߁߉߈߁:ߓߊߓߊ߫ ߕߎ߬ߣߎ߲߬ ߣߊ߫

߁߉߈߂:ߞߊߡߋ߬ߟߋ߲߬ߓߊ߫

߁߉߈߂:ߛߏߟߋߌߟ 

߁߉߈߃:ߟߌ߲ߘߊ߫

߁߉߈߃:ߣߊߙߑߘߊ߫

߁߉߈߄:ߥߏߖߙߏ߫

߁߉߈߆:ߊߡߌߣߕߊ߫ ߖߊ

߁߉߈߈: ߊ߬ ߘߎߡߊ߫

߁߉߉߀:ߗߜ߭ߊ

߁߉߉߂:ߔߙߏ ߘߊ߲ߛߋ߳

߁߉߉߃:ߡߊ߲߬ߘߋ߲߬ߜ߭ߏ ߟߊߌߝ߭ߋ ߝߙߏߡ ߞߐߕ ߘߴߌߝ߭ߏߥߊߙ
ߦߌߟߡߊ:ߘߐ߲߬ߞߟߌ߬ߟߊ߬ߟߊ
ߦߌߟߡߊ:ߞߘߏߥߊߙߌ߫ ߘߏ߲߬ߘߊ
ߦߌߟߡߊ:ߊߝߙߌߞߌ߬ ߕߟߋ߬ߓߋ
ߛߌ߬ߟߊ߬ߡߊ߬ߦߊ ߗߡߍ߬ߘߐ߬ߦߊ

**ߛߌ߬ߟߊ߬ߡߊ** ߟߎ߬ ߗߡߍ߬ߘߐ߬ߦߊ ߡߌ߬ߣߊ߬ ߘߎߢߊ߫ ߞߣߐ߫߸ߓߊߏ߬،ߖߘߌߖߘߌ߫ ߟߋ߬ ߞߊ߲߬ ߞߣߍߓߊ߫ ߣߌ߲߬ ߞߊ߲߬߸ߛߌ߬ߟߊ߬ߡߊ ߓߐ߯ߣߍ߲ ߢߐ߲߬ߡߊ ߞߏߛߓߍ߫߸ߓߊ߬ߕߏ ߞߍߢߊ߫ ߞߏߛߐ߲߬߸ߞߏ߬ߣߌ߲߬،ߛߌ߬ߟߊ߬ߡߊ߬ߦߊ ߟߴߊ߬ ߝߘߏ߬ߓߊ߬ ߕߐ߮ ߘߌ߫߸ߊ߬ ߗߡߍ߬ߘߐ߬ߦߊ ߝߟߍ߫ ߘߎߢߊ߫ ߞߣߐ߫߸ߖߊ߬ߕߋ߬ߡߌߘߊ ߣߌ߲߬ ߦߋ߫ ߂߀߁߈ ߣߌ߫ ߂߀߁߉ ߟߋ߬ ߘߌ߫. 

ߊߝߎߜ߭ߊߣߌߛߑߕߊ߲ ߁߀߀/߁߀߀

ߊߟߌߓߊߣߌ߫      ߁߀߀/߇߅

ߊߟߌߖ߭ߋߙߌ    ߁߀߀/߉߉

ߊ߲ߜ߭ߏߟߊ         ߁߀߀/߂߅

ߊߙߑߖ߭ߊ߲ߕߌߣ      ߁߀߀/߂

ߐߛߑߕߙߊߟߌ߫    ߁߀߀/߂،߀߉

ߊߖ߭ߋߓߊߌߖ߭ߊ߲       ߁߀߀/߉߃

ߓߊߤߙߊߌߣ         ߁߀߀/߁߀߀

ߓߊ߲ߜ߭ߑߟߊߘߍߛ    ߁߀߀/߈߅

ߓߎߕߊ߲                ߁߀߀/߅

ߓߙߋߖ߭ߋߟ           ߁߀߀/߀،߆

ߓߙߌߡߊߣߌ           ߁߀߀/߁߀

ߞߣߊߘߊ߫              ߁߀߀/߁،߄߈

ߛߊ߲ߕߙߊߝߙߌߞ      ߁߀߀/߅߅

ߛ߭ߌߣ                 ߁߀߀/߁߁

ߋߗ߭ߌߓߑߕ            ߁߀߀/߉߄

ߋߗߏߔߌ              ߁߀߀/߆߅

ߝߌߖ߭ߌ                ߁߀߀/߁߁

ߝߊ߬ߙߊ߲ߛߌ             ߁߀߀/߇

ߜ߭ߋߋߖ߭ߍߙ          ߁߀߀/߁߁

ߝߘߋߙߊߟ          ߁߀߀/߃،߄

ߜ߭ߙߍߛ               ߁߀߀/߁،߅

ߟߊ߬ߖߌߣߍ             ߁߀߀/߉߅

ߜ߭ߎߦߊߣ              ߁߀߀/߁߅

ߤߐ߲ߞߐ߲ߜ߭            ߁߀߀/߁

ߍ߲ߘߌ                 ߁߀߀/߁߄

ߍ߲ߘߏߣߛߌ          ߁߀߀/߉߅

ߌߙߊ߲߫                   ߁߀߀/߉߉

ߌߙߊߞ                 ߁߀߀/߉߇

ߌߕߊߟߌ               ߁߀߀/߁

ߖߓߎߕߌ             ߁߀߀/߉߄

ߗ߭ߊߔߐ߲                ߁߀߀/߁

ߗ߭ߐߙߑߘߊߣ          ߁߀߀/߉߅

ߞߋߣߌߦߊ            ߁߀߀/߃߀

ߞߏߥߋߌ            ߁߀߀/߈߅

ߟߌߓߊ߲߫                ߁߀߀/߇߀

ߟߌߓߌ              ߁߀߀/߁߀߀ 

ߡߊߟߑߘߌߝߋ     ߁߀߀/߁߀߀ 

ߡߊߟߖ߭ߌߦߊ           ߁߀߀/߅߂

ߡߏߙߌߛߋ          ߁߀߀/߁߉،߅

ߡߊߦߏߕߋ           ߁߀߀/߉߉

ߡߊߙߐߞߎ߬            ߁߀߀/߉߉

ߣߌߖ߭ߋߙߌߦߊ         ߁߀߀/߇߅

ߏߡߊ߲                   ߁߀߀/߁߀߀ 

ߔߊߞߛߌߕߊ߲            ߁߀߀/߉߇

ߝߟߌߔߌߣ            ߁߀߀/߁߄

ߞߕߊߙ                  ߁߀߀/߁߀߀ 

ߙߎߡߊߣߌ߲             ߁߀߀/߂߀

ߙ߭ߎߛߌ                ߁߀߀/߁߈

ߊߙߊߓߎ߫ ߛߘߎ߬ߟߊ     ߁߀߀/߁߀߀ 

ߛߍ߲ߜ߭ߊߔߎߙ            ߁߀߀/߁߇

ߛߏߡߊߟߌ              ߁߀߀/߁߀߀ 

ߛߎߛߌߟߊ߲ߘ          ߁߀߀/߁߁

ߕߊߗ߭ߌߞߌߛߑߕߊ߲        ߁߀߀/ ߉߅

ߕߣߎߖ߭ߌ                 ߁߀߀/߉߆

ߕߙߎߞߌ߫                 ߁߀߀/߉߉ 

ߕߊߦߌߟߊ߲ߘ             ߁߀߀/߁߀

ߛߌߙߌ߫                   ߁߀߀/߉߁

ߎ. ߊ. ߋ߳                 ߁߀߀/߁߀߀ 

ߔߊߟߍߛߑߕߌߣ        ߁߀߀/߉߃
ߖߋ߬ߞߏ߬ߙߌ߬ߦߊ߬ ߡߏߙߌ߬ ߞߊ߲ߕߍ߫

thumb|ߖߋ߬ߞߏ߬ߙߌ߬ߦߊ߬ ߛߋߞߎ ߣߴߊ߬ ߣߊ߫ ߖߌ߬ߦߊ߬ߓߍ߸ ߛߎ߬ߡߎ߲߬ ߘߊߞߎ߲ ߘߏ߫ ߘߐ߫
**ߖߋ߬ߞߏ߬ߙߌ߬ߦߊ߬ ߡߏߙߌ߬ ߞߊ߲ߕߍ߫** ߦߋ߫ ߓߐ߫ ߟߊ߫ *ߡߊߣߊ߲߫ ߝߙߊߓߊߣߊ߲߫* ߠߋ߬. ߡߊߣߊ߲߫ ߡߊߡߘߎߘߎ߯ ߡߙߊ߬ߘߊ߰ߙߋ߲ ߘߐ߫߸ߞߊ߲ߞߊ߲߫ ߡߊ߬ߙߊ ߘߐ߫. ߊ߬ ߣߊ߫ ߕߐ߯ ߞߏ߫ *ߖߋ߬ߞߏ߬ߙߌ߬ߦߊ߫ ߖߓߊ߬ߕߍ߫*߸ ߊ߬ ߝߊ߬ ߕߐ߯ ߞߏ߫ *ߓߊ߰ߓߎ߬ ߞߊ߲ߕߍ߫*߸ ߊ߬ ߛߐ߬ߘߐ߲߬ ߘߊ߫ ߁߉߇߀ ߟߋ߬ ߟߊ߫ ߝߊߟߊ߲ߞߐ߫߸ ߊ߬ ߕߐ߯ ߟߊߣߍ߲߫ ߊ߬ ߣߊ߫ ߞߘߐ߬ߞߍ߫ ߟߋ߬ ߟߊ߫، ߏ߬ ߟߋ ߕߏ߭ߞߎ߬ߣߎ߲߬ ߞߏ߲ߞߏߓߊ߫ ߝߊ߬ߡߙߐ ߘߌ߫، ߊ߬ ߕߊ߯ ߘߊ߫ ߏ߬ ߝߍ߬ ߁߉߈߁ ߠߊ߫߸ ߊ߬ ߞߊ߬ ߓߟߊ߫ ߝߐ ߡߊߞߊ߬ߙߊ߲߬ߢߊ ߘߊߡߌ߬ߣߊ߬ ߕߊ߯ߟߌ ߏ߬ ߝߍ߬ ߁߉߈߂ ߟߊ߫߸ ߊ߬ ߞߵߊ߬ ߞߐߞߘߎ߬ ߛߏ߫. 
## ߘߌߣߍ߲ߦߊ
ߊ߬ ߝߊ߬ ߕߎ߲߬ ߕߴߊ߬ ߝߍ߬ ߊ߬ ߦߋ߫ ߝߐߟߌ߫ ߞߍ߫. ߏ߬ ߞߵߊ߬ ߟߥߊ߫ ߊ߬ ߘߐ߯ߞߍ߫ ߡߊ߯ߟߏ߲߫ ߡߊ߯ߘߌ߫ ߞߊ߲ߕߍ߫ ߡߊ߬ ߞߊ߲ߞߊ߲߫ ߞߡߐ߬ߘߎ߰߸ ߞߏ߫ ߛߴߊ߬ ߘߋ߲ ߘߌ߫ ߞߊ߬ߙߊ߲߬، ߖߋ߬ߞߏ߬ߙߌ߬ߦߊ߬ ߡߏߙߌ߬ ߛߋ ߦߋ߲߬߸ ߊ߬ ߝߊ߬ ߘߐ߰ߣߍ߲߬ ߘߏ߫ ߕߘߍ߬ ߦߋ߲߬ ߏ߬ ߢߊߘߌߡߌ߲ߕߐ߸ ߊ߬ߟߋ ߟߋ߬ ߞߍ߫ ߘߊ߫ ߏ߬ ߢߍߡߌߘߟߊ ߘߌ߫߸ ߒ߬ߓߊ߬ ߏ߬ ߟߋ ߞߵߊ߬ ߟߊ߫ ߞߊ߬ߙߊ߲߬ ߞߏ ߕߌߢߍ߫، ߏ߬ ߝߣߊ߫ ߕߘߍ߬ ߝߐߟߌߟߊ ߟߋ߬ ߘߌ߫߸ ߊ߬ ߕߐ߯ ߞߏ߫ ߖߣߍ߬ ߖߏ߲ߓߊ ߞߊ߲ߕߍ߫߸ ߊ߬ ߣߴߏ߬ ߞߊ߬ ߕߊ߯ߡߊ߫ ߛߌߦߊߡߊ߲߫ ߞߍ߫ ߁߉߈߃ ߣߌ߫ ߁߉߈߄ ߕߍߟߊ ߘߐ߫، ߁߉߈߅ ߟߊ߫߸ ߞߊ߲ߕߍ߫ ߕߊ߯ ߘߊ߫ ߛߏ߫ ߛߣߍ߬ߞߍ߬ ߘߌߦߊ، ߊ߬ ߕߘߍ߬ ߕߏ߫ ߟߊ߫ ߓߟߊ ߝߐ߫ ߟߊ߫ ߞߊ߲ߓߋߙߋ߲ ߠߎ߬ ߞߐ߫ ߝߏ߬ߘߏ ߘߐ߫ ߛߐ߲߬߸ ߁߉߈߉ ߟߊ߫߸
## ߝߐߟߌ߫ ߡߊߞߊߙߊ߲ ߣߌ߫ ߓߟߏߡߞߊ
ߊ߬ ߕߊ߯ ߘߴ ߊ߬ ߝߊ߬ ߘߐ߰ߣߍ߲߬ ߘߏ߫ ߓߘߊ ߞߐߣߊߞߙߌ߫߸ ߏ߬ ߕߐ߯ ߟߋ߬ ߞߏ߫ (ߖߣߍ߬ ߓߐ ߞߊ߲ߕߍ߫). ߊ߬ ߞߊ߬ ߞߏ߬ߣߌ߲߬ ߝߐ ߡߊߞߊ߬ߙߊ߲߬ߢߊ ߏ߬ ߝߍ߬ ߦߋ߲߬ ߠߋ߬ ߁߉߉߁ ߠߊ߫. ߊ߬ ߞߵߊ߬ ߟߊ߫ ߝߐߟߌ߫ ߝߟߐ ߞߍ߫ ߡߏߙߌ߫ ߖߋ߬ߟߌ߬ ߞߎߦߊߕߍ߫ (ߘߌߣߌ߲) ߟߋ߬ ߝߍ߬ ߞߏ߲ߓߌߕߌ߮ ߟߊ߫ ߁߉߉߂ ߟߊ߫. ߊ߬ ߣߌ߫ ߡߏߙߌ߫ ߖߋ߬ߟߌ ߥߊ߫ ߘߊ߫ ߊߓߌߖߊ߲߬߸ ߏ߬ ߟߊ߫ ߘߐ߲ߞߟߌ ߡߍ߲ ߕߐ߯ ߞߏ߫ *ߢߊ߰ߙߌ߬ߜߊ߬ߛߊ߫*߸ ߊ߬ߟߎ߫ ߞߵߏ߬ ߞߍ߫ ߦߋ߲߬ ߁߉߉߄ ߠߊ߫߸ ߊ߬ ߝߊ߬ ߘߐ߰ߣߍ߲߬ ߘߏ߫ ߦߋ߲߬ ߞߏ߫ *ߖߊ߬ߞߎߓߊ߬ ߞߊ߲ߕߍ߫*߸ ߊ߬ ߞߵߏ߬ ߟߊ߫ ߘߐ߲߬ߞߟߌ ߘߏ߫ ߝߐߟߌ ߞߍ߫ ߞߏ߫ ߖߊ߲߬ߖߏ߲߸ ߊ߬ ߟߐ߲ ߘߊߡߌ߬ߣߊ߬ ߘߊ߫ ߏ߬ ߢߊ ߟߋ߬ ߛߍߣߍ߲߬ ߁߉߉߅ ߟߊ߫߸ ߊ߬ ߞߊ߬ ߡߏߙߌ߫ ߖߋ߬ߟߌ߫ ߟߊ߫ ߡߙߊ߬ߡߊ߬ߝߋ߲ ߘߐ߲߬ߞߟߌ ߝߐߟߌ ߞߍ߫ ߁߉߉߇ ߟߊ߫߸ ߊ߬ ߞߊ߬ ߒߓߊ߯ߟߎ߫ ߞߊ߲ߕߍ߫ ߝߣߊ߫ ߟߊ߫ ߘߐ߲߬ߞߟߌ ߥߊ߲ߓߙߋ߬ ߝߐߟߌ ߞߍ߫߸ ߁߉߉߈ ߠߊ߫߸  ߊ߬ ߞߊ߬ ߝߊ߬ߕߎ߬ ߟߌߖ߭ߊ߲߬ ߝߣߊ߫ ߕߊ ߞߍ߫߸ ߊ߬ ߣߌ߫ ߛߋ߭ߘߎ߬ ߛߏ. ߊ߬ ߣߌ߫ ߞߊߣߌ߲ߓߊߥߎߟߋ߲߫ ߞߎߦߊߕߍ߫ ߠߊ߫ ߝߐ ߕߍ߫ ߖߐ߲߭ ߓߊ߲߫. ߊ߬ ߞߊ߬ ߛߌߦߊߞߊ߬ ߞߎߦߊߕߍ߫ ߟߊ߫ ߝߐߟߌ ߞߍ߫߸ ߞߊ߬ ߓߐ߫ ߞߊ߬ߓߎ߬ߞߊ߬ߙߌ߬ߦߊ߫߸ ߊ߬ ߖߍ߬ߘߍ ߘߍ߬ߢߐ߲߮ ߟߴߏ߬ ߘߌ߫. ߊ߬ ߣߴߌߓߎߤߌߡߊ߫ ߛߏߙߌ߬ ߘߊ߲߬ߓߊ߬ ߞߊ߲ߕߍ߫߸ ߊ߬ ߣߌ߫ ߊ߬ ߝߊ߬ ߘߐ߰ߣߍ߲߬ ߖߣߍ߬ ߓߐ. 

### ߛߊ߲ߞߊߥߟߌ ߂߀߀߀ ߟߊ߫

ߏ߬ ߘߏ߫ ߟߋ߬ ߊߞߐߙߑߘߌߐ߲ ߘߌ߫ (ߦߊ߲߬ ߘߐߞߣߍ߫)߸ ߊ߬ ߣߌ߫ ߛߋߞߎߓߊ ߝߕߊߞߐ߫߸ ߊ߬ ߣߌ߫ ߓߙߊߞߊ߫ ߛߋߛߋ߫߸ ߊ߬ ߣߌ߫ ߞߐ߲߬ߘߐ ߓߐߦߌ߬߸ ߊ߬ ߣߌ߫ **ߓߌ߬ߖ߭ߎ߬ ߞߎߦߊߕߍ߫**߸ ߊ߬ ߣߌ߫ ߡߐ߰ ߛߌߦߊߡߊ߲߫߸ ߏ߬ ߞߍ߫߸ ߛߘߊ ߥߙߊ߬ ߘߊ߫߸ ߊ߬ߟߋ߫ ߖߍ߬ߘߍ ߡߴߊ߬ ߟߐ߲ߓߊ߮ ߟߎ߬ ߓߍ߯ ߟߐ߲߫ ߡߎ߬ߕߎ߲߬߸ ߂߀߀߀ ߏ߬ ߟߊ߫߸ ߊ߬ ߥߊ߫ ߘߊ߫ ߝߊ߬ߕߎ߬ ߟߌߖ߭ߊ߲߬ ߡߊߟߐ߬ ߔߊ߬ߙߌ߬߸ ߞߊ߬ ߓߐ߫ ߦߋ߲߬ ߞߊ߬ ߥߊ߫ ߓߙߌߞߑߛߍߟ ߊ߬ߟߎ߬ ߣߴߊ߬ߟߎ߬ ߟߊ߫ ߞߙߎ. ߊ߬ ߓߐ ߔߊ߬ߙߌ߬߸ ߊ߬ ߞߊ߬ ߕߌߘߊ߲ߞߋ߫ ߛߘߌߡߋ߫ ߗߍ߬ߞߙߐ ߝߐߟߌ ߞߍ߫ ߂߀߀߃ ߟߊ߫ ߸ ߊ߬ ߕߊ߯ ߘߊ߫ ߊߡߋߙߌߞߌ߬ ߞߊ߬ ߛߊ߲߬ ߞߋߟߋ߲߫ ߞߊߙߏ߫ ߁߁ ߞߍ߫ ߦߋ߲߬߸߂߀߀߆/߁߁߲ ߠߊ߫߸ ߊ߬ ߞߊ߬ ߡߏ߬ߛߏ ߝߘߎ߫ ߞߐߣߊߞߙߌ߫ ߓߌ߲ߠߊߥߎߟߋ߲ ߂߁ ߠߊ߫߸ ߊ߬ ߕߊ߯ ߘߊ߫ ߝߊ߬ߙߊ߲߬ߛߌ߫ ߕߎ߲߯ߣߌ߲߫. 

ߊ߬ ߕߘߍ߬ ߦߋ߫ ߣߊ߬ ߟߊ߫ ߥߊ߯ߕߌ߫ ߛߌߦߊߡߊ߲߫߸  ߊ߬ ߕߘߍ߬ ߛߋߞߎߓߊ ߓߊ߲ߓߌߣߏ߫ ߣߌ߫ ߡߏߙߌ߫ ߞߊ߲ߕߍ߫ ߣߴߊߡߊߘߎ߬ ߛߏߘߌߦߊ߫ ߣߌ߫ ߡߊ߫ ߞߎߦߊߕߍ߫ ߣߴߊ߬ ߢߐ߲߰ߘߐ ߟߎ߬ ߓߍ߯ ߟߊ߫ ߝߐߟߌ ߞߍ߫ ߟߊ߫،

߂߀߂߀ ߟߊ߫߸ ߊ߬ ߣߊ߫ ߟߊ߫ ߖߊ߲߬ߞߊ߬ߙߏ߬ ߞߏ ߝߐ߫ ߘߴߊ߬ ߦߋ߫߸ ߊ߬ ߕߊ߯ ߘߊ߫ ߦߋ߲߬، ߓߊ߬ߙߌ߬߸ ߏ߬ ߛߊ߬ ߘߊ߫ ߂߀߂߀ ߏ߬ ߟߊ߫߸ ߊ߬ ߞߊ߬ ߡߛߏ߬ ߝߌߟߊߣߊ߲ ߝߘߎ߫߸ ߏ߬ ߕߐ߯ ߟߋ߬ ߞߏ߫߸ ߞߏ߲ߞߏߓߊ߫ ߤߊߡߌ߲߬ ߞߎߦߊߕߍ߫߸ ߏ߬ ߦߋ߫ ߛߌ߯ߙߌ߲߫. 
## ߦߟߌߡߊߛߙߋ ߟߎ߬
ߦߌߟߡߊ:ߘߐ߲߬ߞߟߌ߬ߟߊ߬ߟߊ
ߦߌߟߡߊ:ߞߏ߬ߣߌ߲߬ߝߐ߬ߟߊ
ߦߌߟߡߊ:ߖߌ߬ߣߍ߫
ߖߌ߲ߓߟߊ

ߖߌ߲ߓߟߊ ߦߋ߫ ߖߌ߬ߣߍ߫ ߛߏ ߘߏ߫ ߣߴߊ߬ ߡߙߊ߬ߘߊ߬ߙߋ߲ ߠߋ߬ ߘߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫. 

ߖߌ߲ߓߟߊ ߟߋ߬ ߖߍ߬ߘߍ ߦߴߊ߬ ߝߊ߰ߡߊ ߛߏ ߘߌ߫ 

## ߘߐ߬ߝߐ
ߖߌ߲ߓߟߊ ߦߋ߫ ߦߙߐ߫ ߟߋ߬ ߘߌ߫ ߸ ߡߍ߲ ߧߋ߫ ߖߌ߬ߣߍ߬ ߡߙߊ߬ߘߊ߬ߙߋ߲ ߘߏ߫ ߘߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫ 

## ߞߎ߲߬ߠߊ߬ߛߌ߮ ߟߊ߫ ߛߏ߯ߙߏߟߌ ߞߍߢߊ߫
ߖߌ߲ߓߟߊ ߛߏ߯ߙߏߣߍ߲߫ ߕߌ߲߬ߞߎ߬ߘߎ߲߬ߙߋ߲߬ ߛߓߊ߬ ﴿߃﴾ ߟߋ߬ ߘߌ߫ ߕߊ߲߬ : ߖߌ߲ߓߟߊ ߛߏ ߞߣߐߟߊ ، ߞߎߣߊߘߎ߯ ߖߊߟߏ߲ ، ߡߣߌߣߊ. 

## ߊ߬ ߛߌ߰ߓߊ߮ ߟߎ߬

## ߡߐ߰ߘߐ߬ߜߍ ߟߎ߬

## ߦߟߌߣߐ ߟߎ߬ ߣߌ߫ ߦߌߟߡߊߛߙߋ ߟߎ߬
ߕߎߓߊ ﴿ ߟߊߓߋ߬﴾

ߕߎߓߊ ߤߊߡߊ߲ߕߍ߫ ﴿ ߕߎߓߊ ߓߊߜ߭ߊ߬ߘߊ߬ߘߌ߬﴾ ߦߋ߫ ߖߌ߬ߣߍ߬ ߛߏ ߘߏ߫ ߣߴߊ߬ ߡߙߊ߬ߘߊ߬ߙߋ߲ ߠߋ߬ ߘߌ߫ ߡߊ߯ߟߌ ߡߙߊ߬ߓߊ߰ߘߊ ߞߣߐ߫ ߟߊߓߋ߬ ߕߌ߲߬ߞߎߘߎ߲ ߘߐ߫. 

## ߡߌ߬ߙߌ߲߬ߘߌ

߂߀߁߆ ߟߊ߫ ߸ ߊ߬ ߛߌ߰ߓߊ߮ ߟߎ߬ ߞߍ߫ ߘߊ߫ ߡߐ߮ ߂߀ ߀߃߇ ߘߌ߫ ، ߓߊߏ߬ ߸ ߕߐ߯ ߛߓߍ߫ ߡߍ߲ ߞߍ߫ ߘߊ߫ ߂߀߁߄ ߠߊ߫ ߸ ߊ߬ߟߎ߬ ߖߊ߬ߕߋ߬ߦߊ߬ ߕߘߍ߬ ߦߋ߫ ߡߐ߮ ߁߈ ߇߃߅ ߟߋ߬ ߘߌ߫ 

## ߘߐ߬ߝߐ

## ߞߎ߲߬ߠߊ߬ߛߌ߮ ߟߊ߫ ߛߏ߯ߙߏߟߌ ߞߍߢߊ߫

### ߕߌ߲߬ߞߎ߬ߘߎ߲߬ߙߋ߲߬

## ߟߐ߲ߠߌ߲ߦߊ ߣߌ߫ ߝߊ߬ߗߍ

## ߟߊ߬ߞߟߏ߬ߞߟߏ߬ߟߌ

## ߛߣߍ߬ߞߍ

## ߓߊ߲ߘߊ ߣߌ߫ ߝߍߘߍ߲ߝߋ߲ߧߊ

## ߞߟߏߝߋ߲ߦߊ

## ߞߣߍߦߊ

## ߛߏߟߐ

## ߝߊ߬ߘߌ߬ߡߊ߬ߞߟߏ

## ߖߌ߬ߦߊ߬ߝߍ

## ߡߐ߰ߘߐ߬ߜߍ ߡߍ߲ ߠߎ߬ ߓߐ߫ ߘߊ߫ ߛߏ ߞߣߐ߫

## ߦߟߌߣߐ ߟߎ߬ ߣߌ߫ ߦߌߟߡߊߛߙߋ ߟߎ߬
ߡߊ߲߬ߝߊ߬ߙߊ߲߬

ߡߊ߲߬ߝߊ߲߬ߙߊ߲߬ ߦߋ߫ ߖߌ߬ߣߍ߬ ߛߏ ߘߏ߫ ߣߴߊ߬ ߡߙߊ߬ߘߊ߬ߙߋ߲ ߠߋ߬ ߘߌ߫ ߞߛߌ߬ߘߎ߯ ߡߙߊ߬ߓߊ߰ߘߊ ߞߣߐ߫ ߝߙߊߣߊ߫ ߕߌ߲߬ߞߎߘߎ߲ ߘߐ߫. 

## ߊ߬ ߛߌ߰ߓߊ߮
ߊ߬ ߛߌ߰ߓߊ߮ ߟߎ߬ ߞߍ߫ ߘߊ߫ ߡߐ߮ ߁߄ ߉߄߂ ߟߋ߬ ߘߌ߫ ߂߀߁߆ ߟߊ߫ ߸ ߓߊߏ߬ ߸ ߕߐ߯ ߛߓߍ߫ ߡߍ߲ ߞߍ߫ ߘߊ߫ ߂߀߁߄ ߠߊ߫ ߸ߊ߬ߟߎ߬ ߖߊ߬ߕߋ߬ߦߊ߬ ߕߘߍ߬ ߦߋ߫ ߡߐ߮ ߁߃ ߉߇߁ ߠߋ߬ ߘߌ߫ 

## ߦߟߌߣߐ ߟߎ߬ ߣߌ߫ ߦߌߟߡߊߛߙߋ
ߝߊ߯ߘߎ߮ ߛߓߊ߬

ߝߊ߯ߘߎ߮ ߛߓߊ߬ ߦߋ߫ ߖߌ߬ߣߍ߫ ߛߏ ߘߏ߫ ߣߴߊ߬ ߡߙߊ߬ߘߊ߬ߙߋ߲ ߠߋ߬ ߘߌ߫ ߸ ߡߍ߲ ߧߋ߫ ߞߙߎ߬ߛߊ ߡߙߊ߬ߓߊ߰ߘߊ ߞߣߐ߫. 

ߊ߬ ߝߊ߰ߡߊ߬ߛߏ ߟߋ߬ ߝߊ߯ߘߎ߮ ߘߌ߫. 

## ߘߐ߬ߝߐ
ߊ߬ ߣߊ߬ ߞߍ߫ ߡߙߊ߬ߘߊ߬ߙߋ߲ ߘߌ߫ ߕߙߊߓߊ ߕߟߋ߬ ߁߆ / ߂߀߂߁ ߠߊ߫. 

ߊ߬ ߦߋ߫ ߞߙߎ߬ߛߊ ߡߙߊ߬ߘߊ߬ߙߋ߲ ߠߋ߬ ߘߌ߫ ߸ ߖߊ߬ߡߊ ߟߊ߲߰ߛߌ߬ߣߍ߬ ߞߐ߲ߘߍ߫ ߟߋ߬ ߦߴߊ߬ ߘߎ߰ߕߌ߯ߦߊ ߟߊ߫ 

## ߞߎ߲߬ߠߊ߬ߛߌ߮ ߟߊ߫ ߛߏ߯ߙߏߟߌ ߞߍߢߊ߫
ߝߊ߯ߘߎ߮ ߛߓߊ߬ ߛߏ߯ߙߏߣߍ߲߫ ߕߌ߲߬ߞߎ߬ߘߎ߲߬ߙߋ߲߬ ߛߋߦߌ߲߫ ﴿߈﴾ ߠߋ߬ ߘߌ߫ ߕߊ߲߬ :

ߝߊ߯ߘߎ߮ ߛߓߊ߬ ߛߏ ߞߣߐߟߊ ߸ ߞߊߞߌߘߌ ߸ ߛߊ߲ߕߌߦߊ ߓߊ߲ߘߊߞߋߟߋ߲ ߛߎ߬ߥߊ߬ߙߋ߬ߟߊ ߸ ߞߊߞߋߟߊ ߕߙߊߥߟߋ߫ ߸ߡߏߙߌߜߍߦߊ ߛߓߊ߬ ߸ ߡߏߙߌߡߎߛߦߊ߸ ߛߏߕߋߦߊ. 

## ߊ߬ ߛߌ߰ߓߊ߮

## ߡߐ߰ߘߐ߬ߜߍ ߟߎ߬

### ߞߎ߬ߙߎ߲߬ߘߎ߬ ߞߙߎߝߊߣߍ߲ ߠߎ߬

## ߦߟߌߣߐ ߟߎ߬ ߣߌ߫ ߦߌߟߡߊߛߙߋ ߟߎ߬
ߟߌ߲ߛߊ߲

ߟߌ߲ߛߊ߲ ߖߌ߬ߣߍ߫ ߛߏ ߘߏ߫ ߣߴߊ߬ ߡߙߊ߬ߘߊ߬ߙߋ߲ ߠߋ߬ ߘߌ߫ ߞߌ߲ߘߌߦߊ߫ ߡߙߊ߬ߓߊ߰ߘߊ ߣߴߊ߬ ߕߌ߲߬ߞߎߘߎ߲ ߘߐ߫ ߞߋߟߋ߲߫ ߘߌ߫. 

## ߊ߬ ߛߌ߰ߓߊ߮ ߟߎ߬

## ߕߌ߲߬ߞߎ߬ߘߎ߲߬ߙߋ߲߬
ߟߌ߲ߛߊ߲ ߛߏ߯ߙߏߣߍ߲߫ ߕߌ߲߬ߞߎ߬ߘߎ߲߬ߙߋ߲߬ ߁߆ ߠߋ߬ ߟߊ߫ ߕߊ߲߬ :  ߟߌ߲ߛߊ߲ ߁߭ ߸ ߟߌ߲ߛߊ߲ ߂߲߸ ߓߊߟߊ߲ߘߎ߯߸ ߓߘߎ߬ߦߊ ߸ ߘߡߊߞߊߣߌߦߊ ߸ ߘߏߣߌߦߊ ߸ ߘߡߞߊߣߌߦߊ ߸ߜ߭ߋߡߋߛߏߙߐ߲ ߞߊ߲ߓߊ ߸ ߞߎߦߋߦߊ ߸ ߟߋ߲ߓߎ ߸ ߛߊ߲ߜ߭ߏߦߊ ߸ ߛߌߡߣߌߦߊ ߸ ߕߊߝߏߙߌ ߸ ߥߊߟߌߦߊ ߸ ߦߊ߲ߓߏߦߊ߸ ߓߕߏߥߌ. 

## ߦߟߌߣߐ ߟߎ߬ ߣߌ߫ ߦߌߟߡߊߛߙߋ
ߙߏߛߑߓߍߙߑߞߐ߲߫

thumb|right|ߓߊߙߏߥ ߕߑߙߊߘߖ߸ ߕߌߘߊߟ ߓߊ ߞߊ߲߬
**ߙߏߛߑߓߍߙߑߞߐ߲߫** (ߌߙߑߟߊ߲ߘ «Rosbercon») ߦߋ߫ ߘߎ߱ ߘߏ߫ ߟߋ߬ ߘߌ߫ ߡߍ߲ ߛߘߌ߬ߣߍ߲߫ ߦߋ߫ ߥߍߞߛߑߝߐߙߘ ߞߐ߲ߕߋ ߟߊ߫ (ߟߋߌ߲ߛߑߕߍߙ ߞߊ߬ߝߏ߬ߓߏߟߏ߲ ߘߐ߫)߸ ߞߵߊ߬ ߕߘߍ߬ ߊ߬ ߕߘߍ߬ ߦߋ߫ ߞߌߟߑߞߋߣߌ߫ ߞߐ߲ߕߋ ߘߏ߫ ߟߋ߬ ߘߌ߫ ߘߐ߬ߝߐ ߞߎ߲߬ ߠߊ߫. ߙߏߛߑߓߍߙߑߞߐ߲߫ ߦߋ߫ ߣߌߥߦ ߙߏߛ ߛߏ ߛߓߏߟߏ߲ ߠߋ߬ ߘߐ߫ ߓߊߙߐߥ ߓߊ ߕߟߋ߬ߓߋ ߓߊ߫ ߘߊ ߟߊ߫ ߡߍ߲ ߦߋ߫ ߕߊ߬ߡߌ߲߬ ߠߊ߫ ߣߌߥߦ ߙߏߛ ߘߎ߱ ߟߐ߬ߖߊ߲ ߝߍ߬. ߝߘߏ߬ߓߊ߬ ߕߐ߯ߛߓߍߟߌ ߡߍ߲ ߞߍ߫ ߘߊ߫ ߂߀߀߆ ߟߊ߫߸ ߊ߬ ߛߌ߰ߓߊ߮ ߞߍ߫ ߘߊ߫ ߡߐ߱ ߆߂߈ ߠߋ߬ ߘߌ߫.

## ߘߐ߬ߝߐ
ߙߏߛߑߓߍߙߑߞߐ߲߫ ߕߐ߮ ߦߋ߫ ߌߙߌߟߊ߲ߘߌ ߜ߭ߊߌߟߌߞ ߞߊ߲ ߘߐ߫߸ ߏ߬ ߟߋ ߦߋ߫ ߙߐߛ-ߎߌ-ߓߌߊߙߑߞߐ߲߫ ߠߋ߬ ߘߌ߫߸ ߡߍ߲ ߞߘߐ ߦߋ߫ ߎߌ ߓߌߍߙߑߞߐ߲߫ ߞߊ߬ߓߌߟߊ ߟߊ߫ ߟߐ (ߦߙߌ) ߘߌ߫߸ ߊ߬ ߦߋ߫ ߕߏ߯ߘߊ ߟߋ߬ ߘߌ߫ ߡߍ߲ ߜߘߌ ߛߌ߰ ߘߊ߫ ߝߊ߯ߘߐߞߍ߫ ߁߃߲ ߠߊ߫ ߛߓߍߞߘߐ ߟߎ߫ ߕߊ߫ ߝߐߟߌ߫ ߘߐ߫ ߞߊ߬ߣߌ߲߬. ߛߏ ߣߌ߲߬ ߓߊ߯ߙߘߊ߫ ߝߊ߲߬ߓߊ ߟߎ߬ ߦߋ߫ ߛߣߍ߬ߞߍ ߣߌ߫ ߛߎ߬ߛߎ߬ߟߌ ߣߌ߫ ߛߌ߯ߟߌߘߊ ߟߎ߫ ߟߋ߬ ߘߌ߫߸ ߦߙߌߛߌ߯ߘߊ߮ (scierie)߸ ߣߍ߰ߦߋ߬ߟߋ߲߬ߘߊ߸ ߟߏߞߌߘߊ߸ ߊ߬ ߣߌ߫ ߕߏߘߋߕߏߘߋߘߊ (ߖߎ߲ߛߊ ߥߟߏߒߘߐ ߟߎ߬ ߘߐߞߏߟߌ߲ߘߊ). ߊ߬ ߓߌ߬ ߞߎ߲ ߠߊ߫߸ ߙߏߛߑߓߍߙߑߞߐ߲߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߓߌ߲ߓߌ߲ߣߍ߲߫ ߦߋ߫ ߛߣߍ߬ߞߍ ߣߌ߫ ߟߐ߬ߟߌ߬ߝߋ߲ ߠߎ߬ ߟߋ߬ ߡߊ߬.

ߊ߬ ߝߙߎߕߎ߫ ߘߝߐ߬ߡߊ ߟߎ߬ ߦߋ߫ ߘߏߡߣߌߞߌ߬ ߕߌ߲ߞߌߓߏ߲ ߘߏ߫ ߟߋ߬ ߘߌ߫߸ ߡߍ߲ ߘߐ߫ ߣߴߊ߬ ߓߊ߬ߕߏ߬ߓߏ߲ ߠߎ߬ ߟߊ߲߬ߓߋ߬ߣߍ߲߫ ߦߋ߫ ߡߊ߬ߙߌ߬ ߞߊߓߊ߲ ߟߊߢߎ߲ߠߌ߲ (Assomption) ߟߋ߬ ߟߊ߫߸ ߛߍ߲ߕ ߊߌߘߊ߲߫ ߓߊ߬ߕߏ߬ߓߏ߲߸ ߊ߬ ߣߌ߫ ߛߍ߲ߕ ߘߊ߬ߝ߭ߌߘ ߓߊ߬ߕߏ߬ߓߏ߲. 

## ߓߊ߯ߙߊ߫ ߘߊߞߎ߲߫ ߘߊ߲ߘߐ߫
ߛߏ ߕߊ߲ߓߊ߲ ߘߐ߫߸ ߞߏߟߊߘߍ߫ ߥߙߍߓߊߓߊ ߟߎ߬ ߦߋ߫ ߓߊ߯ߙߊ ߟߎ߬ ߟߊߛߋ߫ ߟߊ߫ ߛߌ߰ߓߊ߮ ߟߎ߫ ߡߊ߬: 

* ߛߍ߲ߕ ߖߏߛߍߝ ߝߊ߬ߘߌ߬ߡߊ߬ߞߟߏ߬ ߛߘߍ ߟߎ߫ 

* ߙߏߛߑߓߍߙߑߞߐ߲߫ ߦߎߣߊߌߕߍߘ ߛߋ߲߬ߠߊ߬ߕߏ߬ߟߊ߲߬ ߛߘߍ

* ߥߍ߲ߕߊߖߌ (vintage) ߛߘߍ ߕߎߟߏߜ߭ߍߙ \ ߙߏߛߑߓߍߙߑߞߐ߲߫߸ ߁߭ 

* ߣߌߥߦ ߙߏߛ ߡߋߖߐߙߌߕߋ߫

* ߓߌ߲ߜ߭ߏ ߔߊߙߏߥߊߛߌߦߊߟ

* ߘߐ߲߬ߓߏ߲

* ߞߌߞ ߓߐߞߌߛߌ߲ ߓߏ߲

## ߡߐ߰ߘߐ߬ߜߍ ߡߏߦߌߣߍ߲ ߣߴߊ߬ ߛߌ߰ߓߊ߮

* ߝ߭ߌߞߑߕߐߙ ߏ ߘߣߏߝ߭ߊ߲߫ ߔߐߥߊ߬ (ߊ߲߬ߜ߭)

* ߔߊߕߙߌߞ ߘߣߏߝ߭ߊ߲߫

* ߖߋߡߛ ߏߣߋߌߟ

* ߙߏߓߍߙߕ ߘߋ߫ ߟߊ߫ ߝߑߙߋߣߌ߫

* ߕߐߡߊߛ ߖߐ߲ߣ ߔߐߥߊ߬

* ߖߋߡߛ ߙߏߓߊߙߕ ߞߑߣߐߞߛ

## ߦߟߌߡߊߛߙߋ ߟߎ߫
ߦߌߟߡߊ:ߌߙߑߟߊ߲ߘ ߛߏ
ߦߌߟߡߊ:ߘߎ߰ߡߊ߬ߛߓߍ ߛߌ߰ߝߏ߲
ߦߌߟߡߊ:ߋߙߐߔߎ߬ ߘߏ߲߬ߘߊ
ߡߐ߰ߦߊ ߸

ߊߘߡߊߘߋ߲ߧߊ ߞߍߗߏ߮ ߣߴߊ߬ ߟߊ߫ ߕߊ߯ߡߊ߫ ߗߏ߮ ߞߍ߫ ߞߏ߫ ߓߘߍ ߟߎ߬ ߘߐ߫ ߸ ߏ߬ ߟߋ߬ ߕߐ߯ ߞߏ߫ ߡߐ߰ߦߊ ߤߊߡߊ߲ߕߍ߫ ﴿ߊߘߡߊߘߋ߲ߧߊ﴾
ߣߊ߱ߣߊ߬ ߕߙߌߓߊ߲߫

**ߣߊ߱ߣߊ߬ ߕߙߌߓߊ߲߫** (*ߣߊ߬ߣߊ߬ ߕߙߌߓߊ߲߫* ߥߟߊ߫ *ߣߊ߬ߣߊ߬ ߞߋߕߊ߬*) ߕߘߍ߬ ߦߋ߫ ߡߊ߲߬ߘߋ߲߫ ߡߊ߲߬ߛߊ߬ߘߋ߲ ߘߏ߫ ߟߋ߬ ߘߌ߫߸ ߡߍ߲ ߘߌ߫ ߘߊ߫ ߛߎߡߊߥߙߏ߫ ߞߊ߲ߕߍ߫ ߡߊ߬ ߝߘߎ ߟߴߊ߬ ߞߘߐ߬ߞߍ߫ ߘߊ߲߬ߞߊ߬ߙߊ߲߬ ߕߎ߬ߡߊ߬ ߓߟߏ߫߸ ߛߴߏ߬ ߘߴߊ߬ߟߋ߬ ߟߊ߫ ߡߊ߲߬ߛߊ߬ߦߊ ߟߊߞߊ߲ߘߊ߫ ߡߊ߲߬ߘߋ߲߫ ߞߎ߲߬ߠߊ߬. ߣߊ߱ߣߊ߬ ߕߙߌߓߊ߲߫ ߞߊ߬ ߛߊ߲߬ ߥߐߙߐ߲ߥߌ߬ߟߊ߫ ߟߋ߬ ߞߍ߫ ߕߐ߬ߢߍ ߣߌ߫ ߞߣߐ߬ߘߐ߬ߝߟߌ߬ ߛߌ߮ ߏ߬ ߘߐ߫ ߦߋ߲߬ ߤߊ߲߯ ߞߊ߬ ߥߴߊ߬ ߛߌ߰ ߛߏ߰ߟߏ߲߬ߖߘߊ߬ ߞߐߛߊߦߌ ߡߊ߬߸ ߊ߬ߟߎ߫ ߞߵߊ߬ߟߎ߫ ߘߏ߲߰ ߞߊ߬ ߡߊ߲߬ߘߋ߲߬ ߡߊߜߍ߲߫ ߞߊ߬ ߣߊ߬ ߛߎߡߊߥߙߏ߫ ߜߎ߲߬ߘߎ ߟߎ߬ ߝߐ߫ ߡߊ߲߭ߛߏ߲߬ߖߊ߬ߘߊ߫ ߢߍ߫ ߞߵߊ߬ ߕߏ߫ ߛߌ߬ߓߌ߫. 
## ߘߌߣߍ߲ߦߊ
ߛߊ߬ߛߎߡߊ߬ ߓߙߋߕߋ߫ ߘߋ߲ ߠߋ߬ ߕߘߍ߬ ߦߋ߫ ߣߊ߱ߣߊ߬ ߕߙߌߓߊ߲߫ ߘߌ߫߸ ߞߏ߬ߣߌ߲߬ ߊ߬ߟߋ߬ ߡߊ߫ ߛߐ߲߬ ߟߊ߫ ߞߏ ߡߵߊ߬ ߣߊ߫ ߞߊ߲߬ ߊ߬ ߣߌ߫ ߛߏ߰ߟߏ߲߬ ߞߐ߲ߘߍ߫ ߟߎ߫ ߟߊ߫ ߛߌ߬ߣߊ߬ߦߊ ߘߐ߫߸ ߊ߬ ߞߵߊ߬ ߟߊ߫ ߘߋߣߍ߲ߦߊ ߘߐߕߍ߰ ߊ߬ ߘߌߦߊ߫ ߘߐ߫ ߏ߬ ߟߋ ߘߐ߫. ߊ߬ ߝߊ߬ ߦߋ߫ ߛߊ߬ ߟߊ߫ ߕߎ߬ߡߊ ߡߍ߲ ߠߊ߫ ߸ ߏ߬ ߞߵߊ߬ ߕߍ߬ߘߍ߫ ߟߋ߬ ߊ߬ߟߋ ߓߘߊ߫ ߛߎ߲ߞߎߘߎ߲ߧߊ߫. ߊ߬ ߣߊ߫ ߣߴߊ߬ ߞߘߐ߬ߞߍ߬ ߟߎ߫ ߞߊ߬ ߕߙߐߦߊ ߡߍ߲ ߟߊ߫ ߛߏ߰ߟߏ߲߬ ߣߴߊ߬ ߘߋ߲ ߠߎ߬ ߞߊ߲߬ ߥߊ߯ߕߌ ߏ߬ ߟߊ߫߸ ߊ߬ߟߋ߬ ߡߊ߫ ߕߘߍ߬ ߏ߬ ߛߌ߫ ߘߐ߫. 

ߛߏ߰ߟߏ߲߬ ߞߐ߲ߘߍ߫ ߣߴߊ߬ ߘߋ߲ ߠߎ߬ ߟߊ߫ ߢߊߣߌ߲ߡߊߓߏߙߌ ߞߐߝߍ߬߸ ߏ߬ ߓߍ߲߬ ߘߊ߫ ߗߏ ߓߌ߬ߟߊ ߡߊ߬ ߘߊ߲߬ߞߊ߬ߙߊ߲߬ ߕߎ߬ߡߊ߬ ߞߐ߫ ߡߊ߲߬ߘߋ߲߬ߞߊ ߟߎ߬ ߓߟߏ߫߸ ߏ߬ ߝߣߊ߫ ߞߵߊ߬ߟߋ ߘߏ߲߬ ߕߏ߲ߓߏ߲ߘߐ߫ ߡߊ߲߰ߖߊ߲߬ ߓߙߋߕߋ߫ ߓߟߏ߫ ߞߏ߫ ߞߊ߬ ߥߴߊ߬ ߘߌ߫ ߛߎߡߊߥߙߏ߫ ߡߊ߬ ߝߘߎ ߟߊ߫߸ ߞߴߊ߬ ߦߴߊ߬ ߖߊ߲߬ߕߏ߫ ߊ߬ߟߋ߬ ߘߐ߫ ߡߊ߲߬ߘߋ߲߫. 

## ߛߎߡߊߥߙߏ߫ ߞߎ߲߬ߛߌ߮
ߞߵߊ߬ ߕߊ߬ ߣߊ߬ߣߊ߬ ߕߙߌߓߊ߲߫ ߛߋ߫ ߘߊ߫ ߛߎߡߊߥߙߏ߫ ߞߎ߲߬ ߞߘߊߡߊ߫ ߝߘߎ߫ ߛߎ߮ ߏ߬ ߘߐ߫߸ ߊ߬ ߡߊ߫ ߞߴߊ߬ ߛߍߥߊߞߏ߫ ߘߌ߫ ߡߎ߰ߡߍ߫߹ ߓߊߏ߬ ߛߎߡߊߥߙߏ߫ ߣߌ߫ ߝߘߊߞߐ߫ ߡߊ߲߭ߗߋ߲߬ ߓߍ߯ ߕߘߍ߬ ߦߋ߫ ߛߘߍ߫ ߞߋߟߋ߲߫ ߠߋ߬ ߘߌ߫. ߊ߬ ߕߏ߫ ߘߴߏ߬ ߟߋ ߣߌ߬ߟߊ߬ߝߌ߲ ߘߐ߫ ߞߎߘߊߌ߫߸ ߤߊ߲߯ ߟߏ߲ ߘߏ߫ ߓߟߊߝߊ߬ߛߍ߬ߞߍ߫ ߞߵߊ߬ ߟߊߟߌ߫ ߞߴߊ߬ ߦߋ߫ ߞߟߏ߫ ߟߊ߫ ߟߋ߬ ߛߎߡߊߥߙߏ߫ ߡߊ߬߸ ߓߊߏ߬ ߞߣߐߘߐߜߏߦߊ ߏ߬ ߕߍ߫ ߞߏ߫ ߢߵߊ߬ ߡߊ߬߸ ߌ ߘߏ߲߬ ߠߊ߫ ߣߌߟߊߛߍߥߊ ߘߌ߫ ߛߋ߫ ߞߏ߫ ߢߊ߬ ߟߴߊ߲ ߡߊ߬ ߟߏ߲߫ ߘߏ߫.  

ߒ߬ߓߊ߬ ߕߙߌߓߊ߲߫ ߝߣߊ߫ ߞߵߊ߬ ߘߌߦߊߘߏ߲߬ ߛߎߡߊߥߙߏ߫ ߘߐ߫ ߏ߬ ߟߋ ߘߐ߫ ߊ߬ ߣߌ߫ ߞߊ߬ ߕߏ߫ ߊ߬ ߕߟߏߡߊߕߍ߰ ߞߊ߲ ߠߎ߬ ߝߐ߫ ߟߊ߫ ߞߍ߬ߣߍ߲: 
ߞߏ߫; «ߛߏ߰ߟߏ߲߬ ߞߐ߲ߘߍ߫ ߞߊ߬ ߛߌ߬ߣߊ߬ߦߊ ߟߋ߬ ߟߐ߬ ߊ߬ߟߋ߬ ߣߊ߫ ߡߊ߬߸ ߏ߬ ߘߐ߫ ߞߏ߫ ߛߎߡߊߥߙߏ߫ ߟߋ߬ ߣߴߊ߬ ߞߘߐ߬ߞߍ߫ ߘߊ߲߬ߞߊ߬ߙߊ߲߬ ߕߎߡߊ߫ ߟߊ߫ ߡߊ߲߬ߛߊ߬ߦߊ ߓߊ߲ߓߊ߲߫ ߠߊ߫». ߞߊ߬ ߓߊ߲߫ ߞߵߊ߬ ߝߐ߫ ߘߊ߲߬ߞߊ߬ߙߊ߲߬ ߕߎ߬ߡߊ߬ ߜߍ߲ ߞߐ ߘߐ߫ ߞߏ߫:«ߡߊ߲߬ߘߋ߲߬ߞߊ ߟߎ߬ ߣߵߊ߬ߟߋ߬ ߞߘߐ߬ߞߍ߬ ߜߍ߲߫ ߠߊ߫ ߞߵߊ߬ ߟߊߝߋߝߋ߫߸ ߞߴߏ߬ ߘߐ߫ ߖߌ߰ ߜߘߍ߫ ߕߴߊ߬ߟߋ߬ ߟߊ߫ ߛߎߡߊߥߙߏ߫ ߞߐ߫ ߕߊ߲߬». 

ߞߏ߫ ߊ߬ߟߋ ߖߍ߬ߘߍ ߞߵߊ߬ ߡߍ߲߫ ߞߏ߫ ߝߊ߭ ߓߘߊ߫ ߘߏ߲߬ ߛߏ߲߬ߖߘߊ߬ ߘߐ߫߸ ߞߵߊ߬ ߣߊ߫ ߝߣߊ߫ ߢߊ ߓߘߊ߫ ߝߎߦߋ߲ߧߊ߫. ߊ߬ ߕߏ߫ ߘߊ߫ ߗߡߐ߬ߓߊ ߕߟߏߡߊߕߍ߰ ߟߊ߫ ߞߎߡߊ߫ ߛߎ߮ ߏ߬ ߟߎ߫ ߟߋ߬ ߟߊ߫ ߞߎߘߊߌ߫߸ ߝߴߏ߬ ߟߊ߫ ߘߴߊ߬ ߟߊ߫ ߞߏ߫ ߡߙߌ߫ ߜߘߍ߫ ߕߴߊ߬ ߟߵߏ߬ ߞߐ߫. ߊ߬ ߞߊ߬ ߛߎߡߊߥߙߏ߫ ߢߌ߬ߣߌ߲߬ߞߴߊ߬ ߟߊ߫ ߛߎߓߊ߯ߦߊ߫ ߘߓߊߙߌ ߟߎ߬ ߕߌߢߍ߫ ߝߙߍ ߡߵߏ߬ ߟߋ ߘߐ߫ ߟߏ߲ ߘߏ߫߸ ߏ߬ ߝߣߊ߫ ߞߵߏ߬ ߝߴߊ߬ ߢߍ߫ ߕߐߟߍ߫. ߒ߬ߓߊ߬ ߊ߬ ߜߎ߲߬ߘߎ ߡߍ߲ ߝߘߊ߫ ߘߴߊ߬ ߟߴߏ߬ ߟߏ߲ ߘߐ߫߸ ߏ߬ ߟߋ ߞߍ߫ ߘߴߊ߬ ߞߊ߬ߟߊ ߘߌ߫ ߞߙߌߣߊ߬ ߞߟߊߓߍ߲ ߘߐ߫.  

ߛߏ߬ߛߏ߫ ߓߊ߬ߟߊ߫ ߘߊ߬ߘߌ ߞߐ߫ ߕߊߓߏ߲߫ ߞߟߊߓߍ߲ ߘߐ߫߸ ߞߊ߬ ߛߎߡߊߥߙߏ߫ ߖߍ߬ߘߍ ߘߊ߬ߘߌ߬ ߣߍ߰ߓߏ߬ߙߌ߬ߦߊ߫ ߞߟߊߓߍ߲ ߘߐ߫߸ ߞߊ߬ ߣߎ߲߬ߞߍ߬ߓߊ߫ ߞߊ߲ߕߍ߫ ߘߊ߬ߘߌ߫ ߞߊ߲ߞߌߢߍ߫ ߞߟߊߓߍ߲ ߝߍ߬߸ ߊ߬ ߣߌ߫ ߞߊ߬ ߛߎߡߊߥߙߏ߫ ߡߊߝߘߏ߬ ߓߊ߲ߕߊ߲߫ ߞߟߊߓߍ߲ ߘߐ߫; ߏ߬ ߟߋ ߖߌ߰ߕߍ߮ ߞߊ߬ ߛߎߡߊߥߙߏ߫ ߟߐ߬ ߥߊ߫ ߟߊ߫ ߖߡߊ߬ߣߊ ߞߣߐߟߊ ߘߐ߫ ߗߍ߬ߟߊ߬ߘߍ߫ ߦߌߟߊ߸ ߒ߬ߓߊ߬ ߓߟߊ߫ ߝߊ߬ߛߍ߬ߞߍ߫ ߣߌ߫ ߣߊ߱ߣߊ߬ ߕߙߌߓߊ߲߫ ߠߎ߫ ߓߍ߯ ߓߏ߬ߙߌ߬ ߘߴߊ߬ ߞߐߝߍ߬ ߦߋ߲߬ ߠߋ߬ ߞߊ߬ ߥߊ߫ ߜߎ߲߬ߘߎ ߏ߬ ߟߊߛߋ߫ ߊ߬ ߡߊ߬ߞߍ ߡߊ߬ ߛߌ߬ߓߌ߫.
ߛߊ߬ߛߎߡߊ߬ ߓߙߋߕߋ߫

**ߛߊ߬ߛߎߡߊ߬ ߓߙߋߕߋ** ߕߘߍ߬ ߦߋ߫ ߕߏ߲ߓߏ߲ߘߐ߫ ߡߊ߲߰ߖߊ߲߬ ߓߙߋߕߋ߫ ߡߊ߬ߡߛߏ ߟߋ߬ ߘߌ߫߸ ߡߍ߲ ߞߍ߫ ߘߊ߫ ߝߘߊߞߐ߫ ߡߊ߲߭ߗߋ߲߬ ߝߘߎߡߊ ߘߌ߫ ߣߴߊ߬ ߞߊ߬ ߘߊ߲߬ߞߊ߬ߙߊ߲߬ ߕߎ߬ߡߊ߬ ߣߌ߫ ߣߊ߬ߣߊ߬ ߕߙߌߓߊ߲߫ ߡߏߦߌ߫. ߊ߬ߟߋ ߟߋ߬ ߕߘߍ߬ ߦߴߊ߬ ߗߍ߬ ߡߛߏ߬ ߝߟߐ ߘߌ߫߸ ߞߊ߬ ߛߏ߰ߟߏ߲߬ ߞߐ߲ߘߍ߫ ߣߌ߫ ߡߊߣߌ߲ߓߊ߫ ߞߡߊ߬ߙߊ߫ (ߣߊߡߊ߲߬ߗߋ߲߫ ߞߡߊ߬ߙߊ߫) ߞߴߊ߬ߟߎ߫ ߛߓߊߣߊ߲ ߘߌ߫.

## ߞߊ߲߬ߛߓߍߟߌ
ߛߊ߬ߛߎߡߊ߬ ߓߙߋߕߋ ߟߊ߫ ߘߐ߬ߝߐ ߡߊ߫ ߡߊߟߐ߲߫ ߓߘߍߞߍ߫߸ ߡߍ߲ߣߍ߲ ߟߐ߲ߣߍ߲߫ ߦߋ߫ ߏ߬ ߟߐ߲ߣߍ߲߫ ߦߋ߫ ߛߏ߰ߟߏ߲߫ ߡߊߟߐ߬ ߕߎߡߊ ߣߴߊ߬ ߣߴߊ߬ ߘߋ߲ ߠߎ߬ ߝߎ߲ߘߌ߫ ߕߎߡߊ ߟߎ߫ ߕߍ߯ߟߊ ߟߋ߬ ߘߐ߫. ߛߊ߬ߛߎߡߊ߬ ߓߙߋߕߋ߫ ߝߊ߬ ߞߏ ߟߐ߲ߣߍ߲߫ ߕߍ߫߸ ߊ߬ ߡߊ߬ߞߍ ߟߋ߬ ߞߏ߬ߣߌ߲ ߦߋ߫ ߕߏ߲ߓߏ߲ߘߐ߫ ߡߊ߲߰ߖߊ߲߬ ߓߙߋߕߋ߫ ߘߌ߫߸ ߞߏ߬ߣߵߊ߬ ߣߊ߫ ߕߐ߯ߞߏ ߡߊߟߐ߲ߣߍ߲߫ ߕߍ߫. ߊ߬ߟߋ ߘߋ߲ ߠߋ߬ ߦߋ߫ ߘߊ߲߬ߞߊ߬ߙߊ߲߬ ߕߎ߬ߡߊ߬ ߘߌ߫ ߞߵߊ߬ ߘߋ߲ߡߛߏ߫ ߞߍ߫ ߣߊ߬ߣߊ߬ ߕߙߌߓߊ߲߫ ߘߌ߫߸ ߘߋ߲߫ ߜߘߍ߫ ߟߎ߫ ߘߌ߫ ߛߋ߫ ߞߍ߫ ߟߴߊ߬ ߓߟߏ߫߸ ߞߏ߬ߣߌ߲߬ ߝߌ߬ߟߊ ߢߌ߲߬ ߠߎ߫ ߟߋ߬ ߡߊߟߐ߲ߣߍ߲߫ ߦߋ߫ ߘߐ߬ߝߐ ߓߟߏ߫. ߞߏ߬ߣߌ߲߬ ߣߊߙߋ߲ߡߊ߲߰ ߠߊ߫ ߖߌ߰ߦߊ߬ ߛߌ߫ ߕߎ߲߬ ߕߍ߫ ߘߋ߲ߞߍ߫ ߝߟߐ ߏ߬ ߘߐ߫ ߡߍ߲ ߞߍ߫߸ ߏ߬ ߟߋ ߞߊ߬ ߣߊߙߋߡߊ߲߰ ߟߐ߬ ߛߏ߰ߟߏ߲߬ ߣߴߊ߬ ߟߊ߫ ߗߋ߬ߖߎ߰ߦߊ ߣߴߊ߬ ߟߊ߫ ߘߊ߲߬ߕߐ߬ߦߊ ߝߘߎ߫ ߟߊ߫ ߛߴߏ߬ ߘߌ߫ ߘߋ߲߫ ߢߣߊߡߊ߫ ߛߐ߬ߘߐ߲߬ ߊ߬ ߢߍ߫ ߡߍ߲ ߘߌ߫ ߞߴߊ߬ ߞߐ ߘߌ߫. 

ߛߏ߰ߟߏ߲߬ ߡߊߟߐ߬ߣߍ߲߸ ߞߊ߬ ߓߍ߲߬ ߏ߬ ߣߴߊ߬ ߘߋ߲ ߞߏߝߐ ߡߊ߬ ߝߟߍߟߌߟߊ ߟߎ߬ ߓߟߏ߫߸ ߏ߬ ߟߋ ߞߍ߫ ߘߴߊ߬ߟߋ ߞߎ߲߬ ߘߏ߬ߣߌ߲ ߓߍ߯ ߘߐ߫ ߜߟߌߡߊ߲ ߘߌ߫ ߞߵߊ߬ ߟߐ߬ ߘߎߢߊ߫ ߖߎ߯ߦߊ ߛߎ߮ ߓߍ߯ ߘߏ߫ ߟߐ߬ ߟߊ߫ ߛߏ߰ߟߏ߲߫ ߡߊ߬. ߏ߬ ߘߋ߲ߞߍ߫ ߝߟߐ ߣߡߊ߬ߘߦߊ߬ߣߍ߲߸ ߊ߬ ߞߵߏ߬ ߞߴߏ߬ ߡߊߦߟߍߞߏ߫ ߣߴߊ߬ ߞߎ߲߬ߘߐ߬ߓߌ߬ߟߊ߬ߞߏ߫ ߘߌ߫. ߜߊ߬ߞߘߐ ߘߏ߫ ߕߘߍ߬ ߦߴߊ߬ ߓߟߏ߫ ߞߏ߫ **ߞߊ߬ߣߌ߲߫**߸ ߏ߬ ߟߋ ߕߘߍ߬ ߦߴߊ߬ ߖߛߎ߬ߟߊ߬ߖߌ߰ ߞߊ߲ ߠߎ߬ ߝߐ߫ ߟߊ߫ ߞߍ߬ߣߍ߸ ߊ߬ ߣߌ߫ ߞߵߊ߬ ߘߍ߬ߡߍ߲߬ ߊ߬ ߡߊߕߋ߰ߙߎ߬ ߟߊ߫ ߞߍ߬ߣߍ߲. 

## ߘߊ߲߬ߞߊ߬ߙߊ߲߬ ߕߎ߬ߡߊ߬ ߟߊ߫ ߡߊ߲߬ߛߊ߬ߦߊ
ߊ߬ ߗߍ߬ ߞߵߊ߬ ߛߙߊ߬ ߞߏ߫ ߞߊ߬ ߡߊ߲߰ߖߘߊ߫ ߟߋ߬ ߟߊߛߌ߰ ߊ߬ ߣߐ߭ ߘߐ߫. ߞߏ߬ߣߌ߲߬ ߞߊ߬ ߓߍ߲߬ ߛߊ߬ߛߎߡߊ߬ ߓߙߋߕߋ ߡߌ߬ߙߌ߲ ߡߊ߬߸ ߏ߬ ߟߋ ߞߊ߬ ߞߏߟߊߕߍ ߟߎ߬ ߞߘߊߡߊ߫ ߞߵߏ߬ ߟߎ߫ ߟߐ߬ ߊ߬ ߘߋ߲ߞߍ߫ ߟߊߛߌ߰ ߟߊ߫߸ ߞߏ߫ ߓߊߏ߬ ߡߐ߰ ߕߴߛߋ߫ ߣߊ߬ߡߘߊ ߟߊߛߌ߰ ߟߊ߫ ߡߊ߲߬ߛߊ߬ߦߊ ߟߊ߫ ߞߊ߬ ߛߋ߲߬ߡߊ ߕߏ߫ ߜߍ ߘߐ߫. ߊ߬ ߘߋ߲ߞߍ߫ ߟߊߛߌ߱ ߞߐ ߘߐ߫ ߡߊ߲߬ߛߊ߬ߦߊ ߟߊ߫߸ ߊ߬ߟߎ߫ ߖߎ߬ߛߎ ߛߎߡߊߣߍ߲߫ ߕߘߍ߬ ߦߋ߫ ߞߎ߲߬ߝߟߐ ߏ߬ ߘߐ߫ ߞߊ߬ ߓߍ߲߬ ߛߏ߰ߟߏ߲߬ ߘߋ߲ߞߍ߫ ߟߊ߫ ߣߡߊ߬ߘߊ߬ߦߊ ߡߊ߬߸ ߏ߬ ߟߊ߫ ߕߊ߯ߡߊ ߟߋ߬ ߞߍ߫ ߘߴߊ߬ߟߎ ߛߐ߲߬ߖߊ߬ߞߏ߫ ߘߌ߫ ߝߴߊ߬ ߣߴߊ߬ ߘߋ߲ߞߍ߫ ߞߊ߬ ߝߙߍ߬ ߢߌߣߌ߲߫ ߛߏ߲߬ߖߘߊ߫ ߝߊ߰ ߞߏ ߡߊ߬߸ ߒ߬ߓߊ߬ ߏ߬ ߟߋ ߞߍ߫ ߘߴߏ߬ ߟߎ߫ ߝߎ߲ߘߌ߫ ߞߎ߲ ߘߌ߫ ߛߊ߫. 

ߏ߬ ߟߎ߬ ߟߊߝߋߝߋ ߞߐ ߘߐ߫ ߊ߬ߟߎ߫ ߓߟߏ߫߸ ߊ߬ߟߎ߫ ߞߵߊ߬ߟߋ ߖߍ߬ߘߍ ߘߋ߲ߡߛߏ߫ ߕߊ߬ ߣߊ߱ߣߊ߬ ߕߙߌߓߊ߲߫ ߘߌ߫ ߛߎߡߊߥߙߏ߫ ߡߊ߬ ߝߘߎ ߟߊ߫ ߛߴߏ߬ ߘߴߊ߬ ߖߊ߲߬ߕߏ߫ ߊ߬ߟߎ߬ ߘߐ߫. ߒ߬ߓߊ߬ ߡߌ߬ߙߌ߲߬ߘߌ ߓߐ߫ ߘߴߏ߬ ߟߋ ߞߊ߬ߟߊߡߊ߬ ߡߊ߬ ߞߊ߬ ߗߏ ߣߌ߫ ߔߙߊߕߊ ߓߌ߬ߟߵߊ߬ߟߎ ߞߐ߫ ߞߏ߫ ߝߏ߫ ߞߊ߬ ߞߍ߬ߟߍ ߟߋ߬ ߟߊߥߟߌ߬ ߛߏ߬ߛߏ߫ ߞߊ߲ߡߊ߬ ߕߘߋ߫߹ ߤߊߡߌ߲߸ ߦߌߟߊ߲ߦߌߟߊ߲߸ ߛߐ߲߬ߖߊ ߸ ߊ߬ ߣߌ߫ ߖߌ߰ߕߍ߮ ߟߎ߬ ߞߍ߫ ߘߊ߫ ߛߊߓߎ߫ ߘߌ߫ ߞߵߊ߬ߟߋ ߛߌ߱ߕߍ߰ (ߞߊ߬ ߛߊ߬ ߖߏߣߊ߫) ߞߵߊ߬ ߛߊ߬ ߘߏߦߌ߲߫. ߊ߬ߟߋ ߡߍ߲ ߝߣߊ߫ ߕߘߍ߬ ߦߵߊ߬ ߘߋ߲ߞߍ߫ ߦߟߌߟߊߕߍ߰ ߟߴߊ߬ ߛߌߟߊ߲߫ ߕߎߡߊ ߣߴߊ߬ ߞߣߐ߬ߝߟߌ߬ ߕߎߡߊ ߟߎ߫ ߟߊ߫߸ ߊ߬ߟߋ߬ ߟߊߝߐߦߊ ߞߵߏ߬ ߝߣߊ߫ ߟߐ߬ ߊ߬ ߞߐߟߐ߬ ߟߊ߫ ߝߊ߬ߛߏ ߣߌ߫ ߡߊ߲߬ߛߊ߬ߦߊ ߟߎ߬ ߓߍ߯ ߟߊ߫ ߞߊ߬ ߦߌ߬ߙߌ߲߬ߘߌ߫ ߕߎ ߞߘߐ߫.

## ߦߟߌߡߊߛߙߋ ߟߎ߬
ߦߌߟߡߊ:ߡߊ߲߬ߛߊ ߡߏ߬ߛߏ
ߦߌߟߡߊ:ߓߘߍ߬ߓߘߍ߬ߟߌ߬ߟߊ
ߦߌߟߡߊ:ߞߊ߬ ߡߏߦߌ߫ ߢߊ߬ߣߌ߲߬ߓߊ߫
ߦߌߟߡߊ:ߞߊ߬ ߛߊ߬ ߢߊ߬ߣߌ߲߬ߓߊ߫
ߦߌߟߡߊ:ߛߊ߬ߛߎߡߊ߬ ߓߙߋߕߋ߫
ߓߊߘߎ߰ߟߊ߫

**ߓߊߘߎ߰ߟߊ߫** ߦߋ߫ ߖߌ߬ߣߍ߬ ߛߏ ߘߏ߫ ߣߴߊ߬ ߡߙߊ߬ߘߊ߬ߙߋ߲ ߠߋ߬ ߘߌ߫ ߡߊ߯ߟߌ ߡߙߊ߬ߓߊ߰ߘߊ ߞߣߐ߫ ߟߊߓߋ߬ ߕߌ߲߬ߞߎߘߎ߲ ߘߐ߫. 

ߊ߬ߟߎ߬ ߟߊ߫ ߝߊ߰ߡߊ߬ߛߏ ߟߋ߬ ߦߋ߫ ߓߊߘߎ߰ߟߊ ߘߌ߫

## ߞߎ߲߬ߠߊ߬ߛߌ߮ ߟߊ߫ ߛߏ߯ߙߏߟߌ ߞߍߢߊ߫
ߓߊߘߎ߰ߟߊ ߛߏ߯ߙߏߣߍ߲߫ ߕߌ߲߬ߞߎ߬ߘߎ߲߬ߙߋ߲߬ ߛߓߊ߬ (߃) ߟߋ߬ ߘߌ߫ ߕߊ߲߬ : ߓߊߘߎ߰ߟߊ߫ ߛߏ ߖߍ߬ߘߍ ، ߓߎߣߦߊ߫ ، ߖߐߤߙߋ. 

## ߊ߬ ߛߌ߰ߓߊ߮ ߟߎ߬

## ߦߟߌߣߐ ߟߎ߬ ߣߌ߫ ߦߌߟߡߊߛߙߋ ߟߎ߬
ߦߌߟߡߊ:ߖߌ߬ߣߍ߬ ߛߏ
ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲
ߦߌߟߡߊ:ߓߊߘߎ߰ߟߊ߫
ߕߊߓߏ߲߫ ߞߟߊߓߍ߲

**ߕߊߓߏ߲߫ ߞߟߊߓߍ߲** ߠߋ߬ ߞߍ߫ ߘߊ߫ ߞߟߊߓߍ߲߫ ߝߟߐ ߘߌ߫ ߛߏ߬ߛߏ߬ߞߊ ߟߎ߬ ߣߌ߫ ߡߊ߲߬ߘߋ߲߬ߞߊ ߟߎ߬ ߕߍ߫߸ ߥߟߊ߫ ߛߏ߲߬ߖߘߊ߬ ߣߌ߫ ߛߏ߬ߛߏ߫ ߓߟߊ߬ ߕߍ߫ ߕߊߓߏ߲߫ ߝߏ߲ߝߊ߲ ߞߣߐ߫. ߊ߬ߟߋ ߟߋ߬ ߞߊ߬ ߡߊ߲߬ߘߋ߲߬ߞߊ ߟߎ߬ ߖߌ߱ߛߌ߰ ߛߎߡߊߥߙߏ߫ ߞߟߍ ߘߐ߫߸ ߞߊ߬ ߓߊ߲߫ ߞߵߊ߬ ߦߌ߬ߘߊ߬ ߛߏ߬ߛߏ߬ߞߊ ߟߎ߬ ߝߣߊ߫ ߟߊ߫ ߞߏ߫ ߡߞߊ߬ߘߊ߲߬ߓߊ߰ ߦߋ߫ ߡߊ߲߬ߘߋ߲߬ ߠߊ߫ ߡߎߣߎ߲߬. 
## ߊ߬ ߞߎ߲߭
ߛߏ߲߬ߖߘߊ߫ ߥߟߌ߬ߣߍ߲ ߡߍ߭ߡߊ߬ ߛߏ߬ߟߊ ߟߎ߬ ߘߌ߫ ߞߊ߬ ߛߋ߫ ߞߎ߲ߓߌ߫߸ ߦߋ߲߬ߞߊ ߟߎ߬ ߝߣߊ߫ ߞߊ߬ ߞߟߍ߬ߓߏ߬ߟߏ߲߬ ߞߋߟߋ߲߫ ߘߴߊ߬ ߡߊ߬ ߞߊ߬ ߓߊ߲߫ ߞߵߊ߬ ߟߊߘߍ߲߬ߞߣߍ߬ߦߊ߫ ߡߊ߬ߜߍ߲߬ߞߏ ߘߐ߫ ߣߴߊ߬ ߓߍ߲߬ ߘߊ߫ ߝߘߏ߬ߓߊ߬ߕߏ߲߬ߕߊ ߡߊ߬. ߛߏ߰ߟߏ߲߬ߖߘߊ߫ ߥߟߌ߬ߕߐ ߞߊ߬ ߗߋ ߓߌ߬ߟߊ߬ ߕߊߓߏ߲߫ ߥߣߊ߬ߝߊߙߊ߲߫ ߞߡߊ߬ߙߊ߫ ߡߊ߬ ߞߴߊ߬ ߦߋ߫ ߛߌߟߊ߫ ߟߊ߫ ߞߊ߬ ߣߊ߬߸ ߏ߬ ߞߊ߬ ߓߟߏߘߐߓߍ߲ ߘߊߡߌ߬ߣߊ߬ ߛߊ߫ ߛߎߡߊߥߙߏ߫ ߞߊߣߊ߬ ߛߌߟߊ ߕߍ߰ ߛߏ߲߬ߖߘߊ߬ ߢߍ߫. ߏ߬ ߦߋ߫ ߓߊ߲߫ ߠߴߊ߬ ߟߊ߫ ߗߍ߬ߟߊ߬ߘߍ ߟߊ߫ ߕߎ߬ߡߊ ߡߍ߲ ߠߊ߫߸ ߏ߬ ߞߵߊ߬ ߕߘߍ߬ ߛߌߟߊ ߓߘߊ߫ ߓߊ߲߫ ߕߍ߰ ߟߊ߫. 

ߛߏ߲߬ߖߘߊ߫ ߣߴߊ߬ ߛߋ߲߬ߘߏ߲߬ߢߐ߲߮ ߠߎ߬ ߕߊ߬ߡߌ߲߬ߣߍ߲ ߞߌ߬ߕߊ߫ ߕߟߋ߬ߓߋ ߘߐ߫߸ ߏ߬ ߟߎ߫ ߣߐ߬ ߘߌ߫ ߞߍ߫ ߛߎߡߊߥߙߏ߫ ߞߊ߲ߕߍ߫ ߟߊߟߐ߲ߠߌ߲߫ ߠߊ߫ ߞߏ߫ ߛߏ߲߬ߖߘߊ߬ ߣߌ߫ ߖߡߊ߬ߣߍ߲߬ ߕߜߋ߫ ߦߋ߫ ߕߊߓߏ߲߫ ߡߊߜߍ߲ ߞߊ߲߬߸ ߞߏ߫ ߊ߬ߟߎ߫ ߕߍ߫ ߕߊ߬ߡߌ߲߬ ߡߐ߰ ߂߀߀߀ ߟߊ߫. ߏ߬ ߟߋ ߞߍ߫ ߘߊ߫ ߛߏ߬ߝߊ߬ ߆߀߀߀ ߘߏ߲߬ߣߍ߲ ߘߌ߫ ߓߟߊ߬ ߓߟߏ߫ ߞߴߏ߬ ߦߋ߫ ߥߊ߫ ߡߊ߲߰ߖߘߊ߫ ߞߎ߲߬ߓߍ߲߬ ߕߊߓߏ߲߫ ߡߊߜߍ߲ ߘߐ߫.  

## ߞߟߊߓߍ߲
ߛߏ߲߬ߖߘߊ߬ ߣߴߊ߬ ߘߊ߬ߝߊ ߟߎ߬ ߕߏ߫ ߘߊ߫ ߕߊߓߏ߲߫ ߡߊߜߍ߲ ߠߋ߬ ߘߐ߫ ߥߎ߬ߙߘߊ߬ߣߍ߲߫ ߛߎ߬ߍ߲߯ ߠߊ߫߸ ߞߊ߬ ߥߴߊ߬ߟߎ߫ ߢߊ ߟߊߕߊ߬ ߛߏ߬ߛߏ߫ ߓߟߊ߬ ߣߴߊ߬ ߟߊ߫ ߞߟߍ߬ߓߏߟߏ߲ ߠߎ߬ ߟߴߊ߬ߟߎ߫ ߢߍ߫ ߕߊߓߏ߲߫ ߝߏ߲ߝߊ߲ ߞߣߐ߫߸ ߊ߬ ߦߋ߫ ߞߍ߫ ߟߊ߫ ߓߟߊ߬ ߞߣߐ߫ ߞߏ߫ ߣߌ߫ ߛߎ ߓߘߊ߫ ߞߏ߬ ߞߏ߫ ߞߍ߬ߟߍ ߕߏߕߐ߫ ߦߋ߫ ߛߐ߰ߡߊ߬ߟߊ ߟߋ߬ ߟߊ߫ ߛߌߣߍ߲߬. ߞߏ߬ߣߌ߲߬ ߖߊ߬ߘߊ ߞߵߊ߬ߟߎ߫ ߕߏ߫ ߛߌ߰ߝߊߘߌ ߏ߬ ߟߋ ߘߐ߫ ߞߵߊ߬ ߟߊ߫ ߛߏ߬ߝߊ ߟߎ߬ ߛߌ߲߬ߝߏ߲߬ߧߊ߫ ߞߊ߬ ߓߊ߲߫ ߞߊ߬ ߖߊ߬ߡߊߙߌ ߘߌ߫ ߞߏ߫ ߥߴߊ߬ ߡߊ߬.  

ߏ߬ ߟߋ ߞߍ߫ ߘߊ߫ ߞߍ߬ߟߍ ߛߏ߲ߛߙߏߡߊ ߘߴߊ߬ ߘߐ߫ ߏ߬ ߦߌߟߊ ߡߎ߰ߡߍ ߘߐ߫. ߞߍ߬ߟߍ ߜߊ߬ ߘߊ߫ ߞߊ߬ ߝߊ߬ߝߊ߬߸ ߘߊ߬ߡߊ߲߬ߛߊ߫ ߛߏ߰ߟߏ߲߬ߘߋ߲ ߣߌ߫ ߛߏ߬ߛߏߓߊ߬ߟߊ߫ ߟߎ߫ ߥߊ߫ ߘߴߊ߬ߟߎ߫ ߢߊ ߥߛߎ߫ ߢߐ߲߯ ߘߐ߫ ߦߙߐ ߘߏ߫ ߘߐ߫߸ ߡߊ߲߰ߖߘߊ߫ ߞߵߊ߬ ߟߊ߫ ߝߊ߲߭ ߓߏ߰ߛߌ߫ ߊ߬ ߟߊ߭ ߘߐ߫ ߞߵߊ߬ ߝߏ߫ ߞߊ߬ ߟߊ߫ ߏ߬ ߞߊ߲߬߸ ߞߴߊ߬ ߘߴߊ߬ ߛߊ߲ߞߎ߲߫ ߕߍ ߡߍ߲ ߘߐ߫߸ ߛߏ߬ߛߏ߫ ߞߟߍ߬ߘߋ߲ ߘߏ߫ ߘߏ߲߬ ߘߴߊ߬ߟߎ߫ ߕߍ߫, ߖߊ߬ߘߊ ߦߋ߫ ߓߊ߲߫ ߠߴߏ߬ ߛߊ߲ߞߎ߲߫ ߠߊ߫ ߕߎ߬ߡߊ ߡߍ߲ ߠߊ߫߸ ߏ߬ ߞߵߊ߬ ߕߘߍ߬ ߓߟߊ߬ ߓߘߴߊ߬ ߞߐߟߊ߫, ߖߊ߬ߡߊ ߝߣߊ߫ ߞߊ߬ ߜߍ ߡߛߐ߫ ߊ߬ ߞߐ߫. 

ߛߏ߰ߟߏ߲߬ߡߊ߲߰ ߞߊ߬ ߖߊ߬ߡߊߙߌ ߘߌ߫ ߞߏ߫ ߞߵߊ߬ߟߎ߫ ߛߊ߯ߘߊ߫߸ ߏ߬ ߞߍ ߝߊ߰ߕߊ ߟߎ߫ ߝߊ߰ ߘߊ߫ ߞߊ߬ ߡߌ߬ߘߊ߬ߕߊ߫ ߟߎ߫ ߡߌ߬ߘߊ߬. ߊ߬ߟߎ߬ ߞߐߛߊߦߌ ߣߌ߫ ߕߊߓߏ߲߫ ߥߣߊ߬ߝߊߙߊ߲߫ ߞߡߊ߬ߙߊ߫ ߣߴߊ߬ ߟߊ߫ ߞߍ߬ߟߍ ߓߍ߲߬ ߘߊ߫. ߊ߬ߟߎ߫ ߞߊ߬ ߛߎ ߟߊߕߊ߬ߡߌ߲߫ ߞߐߞߊ߲߬ ߦߋ߲߬ ߟߊ߬ߥߛߊ ߏ߬ ߕߏߟߏ߲ ߞߊ߲߬߸ ߞߊ߬ ߣߊ߬ ߕߏ߫ ߘߏ߲߬ ߠߊ߫ ߛߏ߫ ߛߐ߱ߡߊ߬. 

## ߊ߬ ߞߐߝߟߌ
ߕߊߓߏ߲߫ ߞߟߍ߬ߓߏߟߏ߲ ߠߎ߬ ߣߴߊ߬ߟߎ߫ ߟߊ߫ ߥߊ߬ߣߊ ߝߙߊ߬ ߘߊ߫ ߛߏ߲߬ߖߘߊ߬ ߟߊ߫ ߖߊ߬ߡߊ ߟߊ߫߸ ߓߟߊ߬ ߝߣߊ߫ ߥߊ߫ ߘߊ߫ ߖߊ߲߬ߖߏ߲ ߠߊߞߊ߬ߟߌ߬ ߊ߬ ߝߊ߬ ߢߍ߫߸ ߏ߬ ߞߊ߬ ߗߍ߬ߟߊ߬ߘߍ ߘߊߡߌ߬ߣߊ߬ ߛߏ߰ߟߏ߲߬ߡߊ߲߰ ߛߊ߲ߕߍ߰ ߞߊ߲ ߡߊ߬. ߞߍ߬ߟߍ ߣߌ߲߬ ߡߊ߲߬ߞߊ߲ ߞߊ߬ ߡߊ߲߬ߘߋ߲߫ ߝߊ߲߭ ߓߍ߯ ߓߍ߲߬ ߞߐߘߍ߫߸ ߞߟߍ߬ߘߋ߲ ߠߎ߬ ߦߋ߫ ߣߊ߬ ߟߊ߫ ߞߊ߬ ߓߐ߫ ߝߊ߲߬ ߓߍ߯߸ ߞߊ߬ ߣߊ߬ ߞߍ߫ ߡߊ߬ߜߍ߲ ߘߌ߫. 

ߞߍ߬ߟߍ ߣߌ߲߬ ߝߌߟߊߣߊ߲ ߞߍ߫ ߘߊ߫ ߓߎ߬ߙߋ߫ ߣߍ߰ߓߏ߬ߙߌ߬ߦߊ߫ ߟߋ߬߸ ߛߎߡߊߥߙߏ߫ ߖߍ߬ߘߍ ߟߋ߬ ߞߵߏ߬ ߢߍߡߌ߬ߣߊ߬. 

## ߦߟߌߡߊߛߙߋ ߟߎ߬
ߦߌߟߡߊ:ߞߟߊߓߍ߲
ߦߌߟߡߊ:ߡߊ߲߬ߘߋ߲߫ ߞߍ߬ߟߍ
ߦߌߟߡߊ:ߕߊߓߏ߲߫ ߞߟߊߓߍ߲
ߦߌߟߡߊ:ߛߏ߲߬ߖߘߊ߬ ߞߋߕߊ߬
ߦߌߟߡߊ:ߡߊ߲߬ߘߋ߲߫ ߓߏߙߌ
ߦߌߟߡߊ:ߛߏ߬ߛߏ߫ ߝߊ߰ߡߊ߬ߟߊ
ߡߊ߲߬ߘߋ߲߬ߓߏߙߌ߫ ߞߋߕߊ߬

**ߡߊ߲߬ߘߋ߲߫ ߓߏߙߌ߫ ߞߋߕߊ߬** ߕߘߍ߬ ߦߋ߫ ߣߊߙߋ߲ߡߊ߲߰ ߞߋߕߊ߬ ߡߛߏ߬ ߛߓߊߣߊ߲ ߘߋ߲ߞߍ߫ ߞߋߟߋ߲ ߠߋ߬ ߘߌ߫߸ ߡߍ߲ ߕߎ߲߰ ߘߊ߫ ߛߏ߲߬ߖߘߊ߬ ߟߊ߫߸ ߊ߬ ߞߋߟߋ߲ ߠߋ߬ ߕߘߍ߬ ߦߴߊ߬ ߣߊ߫ ߟߊ߫߸ ߏ߬ ߟߋ ߞߵߊ߬ ߟߐ߬ ߊ߬ ߡߊߘߏ߲߬ ߠߊ߫ ߛߜ߭ߏ߬ߟߏ߲߬ ߞߐ߲ߘߍ߫ ߟߴߊ߬ ߣߊ߫ ߟߊ߫ ߛߊ߬ߦߊ ߞߐ ߘߐ߫߸ ߏ߬ ߡߍ߲ ߕߘߍ߬ ߦߴߊ߬ ߡߊߓߘߍ߬ߓߘߍ߬ ߟߴߊ߬ ߓߊ߫ ߟߊ߫ ߛߊ߬ߦߊ ߞߐ߫. ߊ߬ ߥߊ߫ ߘߊ߫ ߛߜ߭ߏ߬ߟߏ߲߫ ߣߴߊ߬ ߘߋ߲ ߠߎ߬ ߝߍ߬ ߟߋ߬ ߢߊߣߌ߲ߡߊߓߏߙߌ ߘߐ߫߸ ߊ߬ ߣߌ߫ ߞߊ߬ ߕߘߍ߬ ߡߊ߲߬ߘߋ߲߫ ߘߍ߲ߖߘߍߟߊ߫ ߞߟߍ ߓߍ߯ ߘߐ߫. 

## ߘߋߣߍ߲ߦߊ
ߊ߬ߟߋ ߣߊ߫ ߛߊ߬ ߘߊ߫ ߟߋ߬ ߖߏߣߊ߫߸ ߞߵߊ߬ ߕߘߍ߬ ߤߊߟߌ߬ ߊ߬ ߣߘߐߟߊ ߡߊ߫ ߛߐ߬ߘߐ߲߬ ߡߎߣߎ߲߬. ߞߊ߬ ߓߍ߲߬ ߛߊ߬ߛߎߡߊ߬ ߓߙߋߕߋ߫ ߟߊ߫ ߘߊ߲߬ߠߊ߬ߕߊߡߌ߲ ߣߴߊ߬ ߟߊ߫ ߞߘߊ߬ߜߟߍ߬ߦߊ ߡߊ߬߸ ߊ߬ߟߋ ߡߐ߬ ߘߊ߫ ߛߏ߰ߟߏ߲߫ ߠߋ߬ ߓߟߏ߫߸ ߝߏ߫ ߡߐ߰ ߛߘߍߡߊ߲߫ ߦߴߊ߬ ߖߌ߰ ߟߴߏ߬ ߖߍ߬ߘߍ ߘߋ߲ ߘߌ߫. ߛߏ߲߬ߖߘߊ߬ ߕߊ߯ߡߊߣߍ߲߸ ߊ߬ ߞߍ߫ ߘߴߏ߬ ߟߊ߫ ߞߙߎߞߊߘߋ߲ ߘߏ߫ ߟߋ߬ ߘߌ߫߸ ߊ߬ ߣߌ߫ ߡߍ߲ ߠߎ߬ ߕߘߍ߬ ߦߋ߫ ߝߟߍ ߞߍ߫ ߟߊ߫ ߢߐ߲߮ ߝߍ߬. 

ߘߊ߲߬ߞߊ߬ߙߊ߲߬ ߕߎ߬ߡߊ߬ ߣߴߊ߬ ߣߊ߫ ߞߊ߬ ߕߙߐߦߊ ߡߍ߲ ߟߐ߬ ߛߏ߰ߟߏ߲߬ ߣߴߊ߬ ߘߋ߲ ߠߎ߬ ߡߊ߬߸ ߊ߬ߟߋ߬ ߝߣߊ߫ ߞߵߏ߬ ߢߐ߲߰ ߠߋ߫ ߛߐ߬ߘߐ߲߫߸ ߏ߬ ߟߋ ߞߋߟߋ߲ ߞߊ߬ ߛߏ߰ߟߏ߲߬ ߝߎ߲ߘߌ߫ ߊ߬ߟߎ߬ ߘߌ߫ ߞߊ߬ ߥߊ߫ ߖߘߋߓߊ߫߸ ߕߊߓߏ߲߫߸ ߞߎ߲ߓߌ߫߸ ߊ߬ ߣߌ߫ ߡߍ߱ߡߊ߬. ߊ߬ߟߎ߬ ߦߋ߫ ߞߐߛߊ߬ߦߌ߬ ߟߊ߫ ߕߎ߬ߡߊ ߡߍ߲ ߠߊ߫߸ ߏ߬ ߞߵߊ߬ ߕߍ߬ߘߍ߫ ߟߋ߬ ߊ߬ߟߎ߬ ߓߘߊ߫ ߞߍ߫ ߞߌ߬ߣߊ ߘߌ߫. 

## ߞߐߛߊߦߌ
ߛߏ߲߬ߖߘߊ߬ ߟߎ߬ ߛߊ߯ߘߊߣߍ߲ ߞߊ߬ ߥߴߊ߬ߟߎ߫ ߕߍ߬ߘߍ߫ ߡߍ߭ߡߊ߬߸ ߊ߬ߟߎ߬ ߞߐߛߊߦߌ ߓߌ߬ߟߊ߬ ߘߊ߫ ߞߎ߲ߓߌ߫ ߝߍ߬߸ ߒ߬ߓߊ߬ ߞߍ߬ߟߍ ߝߋ߲߫_ߋ߲_ߝߋ߲߫ ߞߍ߫ ߘߊ߫ ߛߌߟߊ ߏ߬ ߟߊ߫ ߞߊ߬ ߥߴߊ߬ ߛߌ߰ ߞߙߌߣߊ߬ ߞߟߊߓߍ߲ ߠߊ߫߸ ߡߊ߲߬ߘߋ߲߫ ߓߏߙߌ߫ ߕߘߍ߬ ߘߴߏ߬ ߓߍ߯ ߘߐ߫ ߞߐߘߍ߫. 

ߊ߬ߟߎ߬ ߕߏ߫ ߘߊ߫ ߕߊߓߏ߲߫ ߡߊߜߍ߲ ߠߋ߬ ߘߐ߫߸ ߛߏ߬ߛߏߓߊ߬ߟߊ߫ ߣߌ߫ ߞߍ߬ߟߍ ߣߊ߬ ߘߴߊ߬ ߥߎ߬ߦߊ߬ ߊ߬ߟߎ߫ ߞߎ߲߬ߠߊ߬߸ ߊ߬ߟߎ߫ ߞߵߏ߬ ߟߎ߫ ߘߊ߬ߘߌ߫ ߞߵߊ߬ߟߎ߬ ߜߍ߲߫ ߞߊ߬ ߛߌߦߊߡߊ߲߫ ߡߌ߬ߘߊ߬ ߊ߬ߟߎ߫ ߘߐ߫. ߊ߬ߟߎ߬ ߛߋ ߣߍ߰ߓߏ߬ߙߌ߬ߦߊ߫ ߝߣߊ߫߸ ߛߎߡߊߥߙߏ߫ ߖߍ߬ߘߍ ߣߌ߫ ߞߟߍ߬ߓߏߟߏ߲߫ ߛߊ߬ߝߌߝߌ ߞߵߊ߬ߟߎ߫ ߞߎ߲߬ߓߍ߲߫ ߦߋ߲߬߸ ߊ߬ߟߎ߫ ߞߊ߬ ߜߊ߬ߟߏ ߟߊ߫ ߏ߬ ߟߎ߫ ߝߣߊ߫ ߞߊ߲߬ ߝߴߊ߬ߟߎ߫ ߓߏ߬ߙߌ߬ߡߊ߲߬ߕߐ ߞߐߛߊ߬ߦߌ߬ ߘߊ߫. 

ߣߎ߲߬ߞߍ߬ߓߊ߫ ߞߊ߲ߕߍ߫ ߣߌ߫ ߞߍ߬ߟߍ߫ ߛߊ߬ߝߌߝߌ ߥߊ߫ ߘߴߊ߬ ߝߘߌ߫ ߊ߬ߟߎ߫ ߞߎ߲߬ߠߊ߬ ߛߎ ߘߓߌ߬ ߞߎߘߎ߲ ߘߐ߫ ߞߊ߲ߞߌߢߍ߫߸ ߒ߬ߓߊ߬ ߏ߬ ߟߋ ߝߋ߲߫ ߠߊߝߟߌ߬ߣߍ߲ ߓߍ߯ ߡߊ߫ ߓߊ߲߫ ߦߋ߫ ߟߊ߫߸ ߞߍ߬ߟߍ ߏ߬ ߘߌ߯ ߘߴߊ߬ߟߎ߫ ߟߊ߫ ߕߋ߲߬ ߝߛߊߦߌ߫߸ ߞߏ߬ߣߌ߲߬ ߊ߬ߟߎ߫ ߞߊ߬ ߕߊ ߛߎ߬ ߏ߬ ߟߎ߬ ߟߊ߫ ߝߏ߫ ߊ߬ߟߎ߫ ߖߌ߰ߕߍ߰ߓߊ߰ߕߐ ߞߐߛߊ߬ߦߌ߫ ߘߊ߫.  ߊ߬ߟߎ߫ ߞߊ߬ ߕߏ߲ ߕߊ߬ ߞߊ߬ ߥߊ߫ ߓߙߊ߬ ߛߏ߬ߛߏ߬ߞߊ ߟߎ߬ ߘߐ߫ ߓߊ߲ߕߊ߲߫߸ ߞߊ߬ ߜߊ߬ߟߏ ߛߎ߮ ߓߍ߯ ߘߏ߫ ߛߘߌ߬ ߊ߬ߟߎ߫ ߞߎ߲߭ ߡߊ߬߸ ߊ߬ߟߎ߫ ߞߵߏ߬ ߟߎ߫ ߝߊ߲߬ߓߊ ߝߊ߰߸ ߓߟߏߞߏ߬ߦߌ߬ߣߍ߲߫ ߞߘߎ߬ ߞߋߟߋ߲߫߸ ߛߎߡߊߥߙߏ߫ ߖߍ߬ߘߍ ߕߘߍ߬ ߘߌ߫ ߕߏ߫ ߞߟߊߘߊ ߏ߬ ߘߐ߫. ߊ߬ߟߎ߫ ߞߐߛߊ߬ߦߌ߫ ߘߊ߫ ߛߌ߬ߓߌ߫߸ ߞߊ߬ ߥߊ߫ ߞߙߌߣߊ߬ ߞߟߊߓߍ߲ ߓߟߏߘߐߓߍ߲ ߘߊߡߌ߬ߣߊ߫ ߦߋ߲߬. 

## ߞߙߌߣߊ߬ ߞߟߊߓߍ߲
ߞߙߌߣߊ߬ ߞߟߊߓߍ߲ ߢߊߞߘߐ ߘߐ߫߸ 

## ߦߟߌߡߊߛߙߋ ߟߎ߫
ߦߌߟߡߊ:ߡߊ߲߬ߘߋ߲߬ߓߏ߬ߙߌ߫ ߞߋߕߊ߬
ߦߌߟߡߊ:ߢߊߣߌ߲ߡߊߓߏߙߌ
ߦߌߟߡߊ:ߕߊߓߏ߲߫ ߞߟߊߓߍ߲
ߦߌߟߡߊ:ߣߍ߰ߓߏ߬ߙߌ߬ߦߊ߫ ߞߟߊߓߍ߲
ߦߌߟߡߊ:ߞߊ߲ߞߌߢߍ߫ ߞߟߊߓߍ߲
ߦߌߟߡߊ:ߓߊ߲ߕߊ߲߫ ߞߟߊߓߍ߲
ߦߌߟߡߊ:ߞߙߌߣߊ߬ ߞߟߊߓߍ߲
ߦߌߟߡߊ:ߘߐ߬ߝߐ
ߦߌߟߡߊ:ߓߘߍ߬ߓߘߍ߬ߟߌ߬ߟߊ
ߞߊ߲ߞߌߢߍ߫ ߞߟߊߓߍ߲

**ߞߊ߲ߞߌߢߍ߫ ߞߟߊߓߍ߲** ߞߍ߫ ߘߊ߫ ߓߙߊ߬ߒ߬ߘߐ߬ ߞߟߊߓߍ߲ ߣߌ߫ ߥߊ߬ߥߎ߬ߟߋ߬ߡߊ ߟߋ߬ ߘߌ߫߸ ߡߍ߲ ߘߏ߲߬ ߘߊ߫ ߛߏ߲߬ߖߘߊ߬ ߣߌ߫ ߣߎ߲߬ߞߍ߬ߓߊ߫ ߞߊ߲ߕߍ߫ ߟߎ߫ ߕߍ߫ ߛߌ߯ߙߌ߲߫ ߡߙߊ ߛߏ߫ ߞߘߐ ߘߏ߫ ߘߊߝߍ߬ ߞߏ߫ *ߞߊ߲ߞߌߢߍ߫*߸ ߖߊ߬ߘߊ ߓߏ߬ߙߌ߬ߓߊߟߌ ߡߌ߬ߘߊ߬ ߕߐ߫ ߕߘߍ߬ ߦߋ߫ ߡߍ߲ ߘߐ߫. ߊ߬ߟߋ ߟߋ߬ ߞߍ߫ ߘߊ߫ ߞߟߊߓߍ߲ ߓߍ߯ ߘߐ߫ ߜߟߍ߬ߡߊ߲ ߣߴߊ߬ ߓߍ߯ ߘߐ߫ ߡߊߛߌߟߊ߲ߣߍ߲ ߘߌ߫߸ ߛߏ߰ߟߏ߲߬ߘߋ߲ ߕߘߍ߬ ߘߊ߫ ߡߍ߲ ߠߎ߬ ߘߐ߫. 

## ߊ߬ ߛߊߓߎ
ߓߟߊ߬ ߓߐ߬ߣߐ ߞߐ ߘߐ߫ ߕߊߓߏ߲߫ ߞߟߊߓߍ߲ ߘߐ߫߸ ߛߎߡߊߥߙߏ߫ ߘߊ߬ߘߌ ߞߐ ߘߐ߫ ߣߍ߰ߓߏ߬ߙߌ߬ߦߊ߫ ߞߟߊߓߍ߲ ߘߐ߫߸ ߞߟߍ߬ ߜߘߍ߬ ߘߐߓߍ߲߬ ߘߊ߫ ߛߌߟߊ ߕߍ߰ ߞߊ߲ߡߊ߬ ߛߏ߰ߟߏ߲߬ߡߊ߲߰ ߞߐߛߊߦߌ ߢߍ߫. ߛߎߡߊߥߙߏ߫ ߞߐߛߊ߬ߦߌ߬ߣߍ߲ ߣߍ߰ߓߏ߬ߙߌ߬ߦߊ߫ ߞߟߊߓߍ߲ ߘߐ߫߸ ߊ߬ ߥߊ߫ ߘߴߊ߬ ߕߘߍ߬ ߊ߬ ߘߐ߯ߞߍ߫ ߡߊ߫ ߛߐ߲߬ ߊ߬ ߛߊ߯ߘߊ߫ ߟߊ߫ ߦߴߊ߬ ߞߵߏ߬ ߖߡߊ߬ߙߌ߬ߦߊ ߘߌ߫ ߢߊ ߡߍ߲ ߡߊ߬ ߦߊ߬ߣߴߊ߬ ߥߊ߫ ߕߐ߫. ߊ߬ ߞߵߏ߬ ߢߌ߬ߣߌ߲߬ߞߊ߫ ߏ߬ ߟߋ ߘߐ߫ ߊ߬ ߥߊ߫ ߓߊߟߌߦߊ ߞߎ߲߭ ߡߊ߬߸ ߏ߬ ߞߵߊ߬ ߝߐ߫ ߞߴ«*ߊ߬ ߝߐ߫ ߘߊ߫ ߒ ߢߍ߫ ߟߋ߬ ߞߏ߫ ߌ ߓߘߊ߫ ߛߏ߲߬ߖߘߊ߬ ߣߴߊ߬ ߟߊ߫ ߞߍ߬ߟߍ ߡߌ߬ߘߊ߬ ߞߵߊ߬ߟߎ߫ ߛߘߌ߬ ߞߴߌ ߦߋ߫ ߣߊ߭ ߞߊ߲߬ ߊ߬ߟߎ߬ ߘߌ߫»*. ߛߎߡߊߥߙߏ߫ ߞߊ߲ ߏ߬ ߟߋ ߘߐ߫ ߞߏ߫: «ߌߟߋ ߡߴߊ߬ ߟߐ߲߫ ߞߏ߫ ߞߍ߬ߟߍ ߛߊ߲߭ ߦߋ߫ ߥߎߦߊߝߐ ߛߊ߲߭ ߠߋ߬ ߘߌ߫؟»: ߛߊ߫ ߒ ߡߊߣߊ߬ ߘߟߊߝߎ ߟߊߣߊ߬ ߌ ߡߊ߬ ߛߊ߫؟ ߛߎߡߊߥߙߏ߫ ߓߊ߲߫ ߘߊ߫ ߞߵߊ߬ ߝߐ߫ ߞߏ߫ ߊ߲ ߧߋ߫ ߞߟߍ߬ߓߏߟߏ߲ ߏ߬ ߟߋ ߡߊߞߊ߬ߝߏ߬ ߟߊ߫ ߞߵߌߟߋ ߗߋ߫ ߏ߬ ߟߎ߬ ߘߌ߫. 

ߗߍ߬ߟߊ߬ߘߍ ߓߊ߲ߣߍ߲߸ ߛߎߡߊߥߙߏ߫ ߞߵߊ߬ ߘߐ߯ߞߍ߫ ߡߊߛߙߊ߬ ߞߊ߲ ߞߍ߫ ߞߏ߫ ߗߍ߬ߣߍ߲ ߗߋ ߟߋ߬ ߦߋ߫ ߞߟߍ߬ ߟߊ߬ߓߙߊ ߘߌ߫߸ ߏ߬ ߘߐ߫: «ߌ ߓߴߊ߬ ߕߘߍ߬ ߦߙߐ߫ ߛߌ߫ ߘߐ߫߸ ߟߌ߬ߤߟߊ߬ ߛߌ߫ ߘߐ߫߸ ߌ ߦߋ߫ ߞߍ߬ߟߍ ߖߊ߬ߡߊߙߌ ߘߌ߫ ߞߊ߬ ߓߙߊ߬ ߊ߬ ߘߐ߫». 

## ߞߟߊߓߍ߲
ߊ߬ ߝߐ߫ ߘߊ߫ ߣߎ߲߬ߞߍ߬ߓߊ߫ ߢߍ߫ ߟߴߊ߬ ߥߟߌ߬ ߕߎߡߊ ߟߊ߫ ߞߏ߫ ߛߏ߲߬ߖߘߊ߬ ߟߎ߬ ߘߊ߯ߡߊߞߍߣߍ߲߫ ߦߋ߫ ߣߍ߰ߓߏ߬ߙߌ߬ߦߊ߫ ߛߏ߫ ߞߐߡߊ߬߸ ߒ߬ߞߵߊ߬ ߓߐ߫ ߘߴߊ߬ ߞߊ߬ߟߊߡߊ߬ ߛߌߟߊ ߟߊ߫ ߞߏ߫ ߊ߬ߟߎ߬ ߓߘߊ߫ ߥߌ߬ߟߌ߫ ߦߋ߲߬߸ ߊ߬ ߞߊ߬ ߛߌߟߊ ߝߐ߬ߟߐ߲߫ ߦߋ߲߬ ߞߴߊ߬ ߦߴߊ߬ ߛߊ߲ߕߍ߰ ߟߊ߫߸ ߘߊ߬ߡߊ߲߬ߛߊ߫ ߊ߬ ߥߊ߫ ߘߊ߫ ߓߙߊ߬ ߏ߬ ߟߎ߬ ߘߊ߯ߡߊߞߍߣߍ߲ ߘߐ߫ ߞߊ߲ߞߌߢߍ߫ ߛߏ ߘߊߝߍ߬ ߦߙߐ ߘߏ߫ ߘߐ߫ ߛߎ ߘߓߌ߬ ߞߎߘߎ߲ ߘߐ߫ ߞߌߘߌ߲ߜߊ߲߫߹ ߊ߬ ߢߊ ߟߴߊ߬ߟߎ߫ ߞߊ߲߬ ߌߞߘߐ߫߸ ߊ߬ ߞߊ߬ ߞߍ߬ߟߍ ߖߊ߬ߡߊߙߌ ߘߴߊ߬ ߟߊ߫ ߞߟߍ߬ߘߋ߲ ߠߎ߬ ߡߊ߬. ߛߎ ߣߌ߫ ߘߓߌ߬ ߘߐ߫ ߞߟߍ ߏ߬ ߞߊ߬ ߝߊ߲߭ ߝߌ߬ߟߊ ߓߍ߯ ߢߊߞߍ߫ ߟߋ߬ ߔߙߌߔߙߊ߫߸ ߞߏ߬ߣߌ߲߬ ߞߍ߬ߟߍ ߞߍ߫ ߘߴߊ߬ ߡߊ߬ ߔߙߏߔߙߊ߫. 

ߖߊ߰ ߞߎ߲ߓߌߞߊ ߟߎ߬ ߕߎ߲߬ ߞߊ߬ ߘߓߌ߬ ߘߐ߫ ߞߟߍ ߢߊߟߐ߲߫ ߞߘߐ߬ߡߊ߲߫߸ ߏ߬ ߟߎ߫ ߟߋ߬ ߞߊ߬ ߓߌ߬ߢߍ ߟߎ߬ ߘߏ߲߬ ߡߐ߲߬ߛߐ߲ (ߞߊ߬ߟߊ) ߘߐ߫ ߞߊ߬ ߕߊ ߛߎ߬ ߏ߬ ߟߊ߫ ߞߵߏ߬ ߝߟߌ߬ ߛߏ߬ߛߏ߬ߞߊ ߟߎ߬ ߕߎ߫ ߘߐ߫. ߕߊ߫ ߡߍߣߍ߲ ߥߙߊ߬ߣߍ߲߸ ߏ߬ ߞߊ߬ ߛߏ߬ߛߏ߬ߞߊ ߟߎ߬ ߢߊ ߟߊߝߌ߲߬ ߞߵߊ߬ߟߎ߫ ߟߐ߬ ߞߟߊ ߟߐ߬ ߟߴߊ߬ߟߎ߫ ߜߊ߲߰ߛߊ߲ ߠߊ߫ ߞߊ߬ ߢߐ߲߮ ߝߊ߰ ߡߍ߲ߕߍ߲߫߹ ߘߊ߬ߡߊ߲߬ߛߊ߫ ߥߘߊߎ߫߹ ߊ߬ߟߎ߬ ߓߘߊ߫ ߞߟߊ ߞߘߐߞߊ߬ ߞߊ߬ ߛߏ߫ ߟߊߢߌߣߌ߲߫. 

ߣߎ߲߬ߞߍ߬ߓߊ߫ ߥߊߣߍ߲ ߘߊ߲߬ߕߍ߰ߟߌ ߞߍ߫ ߟߴߊ߬ ߞߘߐ߬ߞߍ߫ ߢߍ߫߸ ߏ߬ ߞߵߊ߬ ߞߏ ߓߐ߫ ߞߟߍ߬ߓߏ߬ߟߏ߲߬ ߘߊ߲߬ߘߐ߫ ߞߏ ߞߎ߲߬ ߠߊ߫ ߞߵߊ߬ ߕߏ߫ ߝߘߏ߬ߓߊ߬ ߕߏ߲߬ߕߊ ߡߊ߬ ߛߊ߫. 

## ߊ߬ ߞߐߝߟߌ ߟߎ߬
ߞߍ߬ߟߍ ߣߌ߲߬ ߠߋ ߞߍ߫ ߘߊ߫ ߛߏ߲߬ߖߘߊ߬ ߟߊ߫ ߞߍ߬ߟߍ ߓߍ߯ ߘߐ߫ ߜߟߍ߬ߡߊ߲ ߘߴߊ߬ ߟߊ߫ ߢߣߊߡߦߊ ߘߐ߫߸ ߘߏ߫ ߟߎ߫ ߝߊ߲߭ ߦߴߊ߬ ߟߊߞߊ߬ߟߌ߬ ߟߊ߫ ߞߴߊ߬ ߕߏ߫ ߕߐ߫ ߟߋ߬ ߕߘߍ߬ ߦߋ߫ ߞߍ߬ߟߍ ߣߌ߲߬ ߘߐ߫. 

* ߖߋ߬ߟߌ ߟߎ߬ ߞߊ߬ ߞߟߊߓߍ߲ ߣߌ߲߬ ߡߊ߲߬ߞߕߎ߫ ߟߋ߬ ߞߏ߫: «ߞߊ߲ߞߌߢߍ߫ ߖߊ߲߬ߖߏ߲ ߡߊ߫ ߘߌߦߊ߫ ߘߋ߬߹ ߛߎ ߡߍ߲ ߘߐ߫ ߣߌ߫ ߖߐ߲߬ߧߊ ߝߌ߬ߛߦߊ߬ ߘߊ߫ ߡߦߊ (ߤߙߐߦߊ) ߘߌ߫.

* ߣߌ߫ ߡߍ߭ߡߊ߬ ߛߏ߬ߟߊ ߟߎ߬ ߕߎ߲߬ ߕߍ߫߸ ߣߌ߫ ߞߎ߲ߓߌ߫ ߞߟߍ߬ߓߏߟߏ߲ ߠߎ߬ ߕߎ߲߬ ߕߍ߫߸ ߖߊ߬ߘߊ ߓߏ߬ߙߌ߬ߓߊߟߌ ߕߘߍ߬ ߘߌ߫ ߡߌ߬ߘߊ߬.

## ߦߟߌߡߊߛߙߋ ߟߎ߬
ߦߌߟߡߊ:ߡߊ߲߬ߘߋ߲߫ ߞߍ߬ߟߍ
ߦߌߟߡߊ:ߞߊ߲ߞߌߢߍ߫ ߞߟߊߓߍ߲
ߦߌߟߡߊ:ߡߊ߲߬ߘߋ߲߬ߓߏ߬ߙߌ߫ ߞߋߕߊ߬
ߦߌߟߡߊ:ߛߏ߲߬ߖߘߊ߫ ߞߟߍ
ߦߌߟߡߊ:ߛߏ߲߬ߖߘߊ߫ ߕߟߋ
ߦߌߟߡߊ:ߣߎ߲߬ߞߍ߬ߓߊ߫ ߞߊ߲ߕߍ߫
ߓߊ߲ߕߊ߲߫ ߞߟߊߓߍ߲

**ߓߊ߲ߕߊ߲߫ ߞߟߊߓߍ߲** ߞߍ߫ ߘߊ߫ ߞߟߊߓߍ߲ ߠߋ߬ ߘߌ߫ ߡߍ߲ ߘߏ߲߬ ߘߊ߫ ߛߏ߬ߛߏ߬ߞߊ ߟߎ߬ ߣߌ߫ ߡߊ߲߬ߘߋ߲߬ߞߊ ߟߎ߬ ߕߍ߫ ߛߏ߬ߛߏ߬ ߓߐߕߏ߲ߠߊ߫ ߛߏ ߘߏ߫ ߟߊ߫ ߞߏ߫ ߓߊ߲ߕߊ߲߫. ߊ߬ߟߋ ߞߎ߲߭ ߞߍ߫ ߘߊ߫ ߛߎߡߊߥߙߏ߫ ߞߍ ߟߋ߬ ߘߌ߫ ߞߊ߬ ߗߍ߬ߟߊ߬ߘߍ ߘߊߡߌ߬ߣߊ߬ ߓߐߕߏ߲ߠߊ߫ ߛߏ ߟߎ߬ ߟߊ߫ ߛߴߊ߬ߟߎ߫ ߘߌ߫ ߛߴߊ߬ߟߎ߫ ߝߘߌ߫ ߟߊ߫ ߡߊ߲߬ߘߋ߲߬ߞߊ ߟߎ߬ ߞߎ߲߬ߠߊ߫ ߓߙߊ߬ߒ߬ߘߐ߬ ߓߟߏߡߊ߬ ߞߊ߬ ߘߊ߲߭ ߛߌ߰ ߛߏ߰ߟߏ߲߬ߖߘߊ߬ ߞߏ ߟߊ߫ ߟߋߎ߫. ߡߊ߲߬ߘߋ߲߬ߞߊ ߟߎ߬ ߓߐ߫ ߘߴߏ߬ ߟߋ ߞߊ߬ߟߊߡߊ߬ ߞߊ߬ ߛߏ߬ߙߌ߬ ߘߏ߲߬ ߠߴߊ߬ߟߎ߫ ߞߊ߲߬ ߞߍ߬ߟߍ ߘߌ߫ ߞߵߊ߬ߟߎ߫ ߞߎߣߎ߲ߓߊߟߌ ߕߏ߫.
## ߊ߬ ߛߊߓߎ
ߛߎߡߊߥߙߏ߫ ߣߊ߬ ߛߏ߲߬ߖߘߊ߬ ߞߐߛߊߦߌ ߞߏ ߡߍ߲߫ ߠߊ ߞߊ߬ ߓߐ߫ ߢߊߣߌ߲ߡߊߓߏߙߌ ߘߐ߫߸ ߊ߬ ߞߊ߬ ߞߍ߬ߟߍ ߟߊߥߌ߬ߟߌ߫ ߞߊ߬ ߥߴߊ߬ ߞߎ߲߬ߓߍ߲߬ ߛߴߏ߬ ߟߎ߬ ߘߌ߫ ߛߌߟߊ ߕߍ߰ ߊ߬ ߢߍ߫ ߥߟߊ߫ ߞߊ߬ ߘߊ߲߬ ߛߌ߰ ߊ߬ ߟߊ߫ ߡߐ߰ߦߊ ߟߊ߫. ߏ߬ ߞߟߊߓߍ߲߫ ߝߟߐ ߞߍ߫ ߘߊ߫ ߕߊߓߏ߲߫ ߠߋ߬߸ ߞߊ߬ ߝߌߟߊߣߊ߲ ߞߍ߫ ߣߍ߰ߓߏ߬ߙߌ߬ߦߊ߫߸ ߞߊ߬ ߥߴߊ߬ ߕߐ߬ ߞߋߟߋ߲ ߞߍ߫ ߞߊ߲ߞߌߢߍ߫, ߏ߬ ߟߎ߬ ߓߍ߯ ߕߏ ߡߍ߲ ߞߍ߫ ߘߊ߫ ߛߏ߬ߛߏ߬ ߟߊ߫. ߛߎߡߊߥߙߏ߫ ߞߊ߬ ߞߍ߬ߟߍ ߝߊ߲߬ߝߘߊ ߦߟߍ߬ߡߊ߲߫ ߏ߬ ߟߋ ߘߐ߫ ߞߵߊ߬ ߞߍ߫ ߝߘߏ߬ߓߊ߬ ߕߏ߲߬ߕߊ ߡߙߌߦߊ ߘߌ߫. ߞߏ߫ ߊ߬ߟߎ߬ ߓߊ߫ ߞߟߍ߬ߘߋ߲ ߠߎ߬ ߘߊ߯ߡߊߞߍ߫ ߓߐߕߏ߲ߠߊ߫ ߛߏ ߟߎ߬ ߟߊ߫߸ ߊ߬ߟߎ߬ ߘߌ߫ ߣߊ߬ ߕߏ߫ ߊ߬ߟߎ߫ ߥߎ߬ߦߊ߬ ߟߊ߫ ߡߊ߲߬ߘߋ߲߬ߞߊ ߟߎ߬ ߢߌ߬ߣߡߊ߬ߞߏ߬ߟߏ߲߬ߕߐ ߞߎ߲߬ߠߊ߫߸ ߡߊ߲߬ߘߋ߲߬ߞߊ ߟߎ߬ ߝߣߊ߫ ߓߐ߫ ߘߴߏ߬ ߟߋ ߞߊ߬ߟߊߡߊ߬ ߞߊ߬  ߕߏ߲ ߕߊ߬ ߞߊ߬ ߥߊ߫ ߓߙߴߊ߬ߟߎ߫ ߘߐ߫߸ ߒ߬ߓߊ߬ ߞߟߊߓߍ߲ ߏ߬ ߟߋ ߡߊ߫ ߟߊߡߊ߰ ߝߋ߲߫ ߢߌߡߊ ߟߊ߫ ߛߊ߫.  

## ߞߟߊߓߍ߲
ߕߊߓߏ߲߫ ߞߟߊߓߍ߲ ߣߌ߫ ߣߍ߰ߓߏ߬ߙߌ߬ߦߊ߫ ߞߟߊߓߍ߲ ߣߌ߫ ߞߊ߲ߞߌߢߍ߫ ߕߊ ߟߎ߬ ߣߐ߯ ߞߐ ߘߐ߫ ߛߏ߬ߛߏ߬ߞߊ ߟߎ߬ ߟߊ߫߸ ߛߎߡߊߥߙߏ߫ ߞߊ߬ ߝߘߏ߬ߓߊ߬ ߕߏ߲߬ߕߊ ߡߙߌߦߊ ߕߊ߬. ߊ߬ ߥߊ߫ ߘߴߊ߬ ߟߊ߫ ߘߊ߯ ߝߟߐ ߛߌ߰ ߓߊ߲ߕߊ߲߫ ߠߋ߬߸ ߦߋ߲߬ ߕߘߍ߬ ߦߋ߫ ߛߏ߬ߛߏ߬ ߛߏ߫ ߟߊߓߊ߲ ߠߋ߬ ߘߌ߫ ߡߊ߲߬ߘߋ߲߫ ߓߐߕߏ߲ ߠߊ߫. ߘߊ߯ ߟߊߛߌ߮ ߓߊ߲ߣߍ߲߸ ߊ߬ߟߎ߫ ߞߊ߬ ߛߎ ߛߌ߬ ߗߍ߬ߞߎ߲߬ ߝߐߟߌ ߟߎ߬ ߟߊ߫. 

ߡߊ߲߬ߘߋ߲߬ߞߊ ߟߎ߬ ߝߣߊ߫ ߓߐ߫ ߘߴߏ߬ ߟߋ ߞߊ߬ߟߊߡߊ߬ ߞߊ߬ ߗߍ߬ߟߊ߬ߘߍ ߞߍ߫ ߞߊ߬ ߛߎ ߓߊ߲߫ ߕߊ߯ߡߊ ߟߊ߫ ߞߊ߬ ߛߏ߬ߙߌ߫ ߘߏ߲߬ ߠߴߊ߬ߟߎ߫ ߞߊ߲߬ ߦߋ߲߬ ߞߵߊ߬ߟߎ߫ ߕߏ߫ ߛߌ߬ߣߐ߮ ߘߐ߫߸ ߞߵߊ߬ߟߎ߫ ߥߎ߬ߦߊ߬ ߊ߬ߟߎ߫ ߞߎ߲߬ߠߊ߫ ߞߊ߬ ߞߍ߬ߟߍ ߛߏ߲ߛߙߏߡߴߊ߬ ߘߐ߫ ߥߏߎ߫. ߒ߬ߓߊ߬ ߓߙߊ߬ߒ߬ߘߐ߬ ߞߟߍ ߏ߬ ߟߋ ߜߟߍ߬ߦߊ߫ ߘߊ߫ ߛߎߡߊߥߙߏ߫ ߣߴߊ߬ ߟߊ߫ ߘߊ߮ ߏ߬ ߡߊ߬ ߞߏߛߓߍ߫߸ ߝߏ߫ ߞߵߊ߬ߟߎ߫ ߝߊ߲߬ߓߊ ߝߊ߰߸ ߓߟߏߞߏ߬ߦߌ߬ߣߍ߲߫ ߞߘߎ߬ ߞߋߟߋ߲߫ ߠߋ߬ ߞߵߊ߬ ߕߏ߫ ߛߎߡߊߥߙߏ߫ ߞߊ߲ߕߍ߫ ߕߘߍ߬ ߦߋ߫ ߡߌ߬ߘߊ߬ ߞߟߊߓߍ߲ ߏ߬ ߝߍ߬. 

## ߞߐߝߟߌ ߟߎ߬
ߛߎߡߊߥߙߏ߫ ߔߏ߬ߘߏ߲߬ߞߌ߬ߣߍ߲ ߞߟߊߘߊ ߏ߬ ߘߐ߫߸ ߊ߬ ߞߊ߬ ߞߍ߬ߟߍ ߓߍ߯ ߟߊߟߐ߬ ߏ߬ ߟߋ ߘߐ߫ ߞߊ߬ ߗߍ߬ߟߊ߬ߘߍ ߘߊߡߌ߬ߣߊ߬ ߝߘߏ߬ߓߊ߬ ߕߏ߲߬ߕߊ ߞߊ߲ߡߊ߬. ߞߍ߬ߟߍ ߏ߬ ߟߋ ߞߵߊ߬ ߦߌ߬ߘߵߊ߬ ߟߊ߫ ߞߏ߫ ߡߊ߲߬ߘߋ߲߫ ߛߍ߬ߓߍ߫ ߟߋ߬ ߦߴߊ߬ ߞߍ߬ߟߍ ߡߊ߬. 

ߞߊ߬ߡߊ߲߬ߖߊ߲߫ ߞߡߊ߬ߙߊ߬ ߣߌ߫ ߕߊߓߏ߲߫ ߥߣߊ߬ߝߊߙߊ߲߫ ߞߡߊ߬ߙߊ߫ ߣߴߊ߬ߟߎ߫ ߘߊ߬ߝߊ ߟߎ߫ ߞߊ߬ ߞߋߟߊ ߟߊߖߍ߲ߛߍ߲߫ ߡߊ߲߬ߘߋ߲߫ ߞߊ߬ߝߏ ߟߎ߫ ߟߊ߫߸ ߛߌ߬ߢߐ߲߰ ߖߡߊߣߊ ߟߎ߫ ߘߐ߫ ߘߍ߬ߡߍ߲߬ ߢߌߣߌ߲ ߠߊ߫߸ ߘߍ߬ߡߍ߲ ߣߌ߫ ߡߊ߬ߜߍ߲ ߠߎ߬ ߣߊ߬ ߘߊ߫ ߞߊ߬ ߓߐ߫ ߝߊ߲߬ ߓߍ߯߸ ߞߊ߬ ߛߌ߬ߓߌ߫ ߛߏ߫ ߞߣߐߟߊ ߞߍ߫ ߦߏ߫ ߟߐ߯ߓߊߟߐ ߟߋ߬ ߦߴߌ ߘߐ߫. ߒ߬ߓߊ߬ ߏ߬ ߟߋ ߞߐ ߞߍ߫ ߘߊ߫ ߞߙߌߣߊ߬ ߞߟߊߓߍ߲߫ ߥߎ߬ߣߊ߲߬ߞߏߙߏ߲ ߡߊ߬߸ ߛߊ߭ ߞߎ߲߭ ߕߏ߫ ߘߊ߫ ߡߍ߲ ߘߐ߫.  

## ߦߟߌߡߊߛߙߋ ߟߎ߬
ߦߌߟߡߊ:ߡߊ߲߬ߘߋ߲߫ ߞߍ߬ߟߍ
ߦߌߟߡߊ:ߛߏ߲߬ߖߘߊ߬ ߞߋߕߊ߬
ߦߌߟߡߊ:ߥߣߊ߬ߝߊߙߊ߲߫ ߞߡߊ߬ߙߊ߫
ߦߌߟߡߊ:ߞߊ߬ߡߊ߲߬ߖߊ߲߫ ߞߡߊ߬ߙߊ߬
ߦߌߟߡߊ:ߕߎߙߊߡߊ߲߫ ߕߙߊߥߟߋ߫
ߦߌߟߡߊ:ߓߊ߲ߕߊ߲߫ ߞߟߊߓߍ߲
ߣߍ߰ߓߏ߬ߙߌ߬ߦߊ߫ ߞߟߊߓߍ߲

**ߣߍ߰ߓߏ߬ߙߌ߬ߦߊ߫ ߞߟߊߓߍ߲** ߦߋ߫ ߞߟߊߓߍ߲ ߠߋ߬ ߘߌ߫ ߡߍ߲ ߘߏ߲߬ ߘߊ߫ ߛߎߡߊߥߙߏ߫ ߞߊ߲ߕߍ߫ ߣߌ߫ ߛߏ߰ߟߏ߲߬ߡߊ߲߰ ߠߎ߫ ߕߍ߫ ߣߍ߰ߓߏ߬ߙߌ߬ߦߊ߫ ߛߏ ߘߊߝߍ߬ ߓߎ߬ߙߋ߫ ߖߡߊ߬ߣߊ ߘߐ߫. ߕߊߓߏ߲߫ ߞߟߊߓߍ߲ ߗߌߙߏ߲ ߞߐ߫߸ ߛߎߡߊߥߙߏ߫ ߞߊ߬ ߞߟߍ߬ߓߏߟߏ߲߫ ߘߍ߰ߜߍ ߘߐߓߍ߲߬ ߛߏ߲߬ߖߘߊ߬ ߛߊ߲ߕߍ߰ ߞߊ߲ߡߊ߬ ߏ߬ ߞߐߛߊ߬ߦߍ߫ ߕߎߡߊ ߟߊ߫ ߡߊ߲߬ߘߋ߲߬. 

## ߊ߬ ߛߊߓߎ
ߕߊߓߏ߲߫ ߞߟߊߓߍ߲ ߜߏߦߊ ߞߐ ߘߐ߫ ߛߏ߬ߛߏߓߊ߬ߟߊ߫ ߟߊ߫߸ ߏ߬ ߞߐߛߊߦߌ ߥߊ߫ ߘߴߊ߬ ߝߴߊ߬ ߝߊ߬ ߢߍ߫ ߞߏ߫ ߛߏ߲߬ߖߘߊ߬ ߞߏ ߕߍ߫ ߕߏߟߏ߲ߞߍ߫ ߞߏ߫ ߘߌ߫ ߘߋ߬߸ ߞߴߊ߬ߟߋ ߝߊ߲߭ ߞߎ߲߭ ߕߏ߫ ߕߐ ߟߋ߬ ߕߘߍ߬ ߦߋ߫ ߞߟߊߘߊ ߘߐ߫. ߛߎߡߊߥߙߏ߫ ߞߵߊ߬ ߘߋ߲ߞߍ߫ ߕߟߏߜߊ߬ߛߌ߬ ߊ߬ ߡߊ߬ߙߊ߲߬ߓߟߏ ߟߊ߫ ߞߊ߬ ߓߍ߲߬ ߊ߬ ߟߊ߫ ߖߊߝߏߦߊ ߡߊ߬. ߊ߬ ߓߊ߲߫ ߘߊ߫ ߞߊ߬ ߗߍ߬ߟߊ߬ߘߍ ߞߍ߫ ߞߵߏ߬ ߝߊ߲߬ ߞߋߟߋ߲ ߕߏ߫ ߊ߬ ߘߐ߯ߞߍ߫ ߣߎ߲߬ߞߍ߬ߓߊ߫ ߞߊ߲ߕߍ߫ ߓߟߏ߫߸ ߞߏ߫ ߣߴߊ߬ ߥߊ ߞߊ߬ ߞߎ߲߬ߢߐ߰ ߞߋߟߋ߲߫ ߘߝߊ߫ ߊ߬ ߡߴߊ߬ ߞߐߛߊ߬ߦߌ߫߸ ߞߴߊ߬ ߦߴߊ߬ ߛߊ߯ߘߊ߫. 

## ߞߟߊߓߍ߲
ߛߎߡߊߥߙߏ߫ ߥߟߌ߬ ߕߎߡߊ ߟߊ߫߸ ߊ߬ ߝߐ߫ ߘߴߊ߬ ߢߍ߫ ߟߋ߬ ߞߏ߫ ߛߏ߲߬ߖߘߊ߬ ߡߊߞߍߣߍ߲߫ ߦߋ߫ ߕߊߓߏ߲߫. ߞߏ߬ߣߌ߲߬ ߊ߬ ߓߐ߫ ߘߴߊ߬ ߞߊ߬ߟߊߡߊ߬ ߛߌߟߊ ߟߊ߫ ߞߏ߫ ߊ߬ߟߎ߫ ߓߘߊ߫ ߥߟߌ߬ ߞߊ߬ ߕߊ߯. ߊ߬ ߞߵߊ߬ ߟߊ߫ ߞߟߍ߬ߓߏߟߏ߲ ߠߎ߬ ߕߊ߬ ߞߴߊ߬ ߥߊߕߐ߫ ߦߴߊ߬ߟߎ߫ ߛߊ߲ߕߍ߰ ߟߊ߫߸ ߊ߬ߟߎ߬ ߥߊ߫ ߘߴߊ߬ ߟߊ߫ ߢߐ߲߯ ߕߍ߫ ߞߙߎ߬ ߕߍ߯ߟߊ ߘߏ߫ ߘߐ߫߸ ߛߎߡߊߥߙߏ߫ ߕߘߍ߬ ߦߴߊ߬ ߝߍ߬ ߞߊ߬ ߦߙߐ߫ ߟߊߞߢߊߣߍ߲ ߘߏ߫ ߡߊߞߐ߬ߣߐ߲߫ ߞߟߍ߬ߞߏ ߘߐ߫߸ ߞߏ߬ߣߌ߲߬ ߛߏ߲߬ߖߘߊ߫ ߓߙߊ߬ ߘߊ߫ ߖߊ߬ߡߊߙߌ ߘߌ߫ ߟߴߊ߬ ߟߊ߫ ߞߟߍ߬ߘߋ߲ ߠߎ߬ ߡߊ߬߸ ߏ߬ ߞߍ ߞߍ߬ߟߍ ߛߏ߲ߛߙߏߡߊ߫ ߘߴߊ߬ ߘߐ߫ ߥߏߎ߫. 

ߘߊ߬ߡߊ߲߬ߛߊ߫ ߜߊ߲߬ߜߊ߲ ߓߘߊ߫ ߘߙߎ߬ ߞߙߎߕߎߕߎ߫߸ ߞߊ߬ ߞߍ߬ߟߍ ߜߊ߬ ߞߵߊ߬ ߡߐ߬ ߞߵߊ߬ ߥߎ߬ߟߋ߲߬ ߛߏ߯ߓߙߋ߫߸ ߞߏ߬ߣߵߏ߬ ߓߍ߯ ߣߴߊ߬ ߕߊ߫ ߞߍ߬ߟߍ ߡߊ߫ ߟߊߟߐ߬߸ ߊ߬ ߡߊ߫ ߘߐߢߐ߯ߢߐ߲߫. ߜߊ߲߬ߜߊ߲ ߏ߬ ߡߊߛߍ߬ߟߍ߲߬ߓߍ߬ߣߍ߲߸ ߛߎߡߊߥߙߏ߫ ߞߵߊ߬ ߦߋ߫ ߞߏ߫ ߘߌ߯ ߓߘߊ߫ ߞߴߊ߬ ߟߊ߫ ߞߟߍ߬ߘߋ߲ ߠߎ߬ ߟߊ߫߸ ߊ߬ ߕߏ߫ ߘߴߏ߬ ߘߐ߫ ߘߡߊ߬ߛߊ߬ ߡߊ߲߰ߖߘߊ߫ ߓߘߊ߫ ߓߌ߬ߢߍ ߘߏ߫ ߝߟߌ߬ ߊ߬ ߡߊ߬߸ ߛߎߡߊߥߙߏ߫ ߞߵߏ߬ ߖߊ߬ߛߏ߲߬ ߔߌߎ߫, ߊ߬ߟߎ߫ ߝߌ߬ߟߊ ߜߍ߬ߙߍ߲߬ߘߍ߫ ߘߊ߫ ߦߙߐ߫ ߘߐߜߙߐ߬ߣߍ߲ ߘߏ߫ ߘߐ߫߸ ߛߏ߰ߟߏ߲߬ߡߊ߲߫ ߞߊ߬ ߝߊ߲߭ ߓߏ߰ߛߌ߫ ߞߊ߬ ߞߊ߲ߕߍ ߡߊߜߍ߲߫߸ ߞߴߊ߬ ߘߴߊ߬ ߓߊ߬ߘߌ߬ ߊ߬ ߟߊ߫߸ ߘߊ߬ߡߊ߲߬ߛߊ߫ ߛߎߡߊߥߙߏ߫ ߕߎߣߎ߲߫ ߘߊ߫ ߖߋߎ߲߫. ߘߊ߬ߡߊ߲߬ߛߊ߫ ߛߏ߰ߟߏ߲߬ߘߋ߲ ߞߵߊ߬ ߟߊߕߌ߲ ߦߋ߫ ߞߎ߬ߙߎ ߟߊ߫ ߝߊ߲߬ ߜߘߍ߫߸ ߞߊ߬ ߓߊ߲߫ ߞߊ߬ ߕߎߣߎ߲߫ ߊ߬ ߡߊ߬ ߦߋ߲߬ ߖߋߎ߲߫߸ ߏ߬ ߞߵߊ߬ ߕߘߍ߬ ߊ߬ ߟߊ߫ ߛߏ߬ߝߊ ߟߎ߬ ߓߘߊ߫ ߞߟߊ ߞߘߐߞߊ߬. ߣߊ߬ߓߊ߰ߕߐ ߟߎ߫ ߞߵߊ߬ ߝߐ߫ ߛߏ߰ߟߏ߲߬ߖߘߊ߫ ߢߍ߫ ߛߐ߱ߡߊ߬ ߞߴߊ߬ߟߎ߫ ߣߌ߫ ߛߏ߬ߛߏ߬ߞߊ ߟߎ߬ ߓߍ߲߬ ߘߊ߫߸ ߞߏ߫ ߘߟߊߡߊ ߞߊߛߌߦߊ߫ ߊ߬ߟߎ߬ ߘߐ߫ ߞߏߛߓߍ߫. 

## ߦߟߌߡߊߛߙߋ ߟߎ߬
ߦߌߟߡߊ:ߡߊ߲߬ߘߋ߲߫ ߞߍ߬ߟߍ
ߦߌߟߡߊ:ߣߍ߰ߓߏ߬ߙߌ߬ߦߊ߫ ߞߟߊߓߍ߲
ߦߌߟߡߊ:ߛߎߡߊߥߙߏ߫ ߞߊ߲ߕߍ߫
ߦߌߟߡߊ:ߛߏ߲߬ߖߘߊ߬ ߞߋߕߊ߬
ߦߌߟߡߊ:ߡߊ߲߬ߘߋ߲߬ߓߏ߬ߙߌ߫ ߞߋߕߊ߬
ߦߌߟߡߊ:ߥߣߊ߬ߝߊߙߊ߲߫ ߞߡߊ߬ߙߊ߫
ߛߊ߬ߡߊ߲ߛߊ߬ߡߊ߲ ߞߟߊߓߍ߲

**ߛߊ߬ߡߊ߲ߛߊ߬ߡߊ߲ ߞߟߊߓߍ߲** ߞߍ߫ ߘߊ߫ ߞߟߊߓߍ߲ ߠߋ߬ ߘߌ߫ ߡߍ߲ ߘߏ߲߬ ߘߊ߫ ߛߊ߭ߡߏ߬ߙߌ߬ ߣߌ߫ ߝߊ߬ߡߘߎ߬ ߣߌ߫ ߖߊߡߙߐ߫ ߊߖߌ ߟߎ߬ ߕߍ߫. ߡߍ߲ ߘߐ߫ ߣߌ߫ ߡߐ߰ ߝߌ߬ߟߊ ߏ߬ ߟߎ߫ ߕߘߍ߬ ߦߋ߫ ߢߌߣߌ߲߫ ߠߊ߫ ߛߊ߰ߡߏ߬ߙߌ߬ ߝߊ߲ߞߊ ߘߝߊߓߊߟߌ ߘߊߕߐߘߐ߲ ߡߵߊ߬ ߘߐ߫߸ ߞߏ߬ߣߌ߲߬ ߛߊ߭ߡߏ߬ߙߌ߫ ߞߊ߬ ߛߊߣߌ߲ߣߍ߲߫ ߘߌ߫ ߖߊߡߙߐ߫ ߊߖߌ ߡߊ߬ ߞߊ߬ ߝߊ߭ߡߘߎ߬ ߡߌ߬ߘߊ߫ ߞߵߊ߬ ߛߊ߲ߞߎ߲߫. 
## ߊ߬ ߛߊߓߎ
ߛߊ߭ߡߏ߬ߙߌ߬ ߞߍߣߍ߲ ߊ߬ ߟߊ߫ ߝߊ߰ߡߊ߬ߟߊ ߘߐߓߍ߲߭ ߞߊ߲߬߸ ߏ߬ ߞߵߊ߬ ߕߘߍ߬ ߡߊ߲߬ߛߊ߫ ߝߊ߲߬ߞߊ߬ߡߊ߫ ߝߌ߬ߟߊ߫ ߟߎ߫ ߟߋ߬ ߕߘߍ߬ ߦߋ߫ ߡߊ߲߬ߘߋ߲߬ ߥߊ߯ߕߌ ߏ߬ ߟߊ߫; ߥߙߐ߬ߞߣߐ߫ ߝߊ߭ߡߘߎ߬ ߣߌ߫ ߖߊߡߙߐ߫ ߊߖߌ߫ ߖߊ߬ߞߌ߬ߕߋ߫. ߏ߬ ߟߎ߫ ߟߋ߬ ߓߍ߲߬ ߘߴߊ߬ ߘߐ߫ ߞߏ߫ ߊ߬ߟߎ߬ ߦߋ߫ ߛߊ߭ߡߏ߬ߙߌ߬ ߟߊ߫ ߡߏߙߌ߫ ߝߊ߯ߡߟߊ߫ ߞߎߘߊ ߘߊߕߐߘߐ߲߫ ߊ߬ ߘߐ߫߸ ߊ߬ߟߌ߬ߡߊߡߌ߲߫ ߝߣߊ߫ ߓߐ߫ ߘߴߏ߬ ߟߋ ߞߊ߬ߟߊߡߊ߬ ߞߵߊ߬ߟߎ߫ ߞߎ߲߬ߓߍ߲߫߸ ߊ߬ߟߎ߫ ߓߍ߲߬ ߘߊ߫ ߥߎ߬ߙߊ ߟߋ߬ ߟߊ߫ ߞߊ߬ ߛߌ߬ ߦߋ߲߬. 
## ߞߟߊߓߍ߲
ߕߎ߬ߙߋ ߞߵߊ߬ ߦߋ߫ ߞߟߍ߬ߓߏߟߏ߲߫ ߝߌ߬ߟߊ ߏ߬ ߝߊ߲߬ߞߊ ߓߏ߲߬ߓߊ߫ ߊ߬ ߟߊ߫ ߞߍ߬ߟߍ ߡߊ߬߸ ߊ߬ ߥߟߌ߬ ߘߊ߫ ߛߎ ߏ߬ ߘߐ߫ ߞߊ߬ ߥߊ߫ ߕߍߝߐ ߞߍ߫ ߖߊߡߙߐ߫ ߊߖߌ߫ ߝߍ߬. ߊ߬ ߥߊ߫ ߘߴߊ߬ ߦߌ߬ߘߊ߬ ߏ߬ ߟߊ߫ ߞߏ߫ ߒ ߣߊ߬ߣߍ߲߫ ߦߴߌ ߕߘߍ߬ ߟߊ߫ ߟߋ߬ ߞߵߊ߬ ߦߌ߬ߘߊ߬ ߌ ߟߊ߫ ߞߏ߫ ߌ ߣߊ߬ߣߍ߲߬ ߦߋ߫ ߞߍ߬ߟߍ߫ ߟߋ߬ ߘߐ߫ ߣߌ߲߬ ߌ ߟߊ߫ ߞߟߍ߬ ߕߍ߫ ߡߍ߲ ߘߌ߫߸ ߓߊߏ߬ ߌߟߋ ߦߋ߫ ߝߌߟߊ ߟߋ߬ ߘߌ߫߸ ߝߌߟߊ ߘߏ߲߬ ߦߋ߫ ߛߌ߬ߟߊ߬ߡߊ ߟߋ߬ ߘߌ߫߸ ߒߠߋ ߝߣߊ߫ ߦߋ߫ ߕߎ߬ߙߋ ߟߋ߬ ߘߌ߫߸ ߕߎ߬ߙߋ ߦߋ߫ ߡߊ߲߬ߘߋ߲߬ ߡߏߙߌ (ߛߌ߬ߟߊ߬ߡߊ) ߟߋ߬ ߘߌ߫; ߏ߬ ߘߐ߫ ߒ ߣߊ߬ߣߍ߲߫ ߌ ߕߘߍ߬ ߟߴߏ߬ ߟߋ ߘߐ߫ ߣߌ߲߬ ߒߞߏ߫ ߌ ߦߴߌ ߛߋ߲߬ߓߐ߫ ߞߍ߬ߟߍ ߣߌ߲߬ ߘߐ߫߸ ߞߊ߬ ߓߊ߲߫ ߞߊ߬ ߛߊߛߊ ߝߊ߫ ߛߊߣߌ߲ ߟߴߊ߬ ߞߊ߲߬ ߞߴߊ߬ ߟߊ߫ ߖߌ߫ ߘߐ߫ ߥߙߏ ߟߵߏ߬ ߘߌ߫. 

ߊߖߌ߫ ߝߣߊ߫ ߞߵߊ߬ ߟߊ߫ ߞߎߡߊ ߏ߬ ߖߋ߬ߓߌ߫ ߞߏ߫ ߒ ߓߘߴߌ ߟߊ߫ ߞߎߡߊ ߡߍ߲߫ ߞߵߊ߬ ߡߌ߬ߘߊ߬ ߝߣߊ߫߸ ߞߏ߬ߣߌ߲߬ ߣߌ߫ ߒ ߓߘߊ߫ ߓߊ߲߫ ߛߋ߫ ߟߊ߫ ߞߟߊߘߊ ߘߐ߫ ߦߊ߲߬߸ ߒ ߕߴߛߋ߫ ߒ ߞߐߛߊ߬ߦߌ߫ ߟߴߏ߬ ߞߐ߫. ߌ ߦߴߊ߬ ߝߴߌ ߟߊ߫ ߛߏ߬ߝߊ ߟߎ߬ ߢߍ߫ ߞߏ߫ ߊ߬ߟߎ߬ ߞߊ߫ ߒ ߠߊ߫ ߛߏ߬ߝߊ ߝߋ߲߫ ߓߏ߲߫ ߘߋ߬߸ ߓߊߏ߬ ߊ߬ߟߎ߬ ߕߍߣߊ߬ ߞߌ߬ߛߍ߫ ߓߌ߬ߟߊ߬ ߟߊ߫ ߡߎ߮ ߞߐߞߊ߲߬. 

ߞߣߍ ߓߐߣߍ߲߸ ߞߟߍ߬ߢߐ߲߰ߡߊ߫ ߝߌ߬ߟߊ ߟߎ߬ ߞߊ߬ ߞߍ߬ߟߍ ߛߏ߲ߛߙߏߡߴߊ߬ ߘߐ߫ ߥߏߎ߫ ߸ ߝߊ߭ߡߎ߬ߘߎ߫ ߡߌ߬ߘߊ߬ ߘߊ߫ ߛߊߟߌߝߣߊ߫ ߕߟߋ ߡߊ߬߸ ߊ߬ߟߌ߬ߡߊߡߌ߲߫ ߣߴߊ߬ ߟߊ߫ ߟߊ߬ߥߛߊ ߛߊ߬ߦߌ߬ ߘߊ߫ ߛߏ߫߸ ߊߖߌ߫ ߝߣߊ߫ ߣߴߊ߬ ߟߊ߫ ߛߊߣߌ߲ ߛߊ߬ߦߌ߫ ߘߊ߫. 

## ߊ߬ ߞߐߝߟߌ
ߞߍ߬ߟߍ ߓߊ߲ߣߍ߲߸ ߏ߬ ߞߌ߬ߓߊ߬ߙߏ߬ߦߊ ߖߍ߲ߛߍ߲߫ ߘߊ߫ ߝߊ߲߭ ߓߍ߯ ߟߊ߫ ߞߏ߫ ߛߊ߬ߡߘߎ߬ߜߍ߫ ߓߘߊ߫ ߞߟߍ߬ߡߊ߲ߛߊ߫ ߝߌ߬ߟߊ߫ ߘߊ߬ߘߌ߫ ߞߟߊߘߊ߫ ߞߋߟߋ߲߫ ߘߐ߫߸ ߒ߬ߓߊ߬ ߏ߬ ߟߋ ߞߍ߫ ߘߴߊ߬ߟߌ߬ߡߊ߰ߡߌ߲߫ ߕߐ߮ ߓߐߣߍ߲ ߘߌ߫߸ ߞߵߊ߬ ߡߊ߲߬ߘߌ߬ߦߊ߫߸ ߊ߬ ߣߌ߫ ߞߵߊ߬ ߡߌ߬ߙߌ߲ ߥߊ߬ߙߊ߫. ߡߐ߰ ߛߘߍߡߊ߲߫ ߠߎ߫ ߞߵߊ߬ߟߎ߫ ߞߎ߲߬ߞߊ߬ߙߌ߬ߝߊ ߊ߬ ߟߊ߫߸ ߦߏ߫ ߓߊߕߍߞߊ ߟߎ߬ ߞߊ߬ ߡߍ߲ ߢߐ߲߰ ߞߍ߫߸ ߞߟߍ߬ߘߋ߲ ߠߎ߬ ߝߣߊ߫ ߓߐ߫ ߘߊ߫ ߟߊ߬ߡߌߣߌ߲ ߓߍ߯ ߘߐ߫ ߞߵߊ߬ ߡߊߜߍ߲߫߸ ߞߵߊ߬ ߞߍ߫ ߞߟߍ߬ߡߊ߲ߛߊ ߘߝߊߣߍ߲ ߘߌ߫. 
## ߦߟߌߡߊߛߙߋ ߟߎ߬
ߦߌߟߡߊ:ߞߟߊߓߍ߲
ߦߌߟߡߊ:ߞߟߊߓߍ߲ ߡߍ߲ ߞߍ߫ ߘߊ߫ ߖߌ߬ߣߍ߫
ߦߌߟߡߊ:ߛߊ߭ߡߏ߬ߙߌ߬ ߞߟߍ
ߦߌߟߡߊ:ߛߊ߲߬ߡߊ߲ߛߊ߬ߡߊ߲ ߞߟߊߓߍ߲
ߦߌߟߡߊ:ߘߐ߬ߝߐ
ߕߐ߲ߓߊ߫ ߞߊ߲ߛߊ߫

**ߕߐ߲߬ߓߊ߫ ߞߊߛߊ߫** ߦߋ߫ ߛߌ߯ߙߌ߫ ߡߙߊ߬ߓߊ߰ߘߊ ߡߙߊ߬ߓߊ߰ߘߎ߯ߟߊ ߘߏ߫ ߟߋ߬ ߘߌ߫ ߸ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫ ߖߌ߬ߣߍ߫ ߜߍߞߊ߲ߠߊ ߘߐ߫.
## ߝߐߓߏߟߏ߲ߟߐ߲ߘߐߦߊ

 ߕߐ߲ߓߊ߫ ߞߊ߲ߛߊ߫ ߦߋ ߛߏߓߊߟߋߘߌ ߞߊߝߊߘߊ߲ ߛߌߙߌ߲ ߣߊ ߊ߬ ߛߌ߲ߘߌ߫ߘߊ   ߁߉߁߅ ߟߋ ߟߊ߫ ߓߙߋߕߋ߫ ߟߎ߬ ߓߟߏ߫ == ߘߐ߬ߝߐ ==

## ߛߌ߰ߓߊ߮

## ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߫ ߡߙߊ߬ߘߊ߰ߘߎ߯ߟߊ
ߦߌߟߡߊ:ߖߌ߬ߣߍ߬ ߛߏ
ߦߌߟߡߊ:ߛߌ߯ߙߌ߲߫ ߡߙߊ߬ߓߊ߰ߘߊ
ߡߍ߰ߡߊ߬ ߡߌߛߊ߫ ߕߎ߲߬ߞߊߙߊ߫

**ߡߍ߰ߡߊ߬ ߡߌߛߊ߫ ߕߎ߲߬ߞߊߙߊ߫** ߥߟߊ߫ **ߡߍ߰ߡߊ߬ ߝߊߙߊ߲߫ ߕߎ߲߬ߞߙߊ߫** ߕߘߍ߬ ߦߋ߫ ߡߍ߱ߡߊ߬ ߡߊ߲߬ߛߊ ߟߋ߬ ߘߌ߫ ߛߏ߰ߟߏ߲߬ ߞߐ߲ߘߍ߫ ߣߴߊ߬ ߘߋ߲ ߠߎ߬ ߟߊ߫ ߝߎ߲ߘߌ߫ ߕߎߡߊ ߟߊ߫ ߦߋ߲߬. ߊ߬ߟߋ ߟߋ߬ ߞߵߊ߬ߟߎ߫ ߟߊߖߌ߬ߦߊ߫ ߦߋ߲߬ ߤߊ߲߯ ߞߊ߬ ߥߴߊ߬ ߛߌ߰ ߊ߬ߟߎ߬ ߛߊ߯ߘߊߓߊ߮ ߟߎ߬ ߣߊ߬ ߕߎߡߊ ߟߴߊ߬ߟߎ߫ ߞߐ߫߸ ߊ߬ߟߎ߬ ߟߊ߫ ߞߐߛߊߦߌ ߡߊ߫ ߘߌߦߴߊ߬ ߢߍ߫ ߛߊ߫߸ ߒ߬ߞߵߊ߬ ߞߊ߬ ߞߟߍ߬ߓߏ߬ߟߏ߲߫ ߞߋߟߋ߲߫ (߁߀߀߀) ߠߋ߬ ߘߏ߲߬ ߊ߬ ߘߐ߯ߞߍ߫ ߞߊ߲ߕߎߙߋ߫ ߕߎ߲߬ߞߙߊ߬ ߓߟߏ߫ ߞߏ߫ ߞߊ߬ ߥߊ߫ ߛߏ߰ߟߏ߲߬ߘߋ߲ ߘߍ߬ߡߍ߲߬ ߞߍ߬ߟߍ ߡߊ߬ ߝߴߊ߬ ߦߋ߫ ߡߊ߲߬ߛߊ߬ߦߊ߫. ߒ߬ߓߊ߬ ߡߊ߲߰ ߛߎߡߊ߲ߓߊ߫ ߛߌ߬ߛߋ߫ ߝߣߊ߫ ߞߊ߬ ߞߟߍ߬ߓߏ߬ߟߏ߲߬ ߞߋߟߋ߲߫ ߘߌ߫ ߕߋ߲߬ ߠߋ߬߸ ߒ߬ߓߊ߬ ߏ߬ ߟߎ߫ ߟߋ߬ ߞߊ߬ ߛߌ߲߬ߓߏ߲ ߘߍ߬ߡߍ߲߬ ߞߍ߬ߟߍ ߟߎ߬ ߡߊ߬ ߤߊ߲߯ ߊ߬ ߡߊ߲߬ߛߦߊ߬ ߘߊ߫. 

## ߞߊ߲߬ߛߓߍߟߌ
ߊ߬ߟߋ ߛߌ߰ ߕߎ߬ߡߊ߬ ߞߋߟߋ߲߫ ߟߐ߲ߣߍ߲߫ ߕߍ߫ ߡߊ߲߬ߛߊ߬ߦߊ ߟߊ߫ ߡߎߣߎ߲߬߸ ߊ߬ ߞߏ߬ߣߌ߲ ߟߐ߲ߣߍ߲߫ ߦߋ߫ ߞߏ߫ ߊ߬ ߛߌ߰ߣߍ߲߬ ߦߋ߫ ߞߍߟߊ߫ ߝߊ߯ߘߐߞߍ߫ ߁߂߲ ߕߐ߬ߣߍ߲ ߠߋ߬ ߟߊ߫ ߥߟߊ߫ ߝߊ߯ߘߐߞߍ߫ ߁߃߲ ߘߊߡߌߣߊ ߟߊ߫. ߊ߬ߟߋ߬ ߡߊ߫ ߘߋ߲ߞߍ߫ ߛߐ߬ߘߐ߲߬ ߡߍ߲ ߞߍ߫ ߡߏ߬ߛߏ ߘߏ߲߬ ߕߍ߫ ߞߍ߫ ߟߊ߫ ߡߊ߲߬ߛߊ߬ ߘߴߊ߬ߟߎ߫ ߟߊ߫ ߟߊ߲߬ߘߊ ߘߐ߫߸ ߏ߬ ߟߋ ߤߊߡߌ߲ ߕߘߍ߬ ߦߴߊ߬ߟߋ߬ ߟߊ߫ ߞߎߘߊߌ߫߹ ߛߏ߲߬ߖߘߊ߫ ߣߵߊ߬ ߓߟߏߡߌ߬ߘߊ߬ ߟߴߏ߬ ߘߐ߫߸ ߊ߬ߟߋ ߞߵߏ߬ ߞߴߊ߬ ߛߘߌ߬ߒߞߊ߲ ߘߌ߫ ߥߟߴߊ߬ ߛߙߍߞߍ ߘߌ߫. 

ߓߊߏ߬ ߛߏ߬ߖߘߊ߫ ߣߐ߬ ߘߌ߫ ߞߴߊ߬ ߘߍ߬ߡߍ߲߬ ߠߊ߫ ߦߙߐ ߘߏ߫ ߟߎ߫ ߞߐ߲ߛߐ߲ߧߊ߫ ߟߊ߫߸ ߊ߬ߟߋ߬ ߣߴߊ߬ ߟߊ߫ ߞߟߍ߬ߘߋ߲ ߠߎ߬ ߣߡߊߣߍ߲߫ ߕߘߍ߬ ߦߋ߫ ߡߍ߲ ߠߎ߬ ߡߊ߬߸ ߞߟߍ߬ߘߋ߲ ߠߎ߬ ߝߣߊ߫ ߛߍߥߊߣߍ߲߫ ߕߘߍ߬ ߦߋ߫ ߞߍ߫ ߟߊ߫ ߛߏ߲߬ߖߘߊ߫ ߕߙߐߝߍ߬ ߞߏߛߓߍ߫߸ ߏ߬ ߡߐ߰ ߛߎ߮ ߟߎ߬ ߟߋ߬ ߘߌߡߊ߲߫ ߦߋ߫ ߡߊ߲߬ߛߊ ߟߎ߬ ߢߍ߫. 

## ߛߋ߬ߘߊ߬ߢߎ߰ ߕߊ߯ߡߊ
ߛߏ߰ߟߏ߲߬ ߣߴߊ߬ ߘߋ߲ ߠߎ߬ ߝߎ߲ߘߌ ߞߐ߫ ߞߊ߬ ߓߐ߫ ߡߊ߲߬ߘߋ߲߫߸ ߘߊ߲߬ߞߊ߬ߙߊ߲߬ ߕߎߡߊ߫ ߣߴߊ߬ ߣߊ߫ ߛߊ߬ߛߎߡߊ߬ ߓߙߋߕߋ߫ ߞߊ߬ ߣߊ߱ߣߊ߬ ߕߙߌߓߊ߲߫ ߞߋߕߊ߬ ߟߊߕߊ߯ ߛߎߡߊߥߙߏ߫ ߞߊ߲ߕߍ߫ ߡߊ߬ ߘߍ߬ߡߌ߲߫ ߡߛߏ ߘߌ߫߸ ߏ߬ ߟߋ ߡߊ߫ ߓߍ߲߬ ߡߊ߲߬ߘߋ߲߬ߞߊ ߟߎ߬ ߡߊ߬߸ ߏ߬ ߟߎ߬ ߝߣߊ߫ ߞߊ߬ ߔߙߊߕߊ ߜߊ߬ߛߌ߬ ߊ߬ߟߎ߫ ߞߐ߫ ߞߏ߫ ߝߏ߫ ߞߊ߬ ߘߍ߰ߡߌ߲ ߓߴߊ߬ ߡߊ߬߸ ߏ߬ ߝߣߊ߫ ߛߌߟߊ߲߫ ߘߊ߫ ߞߊ߬ ߝߊ߬ߛߏ ߘߐߞߊ߬ ߞߊ߬ ߥߊ߫ ߕߎ ߞߘߐ߫ ߞߛߌ߬ߘߎ߯. ߛߎߡߊߥߙߏ߫ ߞߊ߬ ߡߊ߲߬ߘߋ߲߬ ߡߊߜߐ߬ߙߐ߲߬ߞߕߐ߫ ߞߊ߬ ߢߊ߬ߣߌ߲߬ߓߊ߫ ߞߍ߫ ߥߋ߲߯ߓߋ ߘߌ߫. ߏ߬ ߟߋ ߞߵߏ߬ ߟߎ߫ ߟߐ߬ ߛߏ߰ߟߏ߲߬ ߣߴߊ߬ ߘߋ߲ ߠߎ߬ ߢߌߣߌ߲߫ ߠߊ߫. 

ߏ߬ ߟߎ߫ ߖߌ߰ ߘߊ߫ ߖߋ߬ߟߌߓߊ߬ ߓߊߖߟߎ ߟߋ߬ ߝߍ߬ ߖߎ߬ߟߊ߬ ߝߊߘߌ ߘߐ߫߸ ߏ߬ ߟߎ߫ ߟߋ߬ ߥߊ߫ ߘߴߊ߬ߟߎ߫ ߢߊ ߟߊߕߊ߬ ߛߏ߰ߟߏ߲߬ ߣߴߊ߬ ߘߋ߲ ߠߎ߬ ߟߊ߫ ߡߍ߱ߡߊ߬߸ ߞߵߊ߬ ߡߊ߲߬ߛߟߊ߬ߡߊ ߕߘߍ߬. ߞߵߊ߬ߟߎ߫ ߘߊ߲߬ߕߍ߰ ߛߏ߰ߟߏ߲߬ ߣߴߊ߬ ߘߋ߲ ߠߎ߬ ߢߍ߫߸ ߏ߬ ߟߎ߫ ߛߐ߲߬ ߘߊ߫ ߕߊ߯ߟߌ ߡߊ߬߸ ߞߏ߬ߣߴߏ߬ ߡߊ߫ ߣߐ߰ߦߊ߫ ߡߊ߲߬ߛߊ ߡߊ߬. 

## ߛߏ߰ߟߏ߲߬ ߓߊߘߍ ߣߌ߫ ߞߐߛߊߦߌ
ߛߏ߰ߟߏ߲߫ ߛߊ߬ߣߍ߲߸ ߡߍ߰ߡߊ߬ ߡߌߛߊ߫ ߕߎ߲߬ߞߊߙߊ߫ ߞߵߊ߬ ߝߐ߫ ߞߴߏ߬ ߕߍ߫ ߓߙߌ߬ ߟߴߊ߬ ߓߘߊ ߦߋ߲߬߸ ߝߴߊ߬ ߟߊߟߌ߯ߟߊ ߟߎ߫ ߟߋ߬ ߞߵߊ߬ ߟߊߟߌ߫ ߞߴߊ߬ ߞߊߣߴߏ߬ ߞߍ߫߸ ߞߏ߫ ߛߏ߲߬ߖߘߊ߬ ߓߐߣߍ߲߫ ߊ߬ߟߎ ߢߣߊ߫ ߣߊ߲߬ߞߊ߬ߡߊ ߟߋ߬ ߘߌ߫ ߡߍ߲ ߕߍ߫ ߘߛߍ߫ ߟߴߊ߬ ߞߍߞߏ߫ ߟߊ߫. ߡߊ߲߬ߛߊ ߞߊ߬ ߓߊߘߍ ߞߍ߫ ߞߊ߬ߝߏ ߟߊ߫ ߓߊߘߍ ߘߌ߫߸ ߓߊߘߍ ߓߊ߲ߣߍ߲߸ ߞߴߊ߬ߟߋ ߟߋ߬ ߞߍߕߐ߫ ߦߴߊ߬ߟߎ߫ ߥߊ߫ ߕߎߡߊ ߝߐ߫ ߟߊ߫ ߡߎ߬ߕߎ߲߫. 

ߡߊ߲߬ߛߊ ߞߊ߬ ߞߟߍ߬ߓߏ߬ߟߏ߲߬ ߞߋߟߋ߲߫ ߘߏ߲߬ ߊ߬ ߘߐ߯ߞߍ߫ ߞߊ߲ߕߎߙߋ߫ ߕߎ߲߬ߞߙߊ߬ ߓߟߏ߫߸ ߞߴߊ߬ߟߎ߫ ߦߋ߫ ߥߊ߫ ߞߍ߬ߟߍ ߞߍ߫ ߛߏ߲߬ߖߘߊ߬ ߢߍ߫ ߝߴߊ߬ ߦߋ߫ ߡߊ߲߬ߛߊ߬ߦߊ߫ ߥߟߴߊ߬ ߦߋ߫ ߕߏ߫. ߊ߬ߟߎ߫ ߞߵߊ߬ߟߎ߫ ߞߐߛߊ߬ߦߌ߫ ߕߌ߬ߢߍ߬ߞߏ߲ߞߏ߫ ߛߌߟߊ ߟߋ߬ ߝߍ߬ ߞߊ߬ ߥߊ߫ ߛߋ߫ ߥߜ߭ߊߘߎ߰ ߞߎߓߋߘߊ ߟߊ߫ ߞߎ߲ߓߌ߫߸ ߦߋ߲߬ ߡߊ߲߬ߛߊ ߝߣߊ߫ ߞߊ߬ ߞߟߍ߬ߓߏ߬ߟߏ߲߬ ߞߋߟߋ߲߫ ߘߌ߫߸ ߞߵߊ߬ ߟߴߊ߬ ߞߊ߲߬ ߞߏ߫ ߣߴߊ߬ ߓߍ߲߬ ߘߊ߫ ߞߍ߬ߟߍ ߞߕߐߙߐ߲ߘߓߐ߫ ߡߊ߬߸ ߞߴߊ߬ߟߎ߫ ߘߌ߫ ߡߊ߬ߜߍ߲ ߠߥߊ߫. ߒ߬ߓߊ߬ ߥߟߌ߬ ߞߍ߫ ߘߊ߫ ߦߋ߲߬ ߠߋ߬ ߛߊ߫ ߞߊ߬ ߕߊߓߏ߲߫ ߡߊߜߍ߲߫. 

## ߦߟߌߡߊߛߙߋ ߟߎ߬
ߦߌߟߡߊ:ߘߐ߬ߝߐ
ߦߌߟߡߊ:ߛߏ߰ߟߏ߲߬ ߞߐ߲ߘߍ߫
ߦߌߟߡߊ:ߛߋ߬ߘߊ߬ߢߎ߰ ߕߊ߯ߡߊ
ߦߌߟߡߊ:ߡߍ߰ߡߊ߬ ߡߌߛߊ߫ ߕߎ߲߬ߞߊߙߊ߫
ߦߌߟߡߊ:ߡߊ߲߬ߛߊ߬ ߞߘߐ
ߢߍߡߐ߯ ߖߊߙߊ߫

**ߢߍߡߐ߯ ߖߊߙߊ߫** ߥߟߊ߫ **ߘߏ߬ ߛߊ߮ߡߐ߬ ߢߍߡߐ߯ ߖߊߙߊ߫** ߟߋ߬ ߕߘߍ߬ ߦߋ߫ ߘߏ߫ ߡߊ߲߬ߛߊ߬ߦߊ ߟߴߊ߬ ߝߊ߬ ߟߊ߫ ߛߊ߬ߦߊ ߞߐ ߘߐ߫߸ ߊ߬ߟߋ ߟߋ߬ ߝߣߊ߫ ߦߋ߫ ߡߊ߲߬ߛߊ߬ ߝߟߐ߫ ߕߐ߯ ߟߐ߲ߣߍ߲ ߘߌ߫ ߘߏ߫ ߣߌ߫ ߞߙߌ߫ ߖߡߊ߬ߣߊ ߘߐ߫߸ ߊ߬ߟߋ ߟߋ߬ ߣߴߊ߬ ߞߘߐ߬ ߡߛߏ߫ ߘߏ߫ ߞߊ߬ߡߌ߬ߛߊ߫ ߕߊ߬ ߘߴߊ߬ߟߎ߫ ߢߐ߲߮ ߞߊ߲߬ ߊ߬ߟߎ߫ ߝߊ߬ ߗߍ߮ ߝߍ߬߸ ߣߌ߫ ߦߟߍ߬ߡߊ߲߫ ߛߌ߮ ߞߊ߬ ߝߊ߰ߟߌ ߞߍ߫ ߦߋ߲߬. ߊ߬ ߟߊ߫ ߡߊ߲߬ߛߊ߬ߦߊ ߘߊߡߌߣߊ ߣߴߊ߬ ߟߊ߫ ߛߊ߬ߦߊ ߕߎ߬ߡߊ߬ ߖߐ߲ߖߐ߲߫ ߠߎ߬ ߟߐ߲ߣߍ߲߫ ߕߍ߫ ߡߎߣߎ߲߬. 

## ߞߊ߲߬ߛߓߍߟߌ
ߛߌߦߊߡߊ߲߫ ߟߐ߲ߣߍ߲߫ ߕߴߊ߬ߟߋ߬ ߟߊ߫ ߘߐ߬ߝߐ ߘߐ߫ ߡߎߣߎ߲߬߸ ߡߍ߲ ߣߍ߲ ߟߐ߲ߣߍ߲߫߸ ߏ߬ ߟߐ߲ߣߍ߲߫ ߦߋ߫ ߞߊ߬ߡߌ߬ߛߊ߫ ߖߊ߬ߙߊ߫ ߣߌ߫ ߛߏ߰ߟߏ߲߬ ߞߐ߲ߘߍ߫ ߟߎ߫ ߟߋ߬ ߝߍ߬. ߊ߬ߟߋ ߝߊ߲߬ ߛߊ߬ߣߍ߲߫ ߦߋ߫ ߝߊ߯ߘߐߞߍ߫ ߁߂߲ ߓߊ߲߫ ߕߎߡߊ ߟߋ߬ ߟߊ߫߸ ߞߵߊ߬ ߕߘߍ߬ ߊ߬ ߞߘߐ߬ ߡߛߏ߫ ߞߊ߬ߡߌ߬ߛߊ߫ ߟߋ߬ ߦߴߊ߬ ߝߊ߬ ߘߋ߲ ߠߎ߬ ߘߐ߫ ߞߐ߬ߘߐ ߘߌ߫߸ ߏ߬ ߟߋ ߞߵߊ߬ ߡߙߌ߫ ߊ߬ ߟߊ߫ ߡߛߏ߬ߦߊ ߡߊ߬ ߞߵߊ߬ ߝߴߊ߬ߟߎ߫ ߢߍ߫ ߞߏ߫ ߞߵߊ߬ߟߋ߬ ߛߐ߫ ߊ߬ ߝߊ߬ ߗߍ߮ ߘߏ߫ ߘߐ߫߸ ߊ߬ߟߎ߫ ߗߍ߬ߡߊ߲ ߠߎ߬ ߦߴߊ߬ߟߎ߫ ߝߙߍ߫ ߡߊ߲߬ߛߊ߬ߦߊ ߡߊ߬. ߊ߬ߟߎ ߝߣߊ߫ ߞߵߊ߬ ߝߐ߫ ߏ߬ ߖߋ߬ߓߌ ߘߐ߫ ߞߏ߫ ߡߏ߬ߛߏ ߦߋ߫ ߗߍ ߟߋ߬ ߘߌ߫߸ ߒ߬ߞߵߊ߬ ߕߍ߫ ߛߐ߫ ߟߊ߫ ߗߍ߯ ߘߐ߫. 

ߊ߬ ߡߊ߬ߡߛߏ ߞߊ߬ߡߌ߬ߛߊ߫ ߞߵߊ߬ ߝߴߊ߬ ߢߍ߫ ߞߏ߫ ߣߴߊ߬ߟߎ߫ ߡߊ߫ ߒ ߣߌ߭ ߘߌ߫ ߒߠߋ ߡߊ߬߸ ߒ ߘߴߊߟߎ߫ ߘߋ߲ߢߋߙߌ߲߫ ߞߎ߲ߛߌ ߦߌ߬ߘߊ߬ ߊߟߎ߫ ߟߊ߫߸ ߊ߬ ߣߴߊ߬ ߟߌߣߍ߲߫ ߦߋ߫ ߟߌߟߊ߲ ߡߍ߲ ߠߊ߫. ߊ߬ߟߎ߬ ߡߊ߫ ߛߐ߲߬ ߡߍ߲ ߞߍ߫߸ ߊ߬ ߞߵߊ߬ ߝߐ߫ ߞߴߊ߬ ߘߴߊ߬ߟߎ߫ ߘߋ߲ߢߋߙߌ߲߫ ߓߘߊߖߟߎ ߦߌ߬ߘߊ߬ ߊ߬ߟߎ߬ ߟߴߊ߬ ߣߴߊ߬ ߕߍ߰ߣߍ߲߬ ߦߋ߫ ߟߌߟߊ߲ ߡߍ߲ ߠߊ߫߸ ߓߴߊ߬ߟߎ߫ ߡߊ߫ ߛߐ߲߬, ߊ߬ ߞߵߊ߬ ߝߴߊ߬ߟߎ߫ ߢߍ߫ ߞߏ߫ ߊ߬ ߘߌ߫ ߞߏ߫ ߦߌ߬ߘߵߊ߬ߟߎ߫ ߟߊ߫ ߊ߬ߟߎ߫ ߕߍ߫ ߡߍ߲ ߞߊ߬ߟߊߡߊ߬߸ ߓߊ ߞߴߊ߬ ߘߌ߫ ߘߏ߫ ߞߵߊ߬ߟߎ߫ ߡߊ߬ ߖߊ߬ߤߣߊߡߊ߫ ߘߌ߫. 

## ߦߟߍ߬ߡߊ߲߫ ߛߌ߮
ߘߊ߬ߡߊ߲߬ߛߊ߫ ߛߌ߬ ߡߛߏ (ߣߊ߰ߛߊ) ߘߏ߫ ߞߊ߬ ߡߐ߰ ߝߊ߮ ߘߊߡߌ߬ߣߊ߬ ߘߏ߬ ߣߌ߫ ߞߙߌ߫ ߖߡߊ߬ߣߊ ߟߎ߬ ߘߐ߫߸ ߡߍ߲ ߞߵߊ߬ߟߎ߫ ߓߟߏߟߊߓߐ߫ ߊ߬ ߢߊ ߖߍ߬ߘߍߖߍ߬ߘߍ ߡߊ߬. ߘߏ߲߬ߛߏ߬ ߛߌߦߊߡߊ߲߫ ߠߎ߫ ߞߎ߲߭ ߕߏ߫ ߘߊ߫ ߡߍ߲ ߘߐ߫ (߂߀߀ ߣߌ߫ ߞߐ߫) ߞߊ߬ ߛߌߦߊߡߊ߲߫ ߠߎ߫ ߝߣߊ߫ ߖߐߞߌ߫. ߝߏ߫ ߊߟߊ߫ ߞߊ߬ ߛߌ߭ ߏ߬ ߝߊ߱ ߟߊߕߍ߰ ߕߎߙߊߡߊ߲߫ ߣߌ߫ ߞߊ߲ߞߋߖߊ߲߫ ߠߎ߫ ߟߋ߬ ߡߊ߬߸ ߏ߬ ߟߎ߬ ߡߍ߲ ߠߎ߬ ߕߘߍ߬ ߦߋ߫ ߕߙߊߥߟߋ ߟߎ߬ ߘߌ߫ ߞߊ߬ ߓߐ߫ ߞߋ߬ߟߊ߫. ߡߊ߲߬ߛߊ߫ ߢߍߡߐ߯ ߖߊߙߊ߫ ߞߊ߬ ߖߡߊ߬ߣߊ ߛߎ߲ߞߎ߲ߘߎ߲߫ ߗߋ߲߱ ߓߍ߯ ߟߊߓߐ߫ ߞߴߊ߬ߟߎ߫ ߦߴߊ߬ߟߎ߫ ߢߣߊߕߐ߬ߡߐ߲߫ ߏ߬ ߟߎ߬ ߘߐ߫߸ ߒ߬ߓߊ߬ ߏ߬ ߟߎ߫ ߟߋ߬ ߞߊ߬ ߛߏ߰ߟߏ߲߫ ߞߘߎ߬ߡߊ ߝߘߎ߫ ߞߊ߬ ߥߴߊ߬ ߘߌ߫ ߡߊ߲߬ߘߋ߲߫ ߡߊ߲ߛߊ ߡߊ߬߸ ߏ߬ ߞߵߊ߬ ߝߘߎ߫ ߞߎߘߊ߫ ߘߌ߫. 

## ߛߊ߬ߦߊ
ߢߍߡߐ߯ ߖߊߙߊ߫ ߟߊ߫ ߛߊ߬ߦߊ ߕߎ߬ߡߊ߬ ߞߋߟߋ߲߫ ߟߐ߲ߣߍ߲߫ ߕߍ߫߸ ߊ߬ ߞߏ߬ߣߌ߲ ߟߐ߲ߣߍ߲߫ ߦߋ߫ ߞߴߊ߬ ߛߊ߬ ߘߊ߫ ߝߊ߯ߘߐߞߍ߫ ߁߃߲ ߘߊߡߌߣߊ ߟߋ߬ ߟߊ߫߸ ߓߊ ߛߏ߲߬ߖߘߊ߫ ߡߊ߫ ߛߌ߰ ߡߊ߲߬ߛߊ߬ߦߊ ߟߴߊ߬ ߢߣߊ߫ ߁߂߃߅ ߟߊ߫. 

ߊ߬ ߛߊ߬ߣߍ߲߸ ߊ߬ ߘߐ߯ߞߍ߫ ߝߊ߬ߥߏߣߌ߲߫ ߞߐ߲ߘߍ߫ (ߝߊ߰ߥߏ߬ߣߌ߲߫) ߟߋ߬ ߛߌ߰ ߘߴߊ߬ ߣߐ߭ ߘߐ߫߸ ߞߙߌߣߊ߬ ߞߟߊߓߍ߲ ߞߵߏ߬ ߟߋ ߕߏ߫ ߡߊ߲߬ߛߊ߬ߦߊ ߟߊ߫߸ ߏ߬ ߞߵߊ߬ ߘߐ߯ߞߍ߫ ߘߊ߲߬ߞߌ߬ߣߊ߲߫ ߖߊ߬ߙߊ߫ ߟߋ߬ ߗߋ߫ ߞߟߍ߬ߓߏߟߏ߲ ߠߎ߬ ߘߌ߫. ߖߡߊ߬ߣߊ ߡߊ߲߬ߛߊ߬ ߡߌߛߍ߲ ߠߎ߬ ߝߟߐߣߍ߲ ߢߊߘߐߗߌ߲߫ ߠߴߊ߬ߟߎ߫ ߡߊ߬߸ ߏ߬ ߞߋߟߊ ߛߋ ߊ߬ߟߎ߫ ߓߏߙߌ߲ߞߍ߫ ߛߏ߲߬ߖߘߊ߫ ߡߊ߬߸ ߏ߬ ߞߊ߬ ߞߍ߬ߟߍ ߟߥߊ߫ ߞߵߏ߬ ߟߎ߬ ߡߞߊߘߌ߫ ߣߍ߲߯ߞߍ߫. 

## ߦߟߌߡߊߛߙߋ ߟߎ߬
ߦߌߟߡߊ:ߢߍߡߐ߯ ߖߊߙߊ߫
ߦߌߟߡߊ:ߞߊ߬ߡߌ߬ߛߊ߫ ߖߊ߬ߙߊ߫
ߦߌߟߡߊ:ߛߏ߰ߟߏ߲߬ ߞߐ߲ߘߍ߫
ߦߌߟߡߊ:ߘߏ߫ ߡߊ߲߬ߛߊ
ߛߍ߲ߞߐ߫ (ߞߌ߬ߕߊ߫)

**ߛߍ߲ߞߐ߫** ߦߋ߫ ߞߌ߬ߕߊ߫ ߞߏ߰ߙߌ ߞߏ߲ߞߏߛߏ ߘߏ߫ ߟߋ߬ ߘߌ߫ ߞߊ߬ߦߋ߫ ߕߌ߲߬ߞߎߘߎ߲ ߣߌ߫ ߡߊ߬ߟߌ ߕߟߋ߬ߓߋ ߥߙߏ߬ߘߎ߮ ߘߐ߫. ߕߏ߯ߘߊ߫ ߛߋ߯ߦߌ߲߫ ߠߋ߬ ߦߴߊ߬ ߞߊ߬ߝߏ߬ߙߋ߲ ߘߐ߫ ߂߀߀߉ ߟߊ߫߸ ߊ߬ ߛߌ߰ߓߊ߮ ߦߙߌߞߊ ߦߋ߫ ߢߐ߰ ߉߇߀߁ ߠߋ߬ ߘߌ߫. 

## ߦߟߌߡߊߛߙߋ ߟߎ߬
ߦߌߟߡߊ:ߡߊ߬ߟߌ ߛߏ
ߦߌߟߡߊ:ߡߊ߬ߟߌ ߞߊ߬ߝߏ߬ߙߋ߲
ߦߌߟߡߊ:ߞߌ߬ߕߊ߫ ߞߏ߰ߙߌ
ߦߌߟߡߊ:ߞߊ߬ߦߋ߫ ߕߌ߲߬ߞߎߘߎ߲
ߡߊ߬ߘߌ߬ߣߊ߬

**ߡߊ߬ߘߌ߬ߣߊ߬** ߦߋ߫ ߓߊߕߍ߫ ߣߌ߫ ߊߡߊ߯ߣߊ߫ ߘߊ߲߬ߕߍ߰ ߛߏ ߟߋ߬ ߘߌ߫߸ ߡߍ߲ ߠߎ߬ ߓߐߖߎ ߦߋ߫ ߊߡߊ߯ߣߊ߫ ߞߎߙߟߊ߫ ߘߌ߫߸ ߞߊ߰ߞߣߐ ߓߏ߲ߞߣߐ ߘߐ߫. ߊ߬ߟߎ߬ ߞߊ߬ ߓߊߕߍ߫ ߟߊߛߐ߬ߘߐ߲߬ ߘߌ߯ߣߊ ߞߊ߬ߣߌ߲ ߠߋ߬ ߡߊ߬߸ ߊ߬ߟߎ߬ ߞߊ߬ ߓߊߕߍ߫ ߛߏ߫ ߛߌߦߊߡߊ߲߫ ߠߎ߫ ߛߌ߱ ߞߍ߫ ߊ߬ߟߎ߫ ߣߊ߬ ߕߎߡߊ ߣߴߊ߬ߟߎ߫ ߞߐߛߊߦߌ ߕߍ߫ ߞߊ߬ ߥߴߊ߬ߟߎ߫ ߛߌ߰ ߊߡߊ߯ߣߊ߫ ߘߎ߰ߞߟߏ ߞߊ߲߬ ߞߎߙߟߊ߫ ߥߎߟߊ ߞߣߐ߫. ߊ߬ߟߎ ߦߋ߫ ߓߊߕߍ߫ ߣߝߊ߬ߖߌ߫ ߡߙߊ߬ߘߊ߰ߘߎ߯ߟߊ ߟߋ߬ ߘߐ߫߸ ߊ߬ ߣߌ߫ ߞߊ߲ߞߊ߲߫ ߡߙߊ߬ߓߊ߰ߘߊ ߣߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߠߎ߬ ߘߐ߫. 

## ߝߎ߲ߘߌ ߣߌ߫ ߓߊߕߍ߫ ߛߌ߮
ߡߊ߬߬ߘߌ߬ߣߊ߫ ߡߌ߬ߛߊ߬ߙߋ߲ ߠߎ߬ ߥߟߌ߬ ߘߊ߫ ߞߎߙߟߊ߫ ߟߋ߬߸ ߞߊ߰ߞߣߐ߬ߟߊ߫ ߥߟߊ߫ ߞߊ߰ߞߣߐ߬ߛߌ ߟߎ߬ ߘߐ߫߸ ߞߊ߬ ߓߊߕߍ߫ ߡߊߜߍ߲߫ ߛߌ߬ߟߡߊ߬ߦߊ ߞߊ߬ߣߌ߲ ߣߴߊ߬ ߟߊߘߌߦߊߢߍ ߡߊ߬. ߊ߬ߟߎ߫ ߛߐ߰ ߘߊ߫ ߓߊߕߍ߫ ߣߝߊ߬ߖߌ߫ ߟߋ߬ ߡߊ߬߸ ߊ߬ߟߎ߫ ߞߊ߬ ߥߛߎ߬ ߞߍ߫ ߦߋ߲߬ ߞߊ߬ ߣߊ߬ ߕߏ߫ ߥߟߌ߬ ߟߊ߫ ߦߋ߲߬ ߞߊ߬ ߓߊߕߍ߫ ߞߐ߭ߝߌ߬ߟߊ߬ߣߍ߲߫ ߡߊߜߍ߲߫ ߠߊ߫. 

ߊ߬ߟߎ߫ ߞߊ߬ ߥߛߎ߬ ߞߍ߫ ߦߋ߲߬߸ ߞߊ߬ ߣߊ߬ ߕߏ߫ ߥߟߌ߬ ߟߊ߫ ߦߋ߲߬ ߞߊ߬ ߓߊ߲ߞߊߟߊ߲߫ ߡߊߜߍ߲߫߸ ߞߏ߬ߣߌ߲߬ ߊ߬ߟߎ߬ ߓߊߘߋ߲ ߘߏ߫ ߟߎ߫ ߕߏ߫ ߘߊ߫ ߟߵߊ߬ߟߎ߫ ߞߐ߫ ߛߌ߱ ߘߐ߫ ߦߋ߲߬߸ ߞߏ߬ߣߌ߲߬ ߡߌ߬ߛߊ߬ߙߋ߲ ߓߏ߲ߞߣߐ߫ ߜߘߍ߫ ߟߎ߫ ߦߋ߫ ߦߋ߲߬ (ߣߎ߲ߞߎ߲ߞߊ߲ ߠߊ߫). ߊ߬ߟߎ߫ ߞߊ߬ ߓߊ߲ߞߊߟߊ߲߫ ߛߌ߮ ߞߍ߬ ߞߊ߬ ߣߊ߬ ߕߏ߫ ߥߟߌ߬ ߟߊ߫ ߞߊ߬ ߥߊ߫ ߥߊ߯ߕߌ߫ ߛߌ߰ ߞߍ߫ ߞߊ߲ߞߊ߲߫ ߛߏ ߞߣߐ߫ (ߞߊ߬ߙߊ߲߬ߕߊ ߡߏ߬ߙߌ߬ߝߌ߲߬ߖߊ߲߫ ߘߌ߲߬ߞߌߙߊ ߘߐ߫)߸ ߞߊ߬ ߣߊ߬ ߕߏ߫ ߛߏ߫ ߟߊߢߌߣߌ߲߫ ߠߊ߫ ߥߙߎ߬ߓߊ߫ ߛߌ߰ ߦߌ߬ߟߊ߬ ߞߘߐ ߘߊߝߍ߬. 

## ߡߊ߬ߘߌ߬ߣߊ߫ ߜߍ߲߭ ߕߍ߰
ߡߊ߬ߘߌ߬ߣߊ߫ ߛߌ߰ߣߍ߲߬ ߦߋ߫ ߞߍ߫ ߟߊ߫ ߝߊ߬ߙߊ߲߬ߛߌ߫ ߥߙߎߣߍߦߊߟߌ ߞߎ߲߬ߝߟߐ ߟߋ߬ ߘߐ߫. ߊ߬ߟߎ߫ ߣߊ߬ ߘߴߊ߬ߟߎ߫ ߛߌ߰ ߡߌߛߦߊ߫ ߕߟߋ߬ߓߐ ߟߋ߬ ߘߐ߫ ߥߎߣߎ߲߫ ߞߐ߭ ߕߟߋ߬ߓߐ ߘߐ߫. 

ߞߐ߮ ߟߊ߫߸ ߓߙߋߕߋ ߘߏ߫ ߟߎ߫ ߥߟߌ߬ ߘߊ߫ ߡߌ߬ߛߦߊ߫ ߛߏ ߞߣߐ߫ ߞߊ߬ ߥߴߊ߬ߟߎ߫ ߡߊߜߍ߲߫ ߛߌ߱ ߟߊ߫ ߦߋ߲߬߸ ߊ߬ߟߎ߬ ߣߴߏ߬ ߟߎ߫ ߟߋ߬ ߦߋ߫ ߛߌ߱ ߘߐ߫ ߦߋ߲߬ ߕߊ߲߫. 

## ߞߎ߲߬ߠߊ߬ߛߌ߰ߟߌ
ߞߎ߲߬ߝߟߐ ߘߐ߫߸ ߡߌߛߦߊ߫ ߣߌ߫ ߡߊ߬ߘߌ߬ߣߊ߬ ߟߎ߫ ߟߊߘߍ߰ߣߍ߲ ߠߋ߬ ߕߘߍ߬ ߦߋ߫ ߟߐ߬ߘߎ߰ ߞߋߟߋ߲߫ ߘߌ߫. ߞߏ߬ߣߌ߲߬ ߞߐߛߊ߲߮ ߣߌ߲߬ ߠߊ߫߸ ߛߏ ߝߌ߬ߟߊ ߏ߬ ߟߎ߬ ߓߍ߯ ߦߴߊ߬ߟߎ߫ ߕߊ߫ ߟߐ߬ߘߎ߮ ߟߋ߬ ߘߐ߫ ߞߎ߲߬ߠߊ߬ߛߌ߮ ߟߊ߫ ߞߎ߲߬ ߠߊ߫. 

ߞߊ߬ߙߊ߲߬ߓߏ߲ ߛߊ߯ߘߊ߫ ߝߟߐ ߘߏ߫ ߦߋ߫ ߡߊ߬ߘߌ߬ߣߊ߫ ߛߏ ߞߣߐ߫߸ ߊ߬ ߣߌ߫ ߘߊ߲ߘߊߟߌ (ߞߍ߲ߘߍߦߊ) ߕߊ߲ߓߊ߲߫ (poste de santé) ߞߋߟߋ߲߫. 

ߡߌ߬ߛߙߌ߫ ߝߌ߬ߟߊ߬ ߟߎ߫ ߦߴߊ߬ ߛߏ ߞߣߐ߫߸ ߡߌ߬ߛߊ߬ߙߋ߲߬ ߠߊ߫߸ ߊ߬ ߣߌ߫ ߓߙߋߕߋ߫ ߟߊ߫. ߛߌߟߊ ߡߍ߲ ߦߋ߫ ߓߐ߫ ߟߊ߫ ߞߊ߲ߞߊ߲߫ ߞߊ߬ ߛߎߡߊ߲ߞߏ߬ߦߌ߬ ߘߐߛߊ߲߬ ߞߊ߬ ߡߊ߬ߘߌ߬ߣߊ߬ ߣߌ߫ ߡߌߛߦߊ߫ ߟߎ߫ ߡߊߜߍ߲߫߸ ߊ߬ ߣߌ߫ ߡߍ߲ ߦߋ߫ ߓߐ߫ ߟߊ߫ ߓߊߘߍ߫ ߣߖߊ߬ߖߌ߬ (ߞߎߘߍ߫ ߂߂) ߞߊ߬ ߡߌߛߦߊ߫ ߡߊߜߍ߲߫߸ ߏ߬ ߟߎ߬ ߦߋ߫ ߡߊ߬ ߟߊ߫ ߓߌ߬ߟߊ߬ ߟߊ߫ ߢߐ߲߮ ߘߐ߫ ߝߎߥߊߣߍ߲ ߘߐ߫ ߡߊ߬ߘߌ߬ߣߊ߬ ߡߊߜߍ߲ ߘߐ߫. 

## ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߬ ߛߏ
ߦߌߟߡߊ:ߞߊ߲ߞߊ߲߫ ߡߙߊ߬ߓߊ߰ߘߊ߮
ߦߌߟߡߊ:ߞߊ߲ߞߊ߲߫ ߕߌ߲߬ߞߎߘߎ߲
ߓߊ߬ߞߐߌ߫

**ߓߊߞߐߦ** ߥߟߊ߫ *ߓߊ߬ߞߐߦߌ߬* ߤߊߡߊ߲ߕߍ߫ **ߓߊߞߐߍ** (*ߓߊߜߍ*) ߦߋ߫ ߓߊ ߘߏ߫ ߟߋ߬ ߘߌ߫ ߊߝߙߌߞߌ߬ ߕߟߋ߬ߓߋ ߘߐ߫. ߊ߬ ߦߋ߫ ߓߏ߬ߙߌ߬ ߟߊ߫ ߖߌ߬ߣߍ߬ ߣߌ߫ ߡߊ߬ߟߌ ߟߋ߬ ߟߊ߫ ߞߊ߬ ߥߊ߫ ߓߌ߬ߟߊ߬ ߓߊߝߌ߲ ߘߐ߫ ߞߊ߬ ߞߍ߫ ߛߣߍ߬ߜ߭ߊ߯ߟߌ߫ ߓߊ ߘߌ߫ ߥߟߊ߫ ߓߊߝߌ߲ߓߊ ߘߌ߫ ߞߊ߬ߦߋ߫ ߕߌ߲߬ߞߎߘߎ߲ ߣߌ߫ ߡߊ߬ߟߌ ߕߟߋ߬ߓߋ ߘߐ߫. ߓߊ߬ߞߐߌ߫ ߞߘߐ ߟߋ߬ ߦߋ߫ ߓߊߜߍ ߘߌ߫ ߡߊ߲߬ߘߋ߲߫ ߕߟߋ߬ߓߋ߬ߞߊ߲ ߘߐ߫ (ߓߊߞߐߍ)߸ ߞߵߊ߬ ߕߘߍ߬ ߓߊߝߌ߲ ߞߘߐ ߕߍ߫ ߘߏ߫ ߜߘߍ߫ ߘߌ߫ ߓߊ ߝߌ߰ߡߊ߲ ߞߐ߫߸ ߞߊ߬ ߓߊߥߎߟߋ߲ ߞߘߐ ߝߣߊ߫ ߞߍ߫ ߓߊ ߖߌ ߟߊ߫ ߥߎ߬ߟߋ߲ ߘߌ߫. 

ߞߊߙߏ ߖߌ߫ ߥߦߏ ߦߋ߫ ߡ߃\ߛ (m3/s) ߟߋ߬ ߘߌ߫ ߥߊߟߌߦߊ߫ ߥߎ߲߬ߝߊ߲߬ ߕߊ߲ߓߊ߲ ߠߊ߫ (ߖߌ ߟߊ߫ ߥߎ߲߬ߝߊ߲ ߦߋ߫ ߛߎߡߊ߲߫ ߠߊ߫ ߕߍ ߡߍ߲ ߘߐ߫) ߁߉߅߁-߁߉߇߈ ߥߎ߬ߛߎ ߞߘߐ߫. 

ߓߊߞߐߦ ߞߎ߲߬ߛߊ ߦߋ߫ ߦߙߐ߫ ߡߊߦߟߍ߬ߣߍ߲ ߠߋ߬ ߘߌ߫ ߜߊ߬ߟߊ߫ ߇߆߀ ߟߊ߫ *ߡߍ߬ߢߍ߫* ߛߐ߲߬ߛߐ߲߫ ߞߐ߲ߞߍ ߘߐ߫ ߛߌ߯ߙߌ߲߫ ߞߐ߬ߘߎ߯ ߕߟߋ߬ߓߋ ߘߐ߫ ߖߌ߬ߣߍ߬. ߊ߬ ߖߌ ߦߋ߫ ߥߦߏ߬ ߟߊ߫ ߞߐ߬ߘߎ߮ ߘߐ߫ ߞߊ߬ ߞߍ߫ ߡߊ߲߬ߕߏ߲߬ߕߍ߫ ߓߐߕߏ߲ ߘߌ߫ ߖߌ߬ߣߍ߬ ߣߌ߫ ߡߊ߬ߟߌ ߟߎ߬ ߕߍ߫. ߊ߬ ߦߋ߫ ߕߊ߬ߡߌ߲߬ ߠߊ߫ ߓߌ߬ߟߊ߬ ߟߊ߫ ߡߊ߲߬ߘߋ߲߬ ߕߛߊߞߙߊ ߝߍ߬ ߞߊ߬ ߓߊߓߏߟߏ߲߫ ߖߐ߲ߖߐ߲ ߠߊߛߐ߬ߘߐ߲߬ ߓߊߥߎߟߋ߲ ߘߌ߫߸ ߡߍ߲ ߦߋ߫ ߥߦߏ߬ ߟߊ߫ ߓߡߊ߬ߞߐ߫ ߕߟߋ߬ߓߋ ߘߐ߫. ߓߊߞߐߌ߫ ߦߋ߫ ߞߎߘߍ߫ ߅߆߀ ߟߋ߬ ߘߌ߫ ߖߊ߲߰ߧߊ ߘߐ߫߸ ߡߍ߲ ߣߐ߬ ߦߋ߫ ߞߎߘߍ߫ ߝߘߎ߬ߓߍ߲߫ ߈߅߆߀߀ ߝߊ߮ ߕߍ߰ ߟߊ߫. ߊ߬ ߓߊ ߦߋ߫ ߥߛߎ߬ߟߊ߬ߞߊ ߟߋ߬ ߘߌ߫ ߡߍ߲ ߖߌ߬ ߦߋ߫ ߥߙߊ߬ ߟߊ߫ ߞߊ߬ ߛߴߊ߬ ߞߐߘߊ߲ ߘߐ߫ ߕߎߟߊߝߌ߲ ߠߊ߫ ߊߝߙߌߞߌ߬ ߕߟߋ߬ߓߋ ߝߐ߬ߝߐ ߘߊߡߌߣߊ ߞߐ߫߸ ߊ߬ ߣߌ߬ ߝߣߊ߫ ߖߌ߫ ߕߍ߫ ߞߍ߫ ߟߴߊ߬ ߞߣߐ߫ ߓߌ߲ߠߊߥߎߟߋ߲ ߣߌ߫ ߥߊ߬ߛߌ߬ߥߙߊ ߟߎ߬ ߕߍ߫. ߕߟߋ߬ߓߋ߬ ߊߝߙߌߞߌ߬ ߛߊ߲߬ ߣߌ߫ ߛߊ߲߬ ߕߍ߫ ߝߐ߬ߝߐ ߟߎ߬ ߝߘߏ߬ߢߐ߲߰ߡߊ ߟߌ߬ߤߟߊ߬ߦߊ ߟߋ߬ ߓߘߊ߫ ߡߝߊ߬ߟߋ߲߬ߓߊ߫ ߘߏ߲߬ ߓߊ߬ߞߐߌ߫ ߞߣߐ߫ ߖߌ߫ ߞߏ ߘߐ߫. ߖߊ߭ ߛߊ߲߬ ߢߌ߬ߣߊ߬ߓߐ߬ߕߊ ߡߍ߲ ߞߍ߫ ߘߊ߫ ߁߉߇߂ ߟߊ߫߸ ߥߊߟߌߦߊ߫ ߥߎ߲߬ߝߊ߲߬ ߕߊ߲ߓߊ߲ ߝߐ߬ߝߐ߫ ߟߊߞߊ߬ߝߏ߬ߣߍ߲ ߞߍ߫ ߘߊ߫ ߜߟߊ߬ߜߟߊ߫ ߅߄ ߠߋ߬ ߘߌ߫ ߟߊ߲߬ߓߏ߲ ߞߐߞߊ߲߬ ߓߊߝߎߟߊߓߍ߫߸ ߏ߬ ߕߘߍ߬ ߦߋ߫ ߡ߃\ߛ ߃߀ ߟߋ߬ ߘߌ߫߸ ߞߴߊ߬ ߕߘߍ߬ ߁߉߅߈ ߕߊ ߞߍ߫ ߘߊ߫ ߡ߃\ߛ ߂߆߀ ߟߋ߬ ߘߌ߫. ߞߵߊ߬ ߕߘߍ߬ ߝߣߊ߫ ߥߦߏ߬ ߟߊߞߊ߬ߝߏ߬ߣߍ߲ ߞߍ߫ ߘߊ߫ ߡ߃\ߛ ߁߅߆ ߟߋ߬ ߝߣߊ߫ ߘߌ߫ ߞߊ߬ ߓߍ߲߬ ߛߊ߲߭ ߘߏ߬ߣߌ߲ ߡߊ߬ ߞߎߘߍ߫ ߝߘߎ߬ߓߍ߲߫ ߄.߉ (km3). ߒ߬ߓߊ߬ ߓߊߝߎߟߊߓߍ߫ ߛߊ߫߸ ߓߊߞߐߍ ߘߏ߬ߣߌ߲߬ ߠߊߞߊ߬ߝߏ߬ߣߍ߲ ߦߋ߫ ߓߊߝߌ߲ ߕߊ ߛߓߊߢߐ߲߮ ߥߟߴߊ߬ ߕߟߊ ߟߋ߬ ߘߌ߫. 

## ߦߟߌߡߊߛߙߋ ߟߎ߬
ߦߌߟߡߊ:ߊߝߙߌߞߌ߬ ߕߟߋ߬ߓߋ ߖߛߌߟߊ
ߦߌߟߡߊ:ߖߛߌߟߊ
ߦߌߟߡߊ:ߓߊ߬ߞߐߌ߫
ߦߌߟߡߊ:ߖߌ߬ߣߍ߫ ߖߛߌߟߊ
ߦߌߟߡߊ:ߡߊ߬ߟߌ ߖߛߌߟߊ
ߓߊ߲ߞߊߟߊ߲߫

**ߓߊ߲ߞߊߟߊ߲߫** ߦߋ߫ ߓߊߕߍ߫ ߛߏ߫ ߁߂ ߟߎ߬ ߘߏ߫ ߟߋ߬ ߘߌ߫߸ ߡߍ߲ ߛߌ߰ߣߍ߲߬ ߦߋ߫ ߞߐ߬ߓߊ ߘߏ߫ ߣߌ߫ ߡߌߟߏ ߓߌ߬ߟߊ ߟߋ߬ ߘߐ߫ ߞߐ߭ ߞߌߣߌ߲ߓߟߏ ߟߊ߫. ߓߊ߲ߞߊߟߊ߲߫ ߦߋ߫ ߞߊ߬ߙߌ߬ߝߊ߬ߡߘߎ߬ߦߊ߫ ߡߙߊ߬ߘߊ߰ߘߎ߯ߟߊ ߣߐ߬ߘߎ߰ ߛߏ ߘߏ߫ ߟߋ߬ ߘߌ߫߸ ߞߊ߲ߞߊ߲߫ ߡߙߊ߬ߓߊ߰ߘߊ ߣߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߠߎ߬ ߘߐ߫. ߊ߬ ߛߏ ߛߌ߰ߓߊ߮ ߦߋ߫ ߞߊ߬ߓߊ ߟߎ߬ ߟߋ߬ ߘߌ߫. 

## ߝߐߓߏߟߏ߲ߟߐ߲ߘߐߦߊ
ߓߊ߲ߞߊߟߊ߲߫ ߕߐ߯ߟߊߣߍ߲߫ ߦߋ߫ ߞߍ߫ ߟߊ߫ ߞߐ߬ߓߊ ߘߏ߫ ߟߋ߬ ߘߐ߫ ߡߍ߲ ߕߐ߯ ߞߏ߫ ߓߊ߲ߞߊߟߊ߲߫. ߊ߬ ߕߐ߮ ߞߘߐ ߟߋ߬ ߦߋ߫ ߓߊ ߞߊߟߊ߲ߞߊߘߌ (ߡߍ߲ ߓߊ߯ ߘߐߞߊ߬ ߓߊ ߞߣߐ߫߸ ߊ߬ ߞߊߟߊ߲ ߘߌ߫ ߞߊߘߌ߫) ߘߌ߫. ߞߐ߭ ߏ߬ ߦߋ߫ ߓߐ߫ ߟߊ߫ ߓߊߕߍ߫ ߣߌ߫ ߊߡߊ߯ߣߊ߫ ߓߐߕߏ߲ ߞߙߎ߬ ߖߟߐ߬ߞߐ߬ߟߋ߲ ߘߏ߫ ߟߋ߬ ߘߌ߫߸ ߦߙߐ ߝߌ߬ߟߊ ߞߐ߭ ߝߊ߲߬ߓߊ ߞߎ߲߭ ߦߋ߫ ߓߐ߫ ߟߊ߫ ߡߍ߲ ߘߐ߫[ߦߟߌߡߊߛߙߋ ߞߊ߬ߣߌ߲߬ߣߍ߲߫]. 

## ߘߐ߬ߝߐ
ߞߓߊ߬ߟߊ߬ߓߊ ߥߌ߬ߟߌ ߞߐ ߝߍ߬ () ߟߊ߫߸ ߝߘߋߡߎ߬ߘߎ߫ ߞߓߊ߬ ߘߋ߲ ߠߎ߬ ߖߍ߲ߛߍ߲߫ ߘߊ߫ ߓߊߕߍ߫ ߛߌ߰ߝߏ߲ ߠߊ߫߸ ߘߊߥߎߘߊ߫ ߞߊ߬ߓߊ߫ ߥߊ߫ ߘߴߊ߬ ߛߌ߰ ߓߊ߲ߞߊߟߊ߲߫ ߞߐ߬ ߓߌߟߊ ߘߐ߫. ߊ߬ ߣߴߊ߬ ߘߐ߯ߞߍ߫ ߟߋ߬ ߕߘߍ߬ ߦߋ߫ ߛߌ߱ ߘߐ߫ ߦߋ߲߬߸ ߏ߬ ߥߟߌ߬ ߘߊ߫ ߦߋ߲߬ ߞߐߟߊ߫ ߞߊ߬ ߥߴߊ߬ ߕߊ߫ ߘߎ߱ ߓߋ߫. 

## ߣߊߡߎ߲ ߠߎ߬
ߘߌ߯ߣߊ߫ ߞߋߟߋ߲߫ ߠߋ߬ ߦߋ߫ ߓߟߏߦߊ߫ ߟߊ߫ ߓߊ߲ߞߊߟߊ߲ߞߊ ߟߎ߬ ߓߟߏ߫߸ ߏ߬ ߟߋ ߦߋ߫ ߛߌ߬ߟߡߊ߬ߦߊ ߘߌ߫. ߡߐ߱ ߘߏ߫ ߟߎ߫ ߞߏ߬ߣߌ߲ ߘߌ߫ ߞߍ߫ ߝߘߊ߬ߝߌ߲߬ߠߊ߫ ߘߌ߯ߣߊ߫ ߞߘߐߓߊ ߓߟߏߦߊ߫ ߟߊ߫ ߦߋ߲߬ ߘߏ߲߰ߘߐ߬ ߓߟߏߡߊ߬߸ ߒ߬ߞߊ߬ ߏ߬ ߕߜߋ߫ ߟߋ߬ ߦߋ߫. 

## ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߓߊ߲ߞߊߟߊ߲߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߓߌ߲ߓߌ߲ߣߍ߲߫ ߦߋ߫ ߛߍ߬ߣߍ ߣߌ߫ ߓߌߦߊ߲ߡߙߊ ߟߎ߬ ߟߋ߬ ߡߊ߬ ߓߘߍߞߍ߭߸ ߒ߬ߞߊ߬ ߣߊߞߐ߫ ߛߣߍ ߣߌ߫ ߦߙߌ߫ ߕߘߎ ߟߎ߬ ߝߣߊ߫ ߛߓߊ߬ߕߌ߬ߣߍ߲߬ ߦߴߊ߬ ߛߏ ߞߣߐ߫ ߞߊߕߌ߫. ߊ߬ߟߎ߬ ߦߋ߫ ߛߎ߬ߡߊ߲ ߢߌ߲߬ ߠߎ߫ ߟߋ߬ ߛߣߍ߬ ߟߊ߫ ߓߘߍߞߍ߭: ߡߊ߬ߟߏ߸ ߞߊ߬ߓߊ (ߢߐ߭)߸ ߝߊߣߌ߲߸ ߞߋ߲߬ߘߋ߸ ߊ߬ ߣߌ߫ ߥߎߛߋ߲ ߣߌ߫ ߞߎߡߊߝߋ߲ ߘߏ߫ ߟߎ߫. 

ߣߊߞߐ ߣߌ߫ ߦߙߌ߫ ߕߘߎ ߟߎ߬ ߕߊ߫ ߞߎ߲߬ ߠߊ߫߸ ߊ߬ ߛߏ ߦߋ߫ ߖߊ߬ߓߊ ߣߌ߫ ߖߊ߰ߘߏ ߟߎ߬ ߣߌ߫ ߜߎ߬ߛߎ߲ ߠߎ߬ ߛߣߍ߬ ߟߊ߫߸ ߊ߬ ߣߌ߫ ߝߙߏ߬ߕߏ ߣߌ߫ ߛߊ߬ߦߌ߬ߙߊ (ߕߡߊ߬ߕߋ) ߟߎ߫. ߡߊ߲ߞߏߙߏ߲ ߣߌ߫ ߟߋ߬ߡߎߣߎ߲ ߠߎ߬ ߦߋ߫ ߕߘߎ߫ ߟߴߊ߬ߟߎ߫ ߓߟߏ߫ ߞߊߕߌ߫߸ ߊ߬ ߣߌ߫ ߛߎ߲߬ߛߎ߲ ߠߎ߬ ߣߌ߫ ߓߌ߬ߦߊ߬ߞߌ ߟߎ߫. 

## ߟߐ߲ߣߌ߲ߦߊ ߣߌ߫ ߟߊ߲߬ߘߊ ߟߎ߬
ߘߟߊ߬ ߘߊ߲ߘߐ߫ ߟߎ߫ ߟߋ߬ ߦߋ߫ ߓߊ߲ߞߊߟߊ߲߫߸ ߏ߬ ߟߎ߫ ߟߋ߬ ߦߋ߫ ߛߙߊ߫ ߘߌ߫߸ ߊ߬ ߣߌ߫ ߞߏߖߊ߲߫ ߣߌ߫ ߞߎߣߊ߲ߞߟߐ߫ ߟߎ߫. ߒ߬ߓߊ߬ ߕߏߟߏ߲ ߘߏ߫ ߦߋ߫ ߛߌ߲߬ߝߏ߲߬ߧߊ߬ ߟߴߏ߬ ߟߎ߫ ߡߐ߲ ߝߍ߬ ߞߍ߬ߣߍ߸ ߕߏߟߏ߲ ߏ߬ ߦߋ߫ ߞߟߌ߫ ߟߊ߫ ߞߏ߫ ߘߟߊ߬ߓߊ߬ߛߊߟߌ߸ ߏ߬ ߢߐ߲߰ ߦߋ߫ ߞߍ߫ ߟߊ߫ ߖߌ߬ߣߍ߫ ߝߊ߲߬ ߛߌߦߊߡߊ߲߫ ߠߎ߫ ߘߐ߫. ߓߎ߲߬ߖߊ߲߬ ߕߏߟߏ߲ (ߘߋ߲ߘߐ߲) ߠߎ߬ ߣߌ߫ ߘߐ߲߬ߜߍ ߟߎ߬ ߟߋ߬ ߦߋ߫ ߞߍ߫ ߟߴߊ߬ߟߎ߫ ߓߟߏ߫ ߓߘߍߞߍ߬. 

## ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߬ ߛߏ
ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲
ߦߌߟߡߊ:ߞߊ߲ߞߊ߲߫ ߕߌ߲߬ߞߎߘߎ߲
ߞߙߐߜ߭ߐ߫

**ߞߙߐߜ߭ߐ߫** ߦߋ߫ ߓߙߎߞߌߣߊ߫ ߝߊ߬ߛߏ߬ ߣߐ߬ߘߎ߮ ߘߏ߫ ߟߋ߬ ߘߌ߫ ߜߐ߲ߓߑߟߏߙߊ߫ ߡߙߊ ߣߌ߫ ߔߏߣߌ߫ ߞߊ߬ߝߏ߬ߓߏߟߏ߲ ߠߎ߬ ߘߐ߫ ߓߙߎߞߌߣߊ߫ ߝߊ߬ߛߏ߬ ߥߙߏ߬ߘߎ߯-ߕߟߋ߬ߓߋ ߕߌ߲߬ߞߎߘߎ߲ ߘߐ߫. 

## ߘߎ߰ߡߊ߬ߛߓߍ
ߕߍߕߍ߮ ߣߌ߲߬ ߘߐߞߏߟߏ߲ ߠߋ߬ ߦߋ߫߸ ߥߟߴߊ߬ ߘߐߥߛߊ߬ߣߍ߲߫ ߕߍ߫ ߝߊߙߊ߲ߝߊ߯ߛߟߌ ߘߐ߫. ߌ ߟߊ߫ ߡߊ߬ߜߍ߲ ߘߌ߫ ߞߏ߫ ߢߊ߬߹ ߊ߬ ߦߋ߫ ߞߍ߫ ߟߊ߫ ߘߌ߬؟ 

## ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߕߍߕߍ߮ ߣߌ߲߬ ߘߐߞߏߟߏ߲ ߠߋ߬߸ ߥߟߴߊ߬ ߝߊߙߊ߲ߝߊ߯ߛߌߣߍ߲߫ ߕߍ߫. ߌ ߟߊ߫ ߘߍ߬ߡߍ߲߬ߠߌ߲ ߘߌ߫ ߞߏ߫ ߡߊ߬. ߊ߬ ߦߋ߫ ߞߍ߫ ߟߊ߫ ߘߌ߬؟ 

## ߘߊ߲ߘߊߟߌ ߣߌ߫ ߞߊ߬ߙߊ߲
ߘߊ߲ߘߊߟߌ߫ ߕߊ߲ߓߊ߲ ߡߍ߲ ߛߘߎ߬ߡߊ߲߬ ߦߋ߫ ߞߙߐߜ߭ߐ߫ ߟߊ߫ ߓߘߍߞߍ߭߸ ߏ߬ ߟߋ ߦߋ߫ ߜߐ߲ߓߑߟߏߙߊ߫ ߘߍ߬ߘߐ߬ߞߏ ߟߎ߬ ߘߐߦߙߌߥߊ ߘߊ߲ߘߊߟߌ߫ ߕߊ߲ߓߊ߲ (CSPS) ߘߌ߫߸ ߞߵߊ߬ ߕߘߍ߬ ߕߌ߲߬ߞߎߘߎ߲ ߘߊ߲ߘߊߟߌ߫ ߕߊ߲ߓߊ߲ ߠߎ߬ ߘߐ߫ ߛߘߎ߬ߡߊ߲ ߦߋ߫ ߜ߭ߊߎߥߊ߫ ߟߋ߬. 

## ߦߟߌߡߊߛߙߋ ߟߎ߬
ߦߌߟߡߊ:ߓߙߎߞߌߣߊ߫ ߝߊ߬ߛߏ߫ ߛߏ
ߦߌߟߡߊ:ߓߙߎߞߌߣߊ߫ ߝߊ߬ߛߏ߫ ߘߎ߰ߡߊ߬ߛߓߍ ߛߌ߰ߝߏ߲
ߞߊ߬ߦߋ߫ ߕߌ߲߬ߞߎߘߎ߲

**ߞߊ߬ߦߋ߫ ߕߌ߲߬ߞߎߘߎ߲** ߥߟߊ߫ *ߞߊ߬ߦߋ߫ ߘߌߣߋߖߊ߫* ߦߋ߫ ߡߊ߬ߟߌ ߞߊߓߋ߫ ߝߟߐ ߛߋ߯ߦߌ߲ ߠߎ߬ ߘߏ߫ ߟߋ߬ ߘߌ߫ ߝߊ߬ߛߏ ߘߐߕߟߊߟߌ ߘߐ߫߸ ߡߍ߲ ߠߎ߬ ߦߋ߫ ߞߟߌ߫ ߟߊ߫ ߞߏ߫ ߕߌ߲߬ߞߎߘߎ߲. ߊ߬ߟߋ ߟߋ߬ ߞߍ߫ ߘߊ߫ ߡߙߊ߬ߟߌ߫ ߘߊ߬ߞߎ߲߬ ߝߟߐ ߘߌ߫ ߡߊ߬ߟߌ ߟߊ߫߸ ߡߍ߲ ߘߐߝߎߟߋ߲ߣߍ߲߫ ߦߋ߫ ߞߎߘߍ߫ ߝߘߎ߬ߓߍ߲߫ ߁߂߀߇߆߀ ߖߊ߬ߕߋ߫ ߞߊ߲߬ ߥߟߊ߫ ߡߟߌ߫ ߝߘߎ߬ߓߍ߲߫ ߄߆߆߃߀ ߖߊ߬ߕߋ߫. ߊ߬ ߞߎߓߋߘߊ ߦߋ߫ ߞߊ߬ߦߋ߫ ߛߏߞߣߐߟߊ ߟߋ߬ ߘߌ߫. ߊ߬ ߝߊ߲߬ߕߙߊ ߞߊ߬ ߥߛߎ߬ߖߊ߲߫ ߠߋ߬ ߞߍ߫ ߜ߭ߊ߰ߣߊ߫ ߝߊ߰ߡߊ߬ߟߊ ߣߌ߫ ߡߊ߲߬ߘߋ߲߫ ߝߊ߰ߡߊ߬ߟߊ ߟߎ߬ ߟߊ߫ ߡߊ߬ߙߊ ߘߐ߫ ߞߘߐ߬ߡߊ߲߫. 

## ߘߎ߰ߡߊ߬ߛߓߍ
ߞߊ߬ߦߋ߫ ߕߌ߲߬ߞߎߘߎ߲ ߘߊ߲߬ߓߐ߬ߣߍ߲߫ ߦߋ߫ ߡߏߙߌߕߊߣߌ߲߫ ߓߐߕߏ߲ ߠߊ߫ ߞߐ߬ߘߎ߮ ߘߐ߫߸ ߞߵߊ߬ ߘߊ߲߬ߓߐ߫ ߛߣߍ߬ߜ߭ߊߟߌ߫ ߟߊ߫ ߕߟߋ߬ߓߋ ߘߐ߫߸ ߞߵߊ߬ ߘߊ߲߬ߓߐ߫ ߖߌ߬ߣߍ߬ ߟߊ߫ ߥߙߏ߬ߘߎ߮ ߘߐ߫߸ ߞߊ߬ ߓߊ߲߫ ߞߵߊ߬ ߘߊ߲߬ߓߐ߫ ߞߎ߬ߟߌ߬ߞߙߐ߫ ߕߌ߲߬ߞߎߘߎ߲ ߠߊ߫ ߕߟߋ߬ߓߐ ߘߐ߫. 

߂߀߀߉ ߟߊ߫߸ ߕߌ߲߬ߞߎߘߎ߲ ߛߌ߰ߓߊ߮ ߕߘߍ߬ ߦߋ߫ ߡߐ߱ ߁ ߉߉߆ ߈߁߂ ߟߋ߬ ߘߌ߫. ߛߌߦߊ ߡߍ߲ ߠߎ߬ ߛߌ߰ߣߍ߲߬ ߦߋ߫ ߕߌ߲߬ߞߎߘߎ߲ ߘߐ߫ ߦߋ߲߬߸ ߏ߬ ߟߎ߫ ߟߋ߬ ߦߋ߫ ߛߏߣߌ߲ߞߋ ߘߌ߫߸ ߞߊ߬ߛߏ߲߬ߞߊ ߘߌ߫߸ ߡߊ߬ߣߌ߲߬ߞߊ ߘߌ߫߸ ߖߊ߬ߟߏ߲߬ߞߊ ߘߌ߫߸ ߊ߬ ߣߌ߫ ߝߌߟߊ ߟߎ߫ ߘߌ߫.

ߓߊ߫ ߦߙߌߞߊ߫ ߟߎ߫ ߟߋ߬ ߦߴߊ߬ ߕߌ߲߬ߞߎߘߎ߲ ߘߐߛߊ߲߬ ߠߊ߫: ߦߏ߫ ߓߊߥߎߟߋ߲߸ ߓߊߝߌ߲ߓߊ߸ ߊ߬ ߣߌ߫ ߓߊ߬ߞߐߌ߫ ߡߍ߲ ߦߋ߫ ߦߋ߫ ߓߌ߬ߟߊ߬ ߟߊ߫ ߓߊߝߌ߲ߓߊ ߘߐ߫ ߓߊߝߌߟߊߓߍ߲߫ ߛߏ ߞߣߐ߫. ߝߋߟߎ߫ ߛߎߙߎ߲ߘߎ (ߞߊ߬ߦߋ߫ ߛߏ ߞߎߘߍ߫ ߁߅ ߟߊ߫)߸ ߜ߭ߎߣߊ߬ ߛߎߙߎ߲ߘߎ (ߞߎߘߍ߫ ߆߀ ߟߊ߫ ߞߊ߬ߦߋ߫ ߥߙߏ߬ߘߎ߯ ߕߟߋ߬ߓߐ ߘߐ߫ ߓߊߝߌ߲ߓߊ ߘߐ߫)߸ ߕߟߊߙߌ߫ ߥߎ߬ߙߎߥߎ߬ߙߎ (ߖߛߌߟߊ ߡߍ߲ ߦߋ߫ ߕߊ߬ߡߌ߲߬ ߠߊ߫ ߝߘߊ߫ ߥߟߊ߫ ߞߙߎ߬ ߕߍ߯ߟߊ ߘߐ߫)߸ ߡߊߜߌ߫ ߣߌ߫ ߘߙߐ߫ ߘߊ߬ߟߊ ߟߎ߫߸ ߏ߬ ߟߎ߬ ߓߍ߯ ߦߴߊ߬ ߕߌ߲߬ߞߎߘߎ߲ ߘߐ߫ ߦߋ߲߬. 

ߊ߬ ߓߊ߲ߘߊ ߦߋ߫ ߓߊ߲ߘߊ߫ ߦߌߟߌ߲ߣߍ߲ ߠߋ߬ ߘߌ߫ ߖߌ߬ߣߍ߬ ߓߐߕߏ߲ ߠߊ߫߸ ߞߏ߬ߣߵߊ߬ ߦߋ߫ ߕߊ߬ߡߌ߲߬ ߠߊ߫ ߞߍ߫ ߟߊ߫ ߛߎ߬ߘߊ߲߬ߞߊ ߣߌ߫ ߕߌ߬ߢߍ߲߬ߞߏ߲߬ߞߏ߬ߟߊ߬ߞߊ ߟߎ߬ ߘߌ߫ ߞߐ߬ߘߎ߮ ߝߊ߲߭ ߝߍ߬. 

ߕߌ߲߬ߞߎߘߎ߲ ߘߎ߰ߓߊ ߟߎ߬ ߟߋ߬ ߦߋ߫ ߞߊ߬ߦߋ߫߸ ߞߌ߬ߕߊ߫߸ ߓߊߝߌߟߊߓߍ߲߫߸ ߢߏ߯ߙߏ߫ ߘߎ߫ ߛߊߤߍߟ߸  ߖߋߡߊ߫߸ ߦߋߟߌߡߊߣߋ߫߸ ߛߊ߯ߖߐߟߊ߫߸ ߊ߬ ߣߌ߫ ߞߋ߬ߢߍ߬ߓߊ߫߸ ߓߊߝߌ߲ ߝߊ߬ߛߏ ߔߊߙߞ ߣߌ߫ ߓߎߞߟ ߘߎ߫ ߓߊߥߎߟߋ߲߫ ߣߊߛ߭ߐ߲ߣߊߟ ߔߊߙߞ߸ ߏ߬ ߟߎ߬ ߓߍ߯ ߦߴߊ߬ ߕߌ߲߬ߞߎߘߎ߲ ߘߐ߫ ߦߋ߲߬ ߠߋ߫. 

### ߞߏ߰ߙߌ ߟߎ߬
ߡߍ߲ ߟߐ߬ߕߐ߫ ߦߴߊ߬ ߞߏ߰ߙߌ߬ߞߏ ߡߊ߬߸ ߞߏ߰ߙߌ߬ ߥߐߙߐ߲ߥߌ߬ߟߊ߫ ߟߋ߬ ߦߴߊ߬ ߕߌ߲߬ߞߎߘߎ߲ ߞߣߐ߫: 

## ߘߐ߬ߝߐ
ߞߊ߬ߦߋ߫ ߕߌ߲߬ߞߎߘߎ߲ ߠߋ߬ ߦߋ߫ ߞߊ߬ߛߏ߲߫ ߡߊ߲߬ߛߊ߬ߟߊ ߖߍ߰ߖߍ߮ ߘߌ߫ ߡߍ߲ ߜߙߋ߬ߡߊߕߍ߰ ߘߊ߫ ߝߊ߯ߘߐߞߍ߫ ߁߉߲ ߘߊߡߌߣߊ ߟߊ߫. 

߁߈߅߅ ߟߊ߫߸ ߟߎ߬ߥߌߛ ߝߘߍߙߓ (ߝߊߕߙߊߓߊ߫) ߡߍ߲ ߕߘߍ߬ ߦߋ߫ ߛߣߍ߬ߜ߭ߊߟߌ߫ ߞߎ߲߬ߠߊ߬ߛߌ߰ߟߊ ߘߌ߫߸ ߏ߬ ߞߊ߬ ߖߌ߲߭ ߘߏ߫ ߟߐ߬ ߡߊ߬ߘߌ߬ߣߊ߫ ߡߍ߲ ߘߟߊߛߌ߰ߣߍ߲߫ ߦߋ߫ ߞߍ߫ ߟߊ߫ ߟߊ߱ߖߌ߬ ߎߡߊߙߎ߫ ߕߊߟ ߓߟߏ߫ ߁߈߅߇ ߟߊ߫ ߞߊ߬ߛߏ߲߬ߞߊ߫ ߛߋߕߌ߮ ߟߎ߬ ߞߍ߬ߟߍ ߘߐ߫. ߁߈߉߂ ߟߊ߫߸ ߞߊ߬ߦߋ߫ ߟߋ߬ ߞߍ߫ ߘߊ߫ ߝߊ߬ߙߊ߲߬ߛߌ߫ ߛߎ߬ߘߊ߲߬ ߞߎߓߋߘߊ ߘߌ߫. 

ߘߊ߬ߞߊ߰ߙߎ߬ ߣߌ߫ ߖߋ߬ߟߌߓߊ߬ ߣߍ߰ߛߌߟߊ ߟߊߟߌ ߝߍ߬ ߡߍ߲ ߘߊߦߟߍ߬ ߘߊ߫ ߁߉߀߄ ߠߊ߫߸ ߏ߬ ߟߋ ߞߊ߬ ߞߊߊ߬ߦߋ߫ ߞߍ߫ ߕߊ߬ߡߌ߲߬ߛߌ߬ߟߊ߬ ߛߏ ߘߌ߫. ߒ߬ߓߊ߬ ߥߊ߯ߕߌ ߏ߬ ߟߋ ߟߊ߫ ߛߊ߫߸ ߣߍ߰ߛߌߟߊ ߏ߬ ߞߊ߬ ߟߐ߬ߘߎ߰ߓߊ߫ ߟߋ߬ ߢߊ߬ ߦߙߐ ߛߌ߰ߓߊ߮ ߟߎ߬ ߟߊ߫ ߢߣߊߡߦߊ ߘߐ߫߸ ߦߏ߫ ߎߛߎߡߊߣߌ߲߬ ߛߊ߲߬ߓߍߣ ߞߵߊ߬ ߞߏߝߐ߫ ߢߊ ߡߍ߲ ߡߊ߬߸ ߊߟߊ߫ ߟߊ߫ ߞߙߊ߬ߝߋ߬ ߞߎߘߊ ߟߐ߯ߞߏ (ߦߙߌ߫ ߞߏ) ߘߐ߫. 

## ߦߟߌߡߊߛߙߋ ߟߎ߬
ߦߌߟߡߊ:ߡߊ߬ߟߌ ߛߏ
ߦߌߟߡߊ:ߡߊ߬ߟߌ ߕߌ߲߬ߞߎߘߎ߲
ߦߌߟߡߊ:ߞߊ߬ߦߋ߫ ߕߌ߲߬ߞߎߘߎ߲
ߦߌߟߡߊ:ߡߊ߬ߟߌ ߘߎ߰ߡߊ߬ߛߓߍ ߛߌ߰ߝߏ߲
ߦߌߟߡߊ:ߘߎ߰ߡߊ߬ߛߓߍ ߛߌ߰ߝߏ߲
ߦߌߟߡߊ:ߘߐ߬ߝߐ
ߜߊߘߊ߲ߟߊ߲

thumb|ߘߞߋ߬ߘߟߊ߬ ߜߙߊߟߊ߲߫ ߡߊߟߐ߲ߣߍ߲
thumb|ߜߙߊ߬ߟߊ߲߬ ߡߊߟߐ߲ߣߍ߲߫ ߟߊߓߊ߯ߙߕߊ ߜߙߊ߬ߟߊ߲߬ߞߌߛߍ ߟߎ߬

**ߜߊߘߊ߲ߟߊ߲** ߦߋ߫ ߞߍߟߊ߲߫ ߡߊߓߍ߲߬ߣߍ߲ ߠߋ߬ ߘߌ߫ ߸ߛߓߍߝߌߘߊ ߟߎ߬ ߟߊߘߍ߬ߟߌ ߞߊ߲߫ ߡߊ߬ ߢߐ߲߯ ߡߊ߬ ߸ ߣߍ߰ ߜߊߘߊ߲ߟߊ߲ ߞߎ߲߬ߝߌ߬ߟߊ߬ߡߊ ߘߏ߫ ߟߊ߫ ߸ߡߍ߲ ߘߊ ߘߌߡߊ߲߫ ߛߐ߰ߟߌ ߘߐ߫ ߞߏߛߓߍ߫߸ ߞߍߟߊ߲ ߦߴߊ߬ ߞߣߐߞߌߛߍ߫ ߓߟߐ߫ ߣߎ߲ߝߌߟߡߊ ߏ߬ ߟߋ ߜߙߊ߬ ߟߊ߫ ߢߐ߲߮ ߡߊ߬ ߝߌߘߊ ߟߎ߬ ߘߐ߫ ߞߏߟߌߞߏߟߌ߫.thumb|ߛߓߍߘߟߊ߫ ߜߙߊߟߊ߲߫ ߡߊߟߐ߲ߣߍ߲

ߊ߬ ߛߎ߯ߦߊ ߣߴߊ߬ ߘߊ߲ߝߊߘߌ߫ ߟߎ߬ ߞߊ߫ ߛߌߦߊ߫  ߸ߊ߬ ߛߎ߮ ߟߎ߬ ߦߋ߫ ߓߐ߫ ߟߊ߫ ߢߐ߲߮ ߡߴߊ߬ ߟߊߓߊ߯ߙߊߗߏ߮ ߟߎ߬ ߓߐ߫ ߢߐ߲߮ ߡߊ߫ ߢߊ ߟߋ߬ ߡߊ߬߸ ߊ߬ ߜߙߊ߬ߟߊ߲߬ߞߌߛߍ ߟߎ߬ ߦߋ߫ ߕߊ߬ߡߌ߲߬ ߠߊ߫ ߞߎ߲߬ߓߦߊ߬ ߟߊ߫ ߢߊ ߡߍ߲ ߜߙߊ߬ߟߊ߲ ߖߍ߬ߘߍ ߝߣߊ߫ ߢߊ߲ߞߊ߲ ߧߋ߫ ߡߊߞߊ߬ߝߏ߬ ߟߊ߫ ߕߋ߲߬ ߠߋ߬ ߊ߬ ߣߌ߫ ߞߵߊ߬ ߝߊ߲߬ߞߊ ߓߏ߲߬ߧߊ߬ ߛߓߍߝߌߘߊ߫ ߕߛߎߞߎ ߟߎ߬ ߜߊ߲ߜߊ߲ ߘߐ߫ ߜߡߊ߫.

## ߦߟߌߡߊߛߙߋ ߟߎ߬
ߦߌߟߡߊ:ߛߓߍߝߌߘߊ
ߦߌߟߡߊ:ߜߊߟߊ߲ߟߊ߲
ߛߏ߰ߟߏ߲߬ ߦߡߊߙߌ߫

**ߛߏ߰ߟߏ߲߬ ߦߡߊߙߌ߫** ߕߘߍ߬ ߦߋ߫ ߣߊߙߋߡߊ߲߰ ߣߌ߫ ߛߏ߰ߟߏ߲߬ ߞߐ߲ߘߍ߫ ߟߎ߫ ߘߋ߲ߡߛߏ ߘߏ߫ ߟߋ߬ ߘߌ߫. ߊ߬ߟߋ ߟߋ߬ ߞߍ߫ ߘߊ߫ ߡߐ߰ ߝߌ߬ߟߊ ߣߌ߲߬ ߓߍ߯ ߘߋ߲߫ ߠߊߓߊ߲ ߘߌ߫. ߊ߬ߟߋ߬ ߘߌߣߍ߲ߠߡߊ ߟߋ߬ ߥߊ߫ ߘߴߊ߬ ߣߊ߫ ߝߍ߬ ߢߊߣߌ߲ߡߊߓߏߙߌ ߘߐ߫. 

## ߘߋߣߍ߲ߦߊ ߣߌ߫ ߢߊߣߌ߲ߡߊߓߏߙߌ
ߘߐ߬ߝߐ ߡߊ߫ ߞߎߡߊ߫ ߛߏ߰ߟߏ߲߬ ߖߡߊߙߌ߫ ߟߊ߫ ߘߋߣߍ߲ߦߊ ߞߊ߲߬ ߓߘߍߞߍ߫. ߊ߬ ߣߊ߫ ߝߎ߲ߘߌߣߍ߲ ߊ߬ߟߎ߬ ߘߌ߫ ߞߊ߬ ߥߊ߫ ߖߘߋߓߊ߫ ߣߌ߫ ߕߊߓߏ߲߫ ߣߌ߫ ߞߎ߲߬ߓߌ߫ ߟߎ߫ ߘߐ߫߸ ߊ߬ߟߋ ߟߊ߫ ߛߎ߲ߞߎߘߎ߲ߧߊ ߘߝߊ߫ ߘߊ߫ ߡߍ߭ߡߊ߬ ߟߋ߫. 

## ߝߏߣߌ߲ߛߙߋߦߊ
ߖߡߊߙߌ߫ ߡߊߟߐ߲ߣߍ߲ ߦߴߊ߬ ߟߊ߫ ߝߏߣߌ߲ߛߙߋߦߊ ߟߋ߬ ߡߊ߬. ߓߊߏ߬ ߘߐ߬ߝߐ ߦߴߊ߬ ߟߊߞߊ߬ߟߌ߬ ߟߊ߫ ߞߏ߫ ߊ߬ߟߋ ߟߋ߬ ߞߍ߫ ߘߊ߫ ߖߋ߬ߟߌ ߟߎ߬ ߣߌ߫ ߖߊ߬ߡߊ ߖߌ߱ ߘߌ߫. ߖߋ߬ߟߌ ߟߎ߬ ߓߴߊ߬ ߡߊߕߐ߯߸ ߊ߬ ߘߴߊ߬ߟߎ߫ ߛߐ߫ ߛߎ߬ߡߊ߲߬ ߠߊ߫߸ ߞߵߊ߬ߟߎ߬ ߛߐ߫ ߓߌߦߊ߲߫ ߠߊ߫ ߞߵߊ߬ߟߎ߬ ߛߐ߫ ߝߋ߲ ߓߍ߯ ߓߏ߲߬ߓߊ߬ߓߊ ߟߊ߫. 

ߏ߬ ߞߍ߸ ߊ߬ߟߋ߬ ߕߐ߮ ߞߍ߫ ߘߊ߫ ߖߋ߬ߟߌ ߟߎ߬ ߘߊ߫ ߛߊ߲߬ߜߙߊ ߘߌ߫ ߥߊ߯ߕߌ ߏ߬ ߟߊ߫. ߞߴߊ߬ ߞߍ߫ ߛߊ߫߸ ߊ߬ ߓߍ߫ ߦߙߐ ߡߍ߲ ߘߐ߫߸ ߊ߬ ߕߍ߫ ߡߍ߲ ߘߐ߫߸ ߊ߬ߟߎ߬ ߘߴߊ߬ ߕߐ߮ ߝߐ߫ ߏ߬ ߟߎ߬ ߓߍ߯ ߘߐ߫. 

## ߞߐ߲ߘߐ߲߫ ߛߐ߬ߘߐ߲߬ߣߍ߲
ߒ߬ߓߊ߬ ߖߡߊߙߌ߫ ߟߊ߫ ߛߊ߬ߦߊ ߛߊ߲߬ ߇߀߀ ߣߌ߫ ߝߊ߲ߘߊ߫ ߟߋ߬ ߦߋ߫ ߣߌ߲߬ ߘߌ߫߸ ߤߊ߲߯ ߓߌ߬߹ ߖߋ߬ߟߌ ߟߎ߬ ߦߴߊ߬ ߕߐ߮ ߝߐ ߞߊ߲߬ ߡߎߣߎ߲߬: (ߦߊߡߊߙߌ߬ ߦߏ߮߹ ߦߊߡߊߙߌ߬ ߦߏ߰߹ ߥߟߊ߫ ߖߊߡߊߙߌ߬ ߦߏ߮ (ߟߋ߮)߹ ߖߊߡߊߙߌ߬ ߦߏ߰ (ߟߋ߰)߹) 

## ߦߟߌߡߊߛߙߋ ߟߎ߬
ߦߌߟߡߊ:ߛߏ߰ߟߏ߲߬ ߞߐ߲ߘߍ߫
ߦߌߟߡߊ:ߛߏ߰ߟߏ߲߬ ߦߡߊߙߌ߫
ߦߌߟߡߊ:ߡߊ߲߬ߘߋ߲߫ ߞߍ߬ߟߍ
ߦߌߟߡߊ:ߡߊ߲߬ߘߋ߲߫ ߘߐ߬ߝߐ
ߦߌߟߡߊ:ߝߏߣߌ߲ߛߙߋ
ߜߙߊ߬ߟߊ߲

thumb|ߛߓߍߘߟߊ߫ ߜߙߊߟߊ߲߫ ߡߊߟߐ߲ߣߍ߲
thumb|ߘߞߋ߬ߘߟߊ߬ ߜߙߊߟߊ߲߫ ߡߊߟߐ߲ߣߍ߲

thumb|ߜߙߊ߬ߟߊ߲߬ߞߌߛߍ ߛߌߝߐߟߌ ߢߍ߲߮
**ߜߊߘߊ߲ߟߊ߲ (ߜߙߊ߬ߟߊ߲)** ߦߋ߫ ߞߍߟߊ߲߫ ߡߊߓߍ߲߬ߣߍ߲ ߠߋ߬ ߘߌ߫ ߸ߛߓߍߝߌߘߊ ߟߎ߬ ߟߊߘߍ߬ߟߌ ߞߊ߲߫ ߡߊ߬ ߢߐ߲߯ ߡߊ߬ ߸ ߣߍ߰ ߜߙߊ߬ߟߊ߲߬ ߞߎ߲߬ߝߌ߬ߟߊ߬ߡߊ ߘߏ߫ ߟߊ߫ ߸ߡߍ߲ ߘߊ ߘߌߡߊ߲߫ ߛߐ߰ߟߌ ߞߊ߲߫ ߡߊ߬ ߸ߞߍߟߊ߲ ߦߴߊ߬ ߞߣߐߞߌߛߍ߫ ߓߟߐ߫ ߣߎ߲ߝߌߟߡߊ ߏ߬ ߟߋ ߜߙߊ߬ ߟߊ߫ ߢߐ߲߮ ߡߊ߬ ߝߌߘߊ ߟߎ߬ ߘߐ߫ ߞߏߟߌߞߏߟߌ߫

ߊ߬ ߛߎ߯ߦߊ ߣߴߊ߬ ߘߊ߲ߝߊߘߌ߫ ߟߎ߬ ߞߊ߫ ߛߌߦߊ߫  ߸ߊ߬ ߛߎ߮ ߟߎ߬ ߓߐߢߐ߲߯ߡߊ ߟߵߊ߬ ߟߊߓߊ߯ߙߊߗߏ߮ ߟߎ߬ ߓߐ߫ ߟߊ߫ ߢߐ߲߮ ߡߊ߬ ߸ ߊ߬ ߜߙߊ߬ߟߊ߲߬ߞߌߛߍ ߟߎ߬ ߦߋ߫ ߕߊ߬ߡߌ߲߬ ߠߊ߫ ߞߎ߲߬ߓߦߊ߬ ߟߊ߫ ߢߊ ߡߍ߲ ߜߙߊ߬ߟߊ߲ ߖߍ߬ߘߍ ߝߣߊ߫ ߦߋ߫ ߢߊ߲ߞߊ߲ ߧߋ߫ ߡߊߞߊ߬ߝߏ߬ ߟߊ߫ ߕߋ߲߬ ߠߋ߬ ߊ߬ ߣߌ߫ ߞߵߊ߬ ߝߊ߲߬ߞߊ ߓߏ߲߬ߧߊ߬ ߛߓߍߝߌߘߊ߫ ߕߛߎߞߎ ߟߎ߬ ߜߊ߲ߜߊ߲ ߘߐ߫ ߜߡߊ߫ .

ߖߊ߲߬ߕߏ߬ߒߘߐ :

ߜߙߊ߬ߟߊ߲ ߣߌ߫ ߜߊߘߊ߲ߟߊ߲ ߕߍ߫ ߞߋߟߋ߲߫ ߘߌ߫ ߢߊߺߣߍ߲ ߘߏ߫ ߡߊ߬ ،ߞߐ߲߬ߺߡߊ߬ߘߊ ߞߐ߬ߺߣߏ߰ ߣߘߊ߬ߟߊ ߟߎ߫ ߟߋ߬ ߟߊ߫ ߞߍߟߊ߲ ߧߋ߫ ߜߊߘߊ߲ߟߊ߲ ߘߌ߫ ߞߵߏ߬ ߛߐ߰ߘߊ ߣߘߴߊ߬ ߟߊ߫،ߌ ߦߴߊ߬ ߟߐ߲߫ ߊ߬ߟߋ ߞߎ߲߭ ߝߘߍ߬ߣߍ߲߫ ߠߵߏ߬ ߓߊ߯ߙߊ߫ ߞߊ߲߫ ߡߊ߬ ߦߏ߫ ߞߙߐߢߐߓߐߟߊ߲ ߠߋ߬ (ߝߍߙߑߘߋ ߞߊ߬ߣߌ߬) ߊ߬ ߝߘߍ߬ߣߍ߲߬ ߡߊߓߍ߲߬ߣߍ߲ ߘߌ߫ ߛߌ߰ ߞߐ߲߬ߺߣߏ߮ ߦߙߐ ߣߘߊߕߊ ߞߊ߲߬ ߣߙߊ ߣߌ߫ ߜߊ߬ߦߌ߬ ߞߎ߲ߞߎߘߎ߲ ߦߴߏ߬ ߡߍ߲ ߡߊ߬ ߞߵߏ߬ ߟߎ߬ ߜߊߘߊ߲߫ ߔߋ߲߫. ߒ ߓߍߣߵߊ߬ ߝߣߊ߫ ߖߌ߬ߦߊ ߣߴߊ߬ ߞߎߡߘߊ ߟߎ߬ ߓߌ߬ߟߊ߬ ߞߐߝߍ߬ .

ߌ ߞߎߟߎ߲ߖߋ߫ ߣߘߐ߬ߓߍ߲߬ߠߌ߲ ߠߊ߫ ߞߘߊߎ߫،ߒ ߧߴߌ ߝߏ߬ ߟߊ߫.

## ߦߟߌߡߊߛߙߋ ߟߎ߬
ߦߌߟߡߊ:ߞߍߟߊ߲
ߦߌߟߡߊ:ߜߊߘߊ߲ߟߊ߲